Sangu: Bible for Mark, Matthew

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

¹Issangumu ghi dibure di Sésu Christi, muane wu fumu tséngi David, ne muane wu Abraham. ² Abraham bile re tayi yiyi Isac, Isaca re teyi yi Sacobe, Sacoba re teyi yi Suda ne bane banguendi. ³ Suda bile re tayi yi Farèse ne Sara nguawu re Thamar. Farèse bia teyi yi Esrome. Esroma bia tayi yi Arame.⁴Arame bile re tayi yi Aminadab. Abinadaba re tayi yi Naason. Naason re teyi yi Salmon. ⁵Salmon ne mughatsiandi Rahab, mughiétu wuse bile wu Israel, abi kinde yi Boase. Boasa retayi yi Obèd. nguyi Obed re Ruth, mughiétu umosi wuse bile Israelite. Obeda a bia teyi yi Sesé. ⁶ Sesé biare tayi yi fumu tséngi David. David re tayi yi Salmon. Nguyi Salmon re mughatsi wu biange wu Urie.⁷Salomon bia re tayi yi Roboam. Roboama bile re tayi yi Abia. Abia re tayi Asa. ⁸Asa re tayi yi Sosafa. Sosafa bi re tayi Soram. Sorama re bile kaghe yiyinena yi Osias.⁹Osias abure Soatham. Soathama re bia tayi Akase. Akasa bile re tayi Esékias.¹⁰ Esékiasa bia re tayi yi Manasé. Manasé tayi Amon. Amon tayi Sosias.¹¹ Sosiasa bile re kaghe yi Sékonis yane bane baguendi. Babile va dikiési dibaghole tséngi ba Babylone ba bonge itsuku ghi Israel ghu buvighe ghu tsengi yi babylone. Vavena bile re buvighe.¹²Va vioghe buvighé ghu Babylona, Sékonias bile re tayi yi Salathiel. Salathiela re tayi Sorobabel,¹³ Sorobabela tayi yi Abiude. Abiudé re tayi yi Eliakim. Eliakima re tayi yi Asor.¹⁴ Asora bia re tayi Sadok, Sadoka re tayi Achime, Achima re tayi Eliude,¹⁵Eliuda ane bure Eliesar. Eliesara u uwubure Mathan. Mathan nu uwubure Sacob.¹⁶ Sacoba nu uwubure Sosef. Sosefa Bilenge mulumi wu Marie ne Marie re ubure Sésu. Sésu rewuke tsitsu re : Christi. ¹⁷Matandighe yinzime ghi Sésu nane: dighumi ne bibine ghughare yawu bande Abraham kuanga ne ghu fumu tséngi David. Ghu bile dighumi ne bibine va dikiesi di David kuanga neve baghu yitsuku ghi Israel ghu buvighe ghu tséngi yi Babylon ne vabile koke dighumi ne bibine ghi yinzime ghièna bande dikiési dièna kuanga nave buru Christi.¹⁸Yuluanu naréghili vioghe mambu Sésu Christi ne ghi nène buru. Mari nguyi yi Sésu amane solu ne Sosefe mu wubile mughatsiandi, Sosefa vagha nane pute yawu tangi, alabe re Mari aghange dimi ne bungudu bu Dignugni Disungema.¹⁹ Sosefe wu songe Marié aghobisanga mighandu mi Nzambi. Reve tunge yandi re asake bayonge yandi. Re ase ronde vèghe ya tsogni va misu mabatu. Abène uburughu nandi ghudisuèle.²⁰Vabena ya masughé mawu burughu nandi, Ghianze ghi Fumu Nzambi ghi rugha ghu ndosi ne yambile re: Sosefe muanu wu David, yi yala wome mu wuyonge Mari, mumbare mwane unandi wuwuna utse gningena mu bungudu bu Dignugni Disungema. ²¹Aghu bure muane dibaghala, Dighu tsitse yandi Sésu, mumbara re yandi ughu kobulu yitsuku ghiandi mumabi mawu.²²Motsu mana madugha mumbare re mambu ma Nzambi ayembile ne mubighitsi wendi Isaï mu wutènde kala re: ²³Tsibulanu maru ménu, mwuane mughiétu usa mayabe babaghale ughu ghange dimi nu uburu muane wudibaghala. Baghu tsitse yandi re Imanuel, divindughu di dine dièna ra: Nzambi ayi nétu.²⁴Joseph arambughu ghiolu ghi bia yendi, Re ane lènze uvaghe na yambulu yandi ne ghianze ghi Fumu. Atsaghale ne Marie gha mughatsiandi. ²⁵Te ase lame nandi gha mughatsi ne mulumi ngu ne va bure yandi muane wène. Re ane vèghe ya dine di Sésu.

Chapter 2

¹Sésu a buru gu dimbu di Béthlëm, tsélu yi Sudé, mu dikiési dibila fumu Hirode va dinyianga. DiKiési Pésu divioga, va yulu diburu di Sésu, dikabu dibatu babatsaghela ghu tsélu yi lest, babayikenge bagnètse, barughe ghu dimbu di Sérusalëm. ²ba tombe batu re; wu tse buru, uke bila fumu ba Sifu a nde gunyi? Yétu ditse laba dignètse ghu tsélu yi lest di lounsa yétu re: amaburu, na yétu dimaruga ghu wughobise yandi. ³Va yule fumu Hirode tsangu, abasulu ne kabu, na batu botsu ba Sérusalëm.⁴Hirode a gukighe ba nguze ba bavégitsi ba malagu, na atombe yawu re: Christi aka buru nde ghugni, na ve yambile babighitsi?. ⁵Bayagula yandi re: gu dimbu di Béthlëm gu Sudé, na va yambila mubigitsi Miché. ⁶Ne Yu! Béthlëm, mutambe wu Suda, yinde dimbu di duma, mumbara gu mbugagu mutu umosi wughu bile yivunde.⁷Kérvana Hirode atsitse gu disuèle batu bababèna tsi ba bagnètse mugnigugulu di Kiési dilaba yawu dignètse. ⁸Kére a ne yambile yawu re: yendanu gu Béthlëm mu yélabe mbure yi muane. Vake laba yénu yandi, ruganu gu yambile me, mure, ne ma maka yenda mughobisa yandi.⁹Kérevane batu bayenda gu dimbu di Béthlëm. Kérevane, balabe yimuile. Dignètse diyènda ghu mawusu mawu, kuanga ne va yitsighe ghi bila muane. ¹⁰Va laba yawu dignètse, balabe yignunge gi ghinèna.¹¹Badèghise ndghu, Bagningene, ne balabe muane, ne nguandi Meri. Ba sume maghonungu, ne bagitsa yândi, ne batsi bule mutu-mutu dimanyi di badole ne ba sake muane. Nu vèghe yandi bivave binatsongu (L'or, l'ensens, la myrrhe). ¹²Kéravane nzambi alubuse yawu gare ndosi re: diya gabughe ghu Hirode. Vana, ba bonga nzila yi tsusu mu gabuga gu tséngiâwu.¹³ Va gabuge yawu, gianze gi Nzambi gi sundigile SuséFu gu ndosi, ne ayambile yândi re: Telema, bonga muane ne Nguandi, Rinanu gu tsengi yi Isypyte mu mbare Hirode ake sindige baghole bândi mu ronde boke muane. ¹⁴Ne dibati dièna, Suséfu a rambuga, abonga muane, ne nguandi, ne bayenda ghu Isypyte. ¹⁵ba tsagale gune kuanga ne vefu ivunde ghi tséngi Hirode. Kérevana, baburugu gu Isypyte. Mambu mena ma labane mu supule ma bigu ma yambila mubigitsi wu zambi Osé re: "matse tsitse muanami mu pule gu Isypyte.¹⁶Hirode ne ghi wunéfu, a bangule re batu bandi, batse dungimise yandi, kérevane abonge kabu yi yinena mumbara a tase re Sésu ake gu Béthlëm. Hirode asin dige bagole bandi mu yenda boke bane botsu; bande marèghe, ne ghu bilime bibéyi. Hirode a yétsiga ngu ne bilima bi Sésu, ne va yuluândi, ne bayikitsi baba landa digniètse dimarèghe di laba yawu.¹⁷Va vagha Hirode mambu mèna, re di supughulu di mambu ma rendu kale ne mubigitis Sérémi ghu Béthlëm dimbu di Rama re: ¹⁸Baghiétu gu Rama ba bilenga ne mindunga. Rachel, yivunde ghi baghiétu bèna, alilenge mbili, mumbara bândi bafu. Batu bavure rumbise yandi, te ase rumbenga! mumbara bane bândi botsu bafu.²⁰Va Fu Hirode, Suséfu na yitsuku giandi babilenge kike ghu Isypyte. Gianze gi Nzambi ghi rugile Suséfu ghu ndosi ghu Isypyte. ¹⁹ A yambile yândi re: têleme! bonga muana ne nguandi gabuganu muyétsaghele ghu tséngi yi Israël, mumbara botsu babatse bèna mu wu boke muane, batse vu nufu. ²¹ Suséfu a têlema, nubonge muane ne nguandi, ba gabugha ghu tsingi yi Israël.²²Te, ve yulu yandi re: Archélaüs a kitigile tayândi Hirode va yitsighe ghi bufumu gu musengi wu Sudé, alaba woma muyenda gune. Adore ghu ndosi; marumu ma Fumu. Suséfu, Meri, ne muane ba yenda ghu tsélu yi Galile. ²³Bayènde ghu dimbu di Nasarèth, mu yé pāke ghune. Mambu mèna malabene, musupulila mambu mayambile mubighitsi re: " Ayi muisi Nasarêth".

Chapter 3

¹Va ne bile Sésu kike ghu dimbu di Nazareth. Sā wu tsitsungu re mubatisi a yende ghu ighangi ghi muséngi wu sude. A lonzenge batu baba rughenga vave ne. ²A se loghe ne uyambile re: Sisanu mabi, mumbara mzambi a ghu ritsighe yénu re yandi re fumu, ne aghu tsimbu yénu dighase sise vaghe mabi. ³Va bande Sā ulonze, vavene mabighu matende Isaï mubighitsi ma yélémine re: “Di yulu dufi di mutu ghu ighangi dibuamughu ghu botsu re: Kunzanu nzile yike yake yénu fumu va ke rughe yandi!” Ghukighanu biva biotsu mu muitsu wandi!.⁴Sā a duare kape ghine mignogui mi samu ghana ghibile ne mubighitsi Ili, A duarengue mutsighi wu ibande mu dilungu. Bighuyi biandi bile ke mabange ne dibendu di daghisenge yandi ghu ighangui. ⁵Baba tsaghelegue ghu dimbu di Sérusaglem, ne mbili babe tsaghelenge ghu sude, ne ba mosi ba mbili ba tsaghelenge ghu tungu muabe wu surde, ba yitse yulungu musamu wu sã. ⁶Va yulu yawu wo, ba yabe re di wu tube mabi mawu.Ne a yabe re di wu batise yawu mu muabe wu surd.⁷Sã a labe nzoku bafrisi ne be sadusi ba rughe ghu yitse batusu. A yambile yawu re: “Itsuku ghi bagnoghe bane mianguele! utse rimbule yénu mu rine kabu nzawbi ika rughi nde ngni? Di ya tase re yénu dighu rungughu mu rine. ⁸Gha yénu digha sise mambu ma mabi ne wu nguiènze, kaghu ritsighanu milunde mingiēnze mina bure yénu ⁹Mbéke mase tsimbu re Nzambi a vaghe re a sake libene diburu di Abaram. Ghandi di ya tase yénu bène re va yénu diburu di Abaram, Nzambi a sake kilise yénu nise yénu di bétsi ne mambu ma buanzi. Sa nane! Ane ngudu yi wukaluse diburu di Abaram ne mamagni mame.¹⁰Nzambi a sake tsige ne we kilise yénu, time gha mutu wu gho bande tabule mikange mi muiri wu gha bure. A ghu tabule miri miène ane yoke ghu mbawu. ¹¹Mu ma, ma ghone, batise yénu ke ne mambe pinze. Me ka batisi ke gha batu bame sise mabi mawu. Te mutu wu ne bungudu bu uvaghe bi muile a sake tsingue ne wu tsombughu. Atse vioghilileme, ma sandi nise ne ngudu yi gnagnule matambi mandi, ne uduare mò. A ghu batise yénu ke ne Dignungni di Sungeme ne mbawu. ¹²Ane isagnulu ghiandi ve dikake bèle nu wu sole mubi wu buédi ne ipupeti. Akoke bèbele ne wu burule ipupeti, ne wu kièle mubi wu buédi. A ghu baghe mubi wu gnève ghu ndaghu na ka vaghi muvaritsi, ne wu sunze mi buédi va itale ke ne uyoke baba bive nake yoku bipupiti ghu mbawu isaka tsime. A ghu yoke benge bukagni, gha na ka yoku dikunze ghu mbawu yi gha tsime.¹³Dikiési diéne, Sésu aburughu ghu Galilé ne ghu Surde ghu Sã, mu ubatusu nandi. ¹⁴Va Sésu a tombe Sā yare batise ma, Sā ase singe, ne muyawbile yandi re, yire wu batise me! Yu yisa ne mabi ake yi mitse labe me nde mughi? ¹⁵Kerre Sésu a mu ayaghule re : Batise me, mumbara dighu vaghenge ma naghu botsu babéyi ma sungeme na ronde Fumu. Vana Sā a singe mu mubatise.¹⁶Va yulu vana, Sésu ane pule kèke ghu ghare mambe. Va wusu vane yulu yiotsu yire tsibughe mu yandi. A labe re Dignungni di Nzambi dighulumugha gha dibémbi. ¹⁷Re vana Nzambi a yambile ghu ghare yulu re: “Ya re muanami wu dironde ma sunze ghitu re mu yandi.

Chapter 4

¹Sésu a baghu ne dignugni ghu ighangi ghu yé mangu ne diabre. ²A mine kughi mu maghumi mamane ma tsufu, ne maghumi mamane ma mabati, va wusu vana a ghangu ne nzale. ³Sate a ne ghoghule va mbarandi ne mu yambile re: Gha newu ngiènze yi muane Nzambi, yambile ne mamagni mama makalughi mapè.⁴ Sésu ane yambile re : "ghu sandi, me sake vaghe mumbare Nzambi ayambile ghu ghare mirèndu re: "Mutu a sake bile mognu ke mu uyi mapè, nde ne mabighu motsu maka puli ghu mune wu Nzambi."⁵Vana diabera a yènde nandi ghu Sérusaléme, dimbu di buédi, ne mu sunze ghu muanze wu ndaghu Nzambi, ⁶ne mu yambile re: Gha ne wungiènze yi muane Nzambi, vèle isake duku mumbara, di réndu re: 'A ghu rume bianze biandi, mu ukièle yu, ba ghu nangule yu, bare ghuarise yu mu makake mawu mure isâ ghube dibaku mu dimagni.⁷Sèsu a mu yaghule re: Ma tse buse! Ma sake vèle, mumbare koke, ghu tèndu re: "Isa ke mange Fumu Nzambiaghu. Koke,⁸ Diabere ne wu yènde nandi ghugha yulu mukongu, ne mu ritseghe bufumu buotsu bu bulongu ne buvuandi buawu:" ⁹ Are mu yambile re: "Maghu vèghe yu biotsu bine, yi gha sumilema makotulu newu lènde me"¹⁰Ghandi Sésu ane mu yambile re: "yènde, sate! mumbara di rèndu re: "yi ghobise Fumu Nzambianghu. Yi salilenge ke yandi pinze. ¹¹Revana, diabere a sise yandi, kere vana bianze bire ghoghule, ne bio bine salile yandi.¹²Dikiési di bile Sésu ghu muséngi wu sudé, bayikitsi ba Sā Batiste bayitse yambile Sésu re : Fumu Irode ama gningise Sā ghu tsaghu. Re vana, Sésu a ghabughu ghu Nasareth, ghu tséngi yi Galile. ¹³Are burughe Nasareth ne wu yènde ghu tsaghele ghu dimbu di kapernaüm. Capernaüm a nde ghu mbare mubu wu Galilé ghu tséngi yi Ibandu ghi Sabulon, ne NaFtali.¹⁴Mama ma pula mu re biotsu bi lonze mubighi Isaï bike labene. ¹⁵Muréghi wu Sabulon ne muréghi wu Neftali. Nzile yi mubu ghu vale ne Surda, Galilé tséngi yi bapayi ¹⁶Batu babi batsaghele ghu ghare divisme bare labe ivèle ghighi nène, ne ghu babe bile matsaghele mu muséngi ne ghu posi yi difu, ivèle ghire pule.¹⁷Bande va dighuère dina, Sésu va bile yandi ghu Capernaüm a bande wu lonze re Kalughanu sisanu mabi ménu mumbara bufumu bu yulu bu koke bèbele¹⁸Va yène yènda yèndi mu tungu mubu wu Galilé, a labe bane banguyi babéyi. Simu pière ne Anderé muane nguandi, ba yala disinge ghu mubu, mumbare yawu balobitsi. ¹⁹Sésu a yambile yawu re: "Binganu me, maghu vaghe yénu balo bisi ba batu. ²⁰Koke bane sise masinge mawu, bare bingandi.²¹Va yéne ghoghulu yandi, ane be labe bane benguyi babéyi ba mosi, Sake muane wu Sébédé, ne Sã muane nguandi, ba bile mu mbungu yawu ne Sébédé tayiawu be Londenge masinge, are tsitse yawu.²² Re ba sise tayiawu ne mbungu, yawu koke bane Lande yandi.²³Sésu a yènde mu tséngui yotsu yi Galilé yane batu babane, ba lonza batu mu mabundu, ne wutsamuna musamu wu Fumu, babélusange ba bétsi ne bikata bi bile ghune. ²⁴ Udumusu wandi wu dughulu Siri yotsu, re babéghila yandi baba bêlenge, baba base ne misongu mi mosi, babe base ne badému, bikate, tsighe, Sésu a béluse botsu.²⁵ Piti yi mbili, yi bingenge yandi musingi Galilé, ghu Dékapole, bisi Sérusalem ne bisi Sudé ne babe tsélu yi Surda.

Chapter 5

¹Velabe Sésu bapiti bène, anakeme ghu yulu mukongu, nu tsaghale. Bayikitsi bandi bayé mu daghise. ²Ne yandi abande ulondze yawu mabighu mame: ³Miula ghu yawa babane bufughe mu dignugni, mumbara bufumu buyulu ke bila buawu. ⁴Miula ghu babane mugniongu, mumbara baghu popusu.⁵Miula ghu babasighême, mumbare baghudile mukuagni wuawu re: mutambe.⁶ Miula ghu yawu babana fu ne nzâle ne yibuile-ghi bumbadze bu sunghighe mambu, mumbare baghu yukure.⁷ Miule ghu yawu bange dingièbe, mumbara, yawu baghu labu dingièbe.⁸. Miula-ghu babane mirime mirèle mumbare baghu labe nzambi.⁹Miula ghu babénitsi ba polu, mumbare baghu tsitsungu re: bane ba Nzambi.¹⁰. Miula ghu yawu babana kolu mu yimuadze, mumbare bufumu bu yulu bukebila re buawu.¹¹Miula ghu yénu; gha batu bana sēnge yénu, ne wu tsundise yénu, vo wufurighile yénu mambu ma minongu minongu mu dine-diâmi. ¹². Labanu ugni, ne bilanu ne ignunge, mumbare musènde wénu ghu yulu, wuke bile wumunēne. Mumbara, nane, re na ritsughungu bayikitsi babila Ve kale magnugni ne batu.¹³Nave kiébu mu bighuyi; re na ve ronde Nzambi ghu manénu dibundu, mure dibili ghu batu ba boulongu; the, gha kiébu yime tsiémuse wugni wandi; Yo isake bébile ne tsongu, vengu keke wuvère yo mutsi mure ike tsarungu ne batu. ¹⁴. Na veka vaghi yivèle ghu batu, ghu diviseme, nana re nake bilengue yénu ghu ghane ghare bulongue. Dimbu dirungu ghu yulu mukongu, dise rungule suème.¹⁵Munongu wu mosi, batu ba rungule bange lêmbi, ne wu ghudighe yo ghu tsi mulumbua? Baghu tsighise yo nde ve yulu yikobughulu, mure ivèle ghike dughulu, ne wu tsombuse botsu baba ghu ndaghu. ¹⁶Munongu umosi; yivèle ghiénu ghi tsombusi ghu wusi batu, mure bake labe magni ménu, ne mure bake ghobise Teyénu yi ghu yulu.¹⁷Diya tase re matsitse ghu burule mighièle, ne babighitsi; ma se rughe mu burule bine biotsu, te nde mu ukundze sué́kighe mambu mène. ¹⁸Nungièdze mayambile yénu re: vaki yulu ne tsi vave yi gha vioghe, ghu sake bile gniuku nisi ma dibighu dipésu dighu burulu mu mighièle kuanga ne vake supughu mambu motsu.¹⁹Re dibandu, wuke sumune mughièle, nisi maghudèke, ne wuke lonze ba mbatsi mu vaghe munongu umosi, aghu bile mutu wudèke pèpe ghu bufumu bu yulu. Te wotsu wuke vaghe, ne wu londze bambatsi na ghone vaghe yandi, aghu bile mutu wu muène ghu bufumu bu yulu. ²⁰Ma sighimise yénu re, mabaghèle ménu gha masa vioghilile ma ba Scribe, ne ba Fuarisi, yénu disake rungule dile bufumu bu yulu.²¹Yénu diyulu na yambululungu ba babile mu dikiési dikala. Re: iya boke mutu, ne wotsu wuke boke mbatsi, baghu mu télighe va wusu mighaghe. ²²Te me ma yambile yénu re: wotsu wuke labe mbatsi kabu, akusughu télughu ve wusu mighaghe. Ne wuke yambile ne muane nguyi re: yisane tsongu, mbé aghu tsighusu va wusu fundu yi bivovi bibinène, ne wuke yambile re: Ivasi! mbé a ghu véru ghu mbawu yighatsi.²³Munongu umosi, yire baghe yivèle, mu vèghe manzolu ghu ndaghu Nzambi vane ne vane, ire bangule re: muane nguaghu a ne diambu, ne kabu naghu, ²⁴Sise dilaghu diène ve wusu ndaghu Nzambi, ne yènda ghu ghabuse kokolu ghu muane têyaghu! kérevana rughe ghu vèghe dilaghu diène.²⁵Kundze sunguighe mambu yine wuyi ka nuani, vake bile yu mu nzile, muyende ghu mutsundu, mure akére suékighe yu va wusu babaka tabuli mambu, mure wu yika nuani akére sundze yu mu mioghe mi ivovi, ne ivovi aghu funde yu ghu mululu bukile, ne, bane vère yu ghu tsughu. ²⁶Yabe re: yi gha yiéndzu ghu tsughu, isake vatusu, mumbare isake bé rungule vavane biotsu bina, na tabule ivovi. Buédi mubila ne polu ne bane ba nguaghu.²⁷Yénu di yulu bayiambile re: diya ghangu bukali. ²⁸ Tè mayambile yénu re: wotsu wuke monighe mughiétu ne mu tingu, vamisu ma Nzambi atse mane vaghe bukali nandi mu matase mabétsi nandi ghu murime wandi.²⁹Ne gha disu diâghu dimabaghēle dima baghe yu mu Nzile dibi, lobule dio, ne vère dio vale naghu, mumbare manguile nisi nde ilême ghi mosi ghi tsulu, nuvéru, kérevana nusalen ne gnuru yotsu yi gha véru ghu itsighe ghi maghughe. ³⁰Ne gha dikake diâghu dimabaghele dire baghile yu dibi, tabule dio, ne vère dio vale naghu, mumbare buédi nde ilême ghiaghu ghi mosi ghi bungeni, ghu yitsighe ghi maghughe, mure gnuruaghu yotsu yike yobughe.³¹Diténdu re: wotsu wuke pundze mughatsiândi, a muveghe mughande wuke londzi re: yimu pudze yandi. ³²Te, ma yambile yénu re: wotsu wuke boke dionge ne mughatsiândi, véngu mu butsuari, vengon aghu koduse mughiétu wune ngo tsande.³⁵³³Yienu di bo yulu na yiambulu lu gu mu bakaghe le'tu re yighama kinde mu dine di fumu, buédi il vaghe diambu diène. ³⁴Nisi nane, diambu dibuédi nde wu sise kinde mu dine di yulu, mumbare ghune re ghu bufumu bu Nzambi. Nisi mu dimbe mubambu mu tsi mumbare wuo nde pandeme ghu tsi bioru bi Nzambi. Nisi mu bule mu dine di Jérusalem mumbare dine nde divule di fumu yiyinène.³⁶Koke yia kinde mu dine dit muru waghu nu wu yiambilere, "difabule me muru gha yi yiabe re yisake bene tabule muru wu yibène. Mumba yenu di sake rungule vidze dibake di banangue. ³⁷Vake yambilengue yu, buédi motsu make pusengue yu ma bili ma sungueme è̀ è vo é é. Motsu make bé sundze va yulu vane mane keke ma mukolitsi sate.³⁸Yenu diyulu na tèndu rè: Disu mu disu, dinu mu dinu. ³⁹Te me ma yambile yènu mere. Diya va dipambi di ghaghene ne mutu wu mubi. Gha sa bile mane, wotsu wuke ghamune yu mbakule mu dibughe de mabaghele mu vèghi ne di mu mboghu.⁴⁰Ne gha mutu agha bene mu tsundise yu mu bene bongue kape-nziyi yiaghu. Si sise abongui ne kafe nziyi aghu. ⁴¹Ne gha tombe yu mu va tosini mosi nandi, vaghe nandi tosinin beyi. ⁴²Veghe ghu muetu wuke tombe yu. Yia buse veghe tsombi ghu mutu wu na bene sombe naghu.⁴³Yienu di yulu na yambulu re: Ronde muane tayiaghu ne kole wu ne ibène naghu. ⁴⁴Te me ma yiombile yiénu re: Bile anu ne dironde ghu bi yani bienu. Ne sambileuguanu mu gnuiru bongue wu tsundise yénu. ⁴⁵Nane dighu kalughe bane ba tayienu wu ghu Nzambi Pungu. Mumbare aka ghisi wui ghu bababi ne ghu baba yiélimine; ne aka noghise fule ghu baba sungueme ne babane ikombe.⁴⁶Vinguere, yi gha bile ne inongu ke ne baba ka yiéngui naghu, isaku ghike dengue yu nde ghi mu va nane. Nisi bayiakitsi ba lépu baka veghine nane. Buédi dire vioghi lile yiawu mu va mambu méne. ⁴⁷Ne yienu digha rembusengue que bane ba nguénu, diambu dinguedze vane dinde vagni? Nisi ba paieus baka vaghi mambu méne. ⁴⁸Buèdi mu bile ne sèlèlè, nane re na tayiétu yi ghu lu ake ne sélelé.

Chapter 6

¹Dirambilanu mu uritsighe batu re: yénu diyi basungame, mulabene mbé yénu disaka dile misènde va mbare tayi yénu yi ghu yulu. ²Vake veghe yu manzolu, yi ya sigha mumbanda na ka vaghi bange déti ghu ndaghu Nzanbi ne ghu mimbambe re bake sighu na batu. Nu wungièndze mayambile yénu re : batse mane dila misènde myawu.³Tu yénu diya vagha gha yawu, gha yénu di ghuène veghe mufughe manzolu, batu ba ya yabe. ⁴Vana ditse vèghe mifughe ghu disuèle. Ve yulu vane, Tayiénu yi ghu yulu yi ghone labénu aghu sakénu.⁵Yénu gha dighuéne sambila, diya bile gha bènge déti, mumbara baka rondi, usambile mitèla ghu ndaghu Nzambi ne ghu bapange ba mimbamba, mu labane ne batu. Nu wungiènza ma yambile yénu batse mana dènge misènde miyaghu. ⁶Te yu, vaka sambile yu, gningena ghu irini ghiaghu, dibighe mune ndaghu sambila Tayiaghu yi ghu mbure yi disuèle, re vana Tayaghu yika labe yu ghu disuèla a ghu sake yu. ⁷Veka sambila yénu diya funise mabighu magha ne tsongu, naka vaghi ba payi, mumbara bake tasa re masambule mawu maghu singu mugnambulu yi mbili.⁸Re mudio, diya baghunu yawu, mumbara Tayénu ase tsimbu banzale tsiénu nisi digha mane tombe yandi tsiò. ⁹Yénu kaghu sambilanu nane: Tayétu yi ghu yulu, Dina diaghu di ghobusu, ¹⁰ Bufumu buaghu busundi. Ne maka rondi yu uvaghe, ma vaghu ghu mutamba gha naka vaghe yu ghu yulu.¹¹Vèghe yétu ne mugni bighuyi bi tsufu tsiotsu. ¹²Singile yétu kokolu mu mabi métu na vaka singili yétu botsu ba baka vaghe yétu mabi. ¹³Kièle yétu mu dimangu, ne yobule yétu mu mambu motsu ma mabi.¹⁴Singilanu kokolu ghu yawu botsu baka vaghi yénu mambu ma mabi, mumbara gha yénu di vaghe nana, Tayénu yi ghu yulu a ghu yobule mabi ménu. ¹⁵Te gha yénu dighase singile batu kokolu, Tayénu asake singili yénu koke mabi.¹⁶Ga yénu di mine kughi, diya bile gha bènge déti baka kalusi ba mbalange baghu ghu yabasana ra : ba ma mine kughi. Ne wungiènze mayambilénu, batse mane dile wawu musènde. ¹⁷Te yénu, gha di mine kughi, yolanu matsi ghu wusu, tsukanu bambalanga. ¹⁸Re batu bakére yaba re : itse mine kugi, véngu Tayiaghu yi ghu disuèla. Ne Tayénu, nu la yénu ghu disuèla, a ghu sake yénu.¹⁹Diya bène ubile ne bukiti bu ghu tsiyiyi mumbara misoba ne gnange baghu bunge buò, ne bayibitsi ba rungule gningena ghu yibe. ²⁰Kaghu bènanu bukiti bu ghu yulu, ghu misoba ne gnange basaka rungule bunge, bayibitsi ba sake rungule gningene ghu yiba. ²¹Mumbara mbure yi bukiti buaghu ri yi ve murime waghu.²²Disu re ivèle ghi gnuru. Kaghu gha disu di buédi, magnuru motsu make ghu iyalale. ²³Te disu dina bèla, magnuru motsu maghu bile ghu divisme. ²⁴Ghu sa mutu urungule usalila bivunde bi béyi mu dikiési dimosi, mumbara a ghu kolu wu mosi ne aghu ghu ronda wuna, vó a ghu ghobisa wumosi, ne aghu lènze wuna. Yénu di sake rungulu usalile Nzambi, ne magni mu dikiési dimosi.²⁵Re disina ma ghone yambile yénu, diya tase mu mognu wuénu, mu bika yi yénu, ne bika nu yénu, ne mu magnuru ménu, bika duare yénu. Mènge mognu utse vioghile bighuyi ne magnuru matse vioghile biduari ? ²⁶Rémbuse bagnogni ba ghu yulu babaka saka vari ne ubuke, basa ne yitala ghi usuèghe bighuyi, Tayénu yi ghu yulu ake yise yawu. Yénu di nde mbu nawá ?²⁷Va puasi yénu agni ughu rungula ukonde ba tsufu ne matase ma ghone tase yandi. ²⁸Mughi di ne mbili matasa mu biduari ? Tassanu naka béndi biriri mu ba nungi, bi saka dianze, bi saka rungi biduari. ²⁹Te mayambile yénu re: nisi fumu tséngi Salomon ghu ghare bundumbe buandi ase duarengu gha yawu.³⁰Nzambi gha aduarisi bisinge bi ghu banungi ne mugni bivave ne mugni ne vave ne guali bine veru ghu mbawu, tseni a saka rungulu disa yenu, batu be ne gitu gi pesu. ³¹ Kagu diya biba ne matasa me uzambila re: dih ka yi nde ghi? Dika nbu nde gi? Di ka duara ndegi.³²Ba basayabe Nzambe re be be ka beni. Te motsu ma di ka rondi ta yetu a yatu. ³³Bena nu merege nde Bufumu buendi ne usugema keuvana di ghu ningusulu manbu motsu. ³⁴Di ya yaba kiera mu unemosi mba si unemosi a ke ne mandi, re wisi ne wisi ka na madi.

Chapter 7

¹Diyia sosise dikere sosusu. ²Mumbara ba ghu vinde sosise yénu mu sosise una sosise yénu bambatsi; Ne mududu wu na bonge yenu mu pisa rewo uke pise ne yénu,³Ne mughi yi ghone monighe irini ghi dikunze ghighu ghare disu di mwane tayi, te ise ghone labe ibosu ghighu ghare diaghu disu.⁴ Tségni irungule yambila mwane tayi re, sise maburuli dikunze dighu ghare disu diaghu, va yu ne ibosu ghu diaghu disu? ⁵ Divedi ! ine burule ibosu ghi ghu ghare disu diaghu kere vana yi ghu labe yivele muburule dikunze dighu disu dimuane taya.⁶Diya veghe bignieve ghu bamonde. Diya vere misange mienu va wusu bangulu mure bakere tsare misange miene, basa ghabughu ghu yenu mu kaghe yenu.⁷Vondanu ba ghu veghe yenu, benanu dighu daghise, dumanu baghu dibulile yenu. ⁸Mutu wuotsu uke vonda aghu veghu, ne mutu uke bena aghu daghise, ne koke uke duma, aghu tsibulu. ⁹Ndegni va puase yenu gha mwanandi ane vonde yandi dipe ane muveghe dimagni? ¹⁰Vo agha vonde ibere aghu veghe yendi gniogha?¹¹Avane, nisi na labunu yenu bababive, diyatsi uveghe bivave bi buedi ghu bane benu, Tsegni teyienu yighu yulu aghu rungulu konde uveghe yenu bivave bi buedi bi yenu dika mu vondi? ¹² Kaghu, vaghilanu bambatsi motsu mayenu dikarondi re bavaghile muyenu, Mumbara mamene remaka lonze ghu ghare mughande wu mighaghe ne mi Babighitsi.¹³Gningenanu ghu ghiabutsu ghi suele, mumbara ghine sanzele re nzile yiroghe yika baghi ghuka bungunu, mbili baka vioghe re muyo. ¹⁴Ghi mbaghe re ghiabutsu, ne ghisuele re nzile yika beghi ghu mognu, Ne ke dikabu dipesu dike lande nzilene.¹⁵Rambilanu babighitsi bawufure, baba na rughile yénu, ne bidimu bisusu gha babatabe te kaghu yawu nde bimbungu bika yi yawu. ¹⁶Yenu diyabe yawu mumilunde miawu. Bagninge baka doku mu muiri wu batsenda, vo ilili ghi ka doku ghu muiri ususua? ¹⁷Re mudio, miri miotsu mimigni mika buri mibi mimigni, te mibiva mika buri ke mimibi.¹⁸Ghu sa muiri ubuedi uka buri milunde mi bole, rena muiri ubola usaka buri milunda mimigni.¹⁹ Miri miotsu misaka buru milunde mibuedi mighu ghangu ne uveru ghu ghare mbawu.²⁰Remunane, Yabanu re: baghu yabu remumilunde miawu.²¹Sa botsu babaka tsitsima re : Fumu, Fumu, baghu gningene ghu buyumunu buyulu, vengu babaka vaghe dirode di Tayi yi ghu yulu.²² Mbili batu wuisi wuen baghu yambilenge re: Fumu, Fumu, yetu dise bighenge mu ndughaghua, upunze gniugni mabive ne vaghe mbili mambu ma bimuile mu ndughaghua? ²³ Van maghu yambile yawu imuanze re : mase yabe yenu, burughuanu va mbaremi, yenu bonge uvaghe mambu mabive.²⁴Re mudio wuotsu uke yulu mambu mami nu uku kiele mo aghubile gha mutu une buyedi, wu runge ndaghuandi va yulu dimagni.²⁵Fule yire noghe, gnidu yire base, mukunge ure ghubeghene mundughuene, te neyo isi panzighe, mumbari yo yi rungu va yulu dimagni.²⁶Mutu wotsu uka yulu mabighu mami, ne ubuse kiele mo aghu bile gha mutu wune misube urunge ndaghu va yulu museghi. ²⁷Fule yire noghe, ghure bile gnidu, divughe nu ughubeghene ne yo nupanzighe yotsu.²⁸Va Sésu amane yambile mambu mandi, piti yi vure ghibame mu ilonzitsi ghiandi. ²⁹Mumbare yandi alonzenge yawu ne ngundu yi gienze gha mutu uyatsi supule mo ne saghe gha barenditsi.

Chapter 8

¹Ve sunda Sesu mukongu, piti yi landa yandi. ²Ngo buatsi a yitsila yandi re a suma makotulu a na yambile re fumu ga yi ronda y gu rungula hu beluse ma. ³ Sesu a ganga yandi , a re yambili yandi re: me ronde re ibelugi. Re vava vava a beluga buatsi.Sesu a na yambila yandi re yenda labani ne balambitsi ba malagu ba ka laba ne unguienza ra yitse beluga, re vana ba ka yambile bisi divule re buatsi bu tse beluga ne irungula bila ve puasi a wu. Vengo il yambile dyambu dy hu beluga ka na belambitsi ba malagu. Ve mbara vana yi yenda gu gara ndagu Nzambi gu Jérusalem gu vega ba lambitsi be malagu mazolu ma vaga Moise re: botsu be be ka beluga wu bela wu buatsi be ghu vega Nzambi ma mazolu.⁵Va gningana Sesu gu divule di Capernahum, mutu hu kiela di kabu di batu a gogula ve mbarandi. ⁶ A ne lendayandi nu yambila re fumu me ne musalitsi wami malambame ne hu bele ghu ndagu, a tse vole bilema a gwene laba paga yiyi mbili. ⁷Sesu a yagulandi re me guitsa gu ndagu agu ne vana mubetsi agu beluga.Te yandi hu ka kieli batu a yagula Sesu re: Fumu i ne dignanga di ugningana ghu gara muanze wami,te yambile ka Sibiu dimosi musalitsi wami a ka belugha. Nesi va me mugola mena dingudi dihu gobisa migiela mi ivunda giami, me yi nene migole mi va yuluami. Ga me sindiga umosi re yenda vana, a ka yandi umosi re yitse, a ka yitsi. A ne mana yulu ma yambila yandi,Sesu a gibme re a yambila bebe landa yandi re: ne unguieze ma yambile yenu nesi gu Israel me sama laba munengu gitu ne u tasse re ghuyi batu be sunze gitu giawu mu me me same la mutu wu ve gitu giandi mu me.Me yambila yenu mbili be gu yitse tselu yi ka tsangui ,na yi ka lami diumbi, ba gu tsagala va tavuru ne Abraham, ne Isaac, ne Jacob, gu bufumu bu gu yulu.Te bana bene bundume bu fumu be gu veru ghu divisama,ne bakondu, ne hu guerisa minu. Sesu a na yambile ne hu ka kieli batu re: yendange, ve singe yu dibili nana.Ve pula Sesu ghu ndagu Pierre, a dgisa boyi bu Pierre malambama ne hu bele idine. Sesu a gangila ya ka mugogo na vana idina gi ne vata.Ne tsisigha bana begili yandi mbili batu ba gangulu na magnugni ma biva, mu dibigu dimosi a punza magnugni me bive, ne ba betsi botsu be bila vana be beluga. Mu motsu mana ,mambu ma mubigitsi Esaie ma supuga, na yambila yandi re: a bonga mabelisa metu motsu, a e ongu ke ne bifu bietu.¹⁸Va laba Sesu piti yotsu yi tsenga Tandi, a na ruma bayikitsi bandi re viohanu gu simu dimer, tselu y galilée. ¹⁹Musupulitsi wu ne yitse laba yandi re a yambile re: Fumu muotsu mu kenda yu me ghubila ka nagu. ²⁰Sesu a yagula yandi re: Be ngagni be ne be zinga, ba gnogni bene mufu, te muane mutu a sandi ne ktsigha gy uloge.²¹Muyikitsi a yagula yandi re fumu, singe re me yedi ki gu verra tate.²²Te Sesu a yagula yandi re: landa ma, sisa babafu be veri bama fu.²³Ve peka Sesu mu pungu, a landu ne bayikitsi bandi. ²⁴Re mukunga wu raga ,va yulu dimer, ne mingiba mi base mbungu te Sesu a bila nde giolu. ²⁵Bahikitsi bandi ba na rembusandi re ba yambila re yobule yetu,fumu, dikafu²⁶Sesu a yambila nawu re mugi yenu di guene laba wuome? batu be ne githu gi pesu, vana a na rembuga ana yambile ne mukunga, na mamba time na kabu)y inene,ve mbara vana biotsu bi ne rumba. ²⁷Bakielitsi ba bi be gibme,re ba yambila re, ahuhu munongu mutu nde gi hu guene gobusu ne divuga, nene duyme?²⁸Ve pule Sesu gu simu yina gu mussengui wu ba cadareniens, babagala bebeyi babila na magnugni me bive ba yenda gu bugasana yandi, ba itsa nda ghu ganagara mabi. be base ne ikali ne batu basa rungula viogha vana.²⁹ Ba yama mindunga re ba yambilega re: igwene bene nde gi netu? muana Nzambi yi titse nde ghu yungise yetu ghu ga pula dikiesi dietu ?³⁰Ve ma ditaga ve bila ilonga gi bangulu be gwene bene bihuyi. ³¹Re magnugni ma bive ma lende Sesu me bayambila ra: ga yironda upunza yetu, sindigha yetu ghu gara ilonga gy bangulu.³² Sesu a na yagula yawu re : yendanganu, megnugni me bive ma vata ne ma yenda gnyngana ghu ghara bangulu ne vana mulonga wotsu wu panziga hu yenda laga gu dimer bena tsiemuga yahu botsu ghu mamba.)³³Ne batu baba kiela bangulu be rina, ne ghu divule, ba gnigulanga mambu ma viogha va puasi beba bila ba basa ne magnugni ma bive.³⁴Re vana bisi dimbu botsu be yenda ghu bengusana Sesu, bena lenba yandi re a burughi ghu musengi wawu

Chapter 9

¹Sese a nakeme mu bungu, a yende ghi disimu dine, mu wu yènde ghu dembu diandi re ²Re ba mu baghile dibaghele di ikate malamema va yulu tanguiandi Mu Ghètu Ghiawu, Sesu a yambile ikate re, "mualamema, sunze mu rime mabi magha boghulu.³Bane ba renditsi ba yambi lange yawu me yawa re: mutu Wuwu a ne mouvongu ⁴Sesu aya banga matase mawu. A yambile re Mughi Yénu di ne matase ma mabi mu mi reme miénu. ⁵Dipagne vane nde ni, nde mu vare teleme mabi mghu tse boghulu, vare teleme "mabi mghu tse boghulu, vore nde mu yambile re "teleme yendengue?" ⁶Re yena dike yabe re mane mutu a ne bungudu mu. mutambe di wa boghule mabi A yambile Ikate re: "Teleme bonge tanguiaghu, ghabughe ghu nda ghuaghu."⁷Ra teleme ne muendu ghu ndaghuandi ⁸Va labe batu nana, bane labe wome dumise nzambi wu veghe bungudu bubuna ghu batu. ⁹Va vioga Sesu a labe Mathi matsaghele va biru bi benge lepu ne mu yambile re "bingeme!" A tele ane binge yandi.¹⁰Sesu yane bayikitsi bandi, be yange ba tabure ghu ghare ndaghu. Ghu dile mbili bange wu ghukighe lépu ne batu basusû, bane mutsaghulu wubive babile be tabure mu yi nawu. ¹¹Va labe ba Farisi nane, ba yambile bayikitse bandi re: Mughi wunde ghienu a nâ yi ya nawu?¹²Va yulu Sesu na yambile yawu yare: "Batu ba ghane wubele be saka béni ba doctere, nde bene ubele re bebe ka beni. ¹³Yendanu ghu bene divindughulu di didi mane nzale dingiebe, sake mu malaghu mumbare ma rugha saghu tsitse babe sungeme, bengu benge mabi mu ukalaghu"¹⁴Kere vane bayikitsi bejan ba rughe ghu tombe yandi re: "Muchi yetu ne ba fuarisi dika vure mine kughi, bayikitisi baghu base ka vahi?" ¹⁵Sesu a yaghule yawu ne: "Babe tsitsu ghu dionge ba rungule doute misini gha wu me yonge a kike mawua? ghu sandi! Ghandi, ghu ghu bile bawisi bake burulu lu yawu mulumi, kere vana baghu mine kughi.Mutu a sane dingudu diupute irini ghi tsande yi mone ne sunze mu yulu iduare ghi kale, mumbara, ghimone ghi ghu doute ghi kale reghighe va ghuase rétoughe.Isane dignange di yitele malamu me mone, ghu ghare ba tsuve tsi kale, mbe tsighu bulighe, buede disunze ma mona nde mu ghare be mone kére make kielu buede."¹⁸Dikiési Sesu a yambila nawu Belake na tsombughu yibutu ghi basuif a suma makotulu va wusu Sesu. Ne mu yambile re: "Muanami wu mughietu wu me fu ne mepape nise nane rughe ghu sunze dikake diaghu va guluandi, a ghu fuangughu" ¹⁹Sesu me wa teleme a re lande yandi yane bayikitse bandi.²⁰Va dikiesi dieua mughietu wu belengu ne muvuo be musingi ghu dighumi di biume ne bilime bibéyi, a vioghe ghu nzime Sésu me ya m wu ghanguele mutungu iduari ghiandi. ²¹Mambare a tasenga re: me gha rungule wughanguile iduari ghiande maghu Belughu. ²²Re ve ghielughu Sesa, a labe re yaudi. ne mu yambile ra muanami sunze murime, ghitu giaghu ghe tse beluse yu. re mughietu a bélughe vavene²³Va e pule Sesu ghu ndaghu ghi Ibutu ghi ba sifu. A labe benge uyembeme me mimbande, me mbile batu be vaghenge divave dimbili. ²⁴ A ne yambile yawa re: "Yendenganu. Sisanu mimbu mane me difutse mumbare muane wu sa ufu, nde ghiolu Ghandi ba sèvenge nde yandi²⁵Va pusu batu ghu kanâ, A ne gningene ghu ghare bande mbawu, nu mu ghanguile mu dikake, re muane wu ne teleme. ²⁶Tsangu yèna, yi yulunu mu muséngui wotsu.²⁷Dikiesi burughe Sésu vana, batu babeyi babine ba pafu ba binge yandi, ba buamughenge ghu gha yula se: "yulu yetu dingiebe, muane David. ²⁸Va pule Sésu ghu ndaghu, ba bile ne pafu bane ghoghule va yandi, Sesu ne tombe yawu: " Di tase re ma rungule balute yenu misua? bayaghule re: Hêe! irungule fumu²⁹Koke Sésu a sunzile yaw makake mandi mu misa ne yambile re: "yakanu na ronde yénu. ³⁰Re misu mawuma ne balughu, Sésu a vaghe yare diya yambile batu dio ³¹ Va ghabughe batu ba béyi bana ba nangise musamu mu muséngi wotsu.³²Va yene yendengue batu babeyi bana labâ, ba baghile Sesu ivande ghi matu ghi ibuba, ghi basu ne de nu. ³³Va punzu de mu, yibubu a yambile. Batu ba ghibeme, re be yambila re: "Didi di sa me labene ne kale ghu israel ³⁴Ghandi be fuarisi ba yambila re: "Nole mu ivunde ghi ba demu ghika rungale yan de ua punze badé mu.³⁵Sesu a yene yendenge mu mavuole motsu, ne mimbu, a conde nenzenge mu bandaghe bawu ba mzawbi ne umuanze tsangu yi mone, yulu A belusange mabeluse ma minongu miotsu, ne ne bikate. ³⁶Va labe piti name, a labe digniebe ghu yawy, mumbara ba bile ne ma tase me mbili ne wu tsuokeme: ba bite ne utia kema gha dighande di mukielitsi wu bindombe³⁷A yambile ba yikitsi bandi re nungi inde yiyi nene te basalits basdudi mbile ³⁸Re mu dio Sambilanu fumu yi nangi A ke sindighe ba dianzi tsi ba nungiandi.

Chapter 10

¹Sésu atsitsa bayitsi bandè. Ba bila digumi na babeyi. A vega yawu dinyanga gu yulu maniuni ma mabi mura baka punsa mo na baka buganga mabelisa motsu²Titsa ra ba nduga tsi bakimaba Sésu. Simu (ubatsitsanga Pierre), Andre muana nguandi; Sak, muana Zebedé, Sâ muana ngouyi Sésu, ³Phillipe; Barthelemi, Thoma na mati. Sak, muana Alphée na Thaddée. ⁴Simu yi zelote na Suda Iscariot wu gaba Sésu.⁵Sésu a sindiga yawu na alonga yawu bandongi re: Diyayenda gu bapayi. Di yayenda gu mimbu mabisi samari. ⁶Yendanu ka gu bisi yisiriela. Na mu mimbawbe ⁷Lonsanu na yambilanu yawu re. Bundumba bu yulu busaka tsinga ruruga⁸belusanu babêtsi, veganu moniu gu babafu buganu banga makiedi, na punsanu mariuni mamabi mubatu. Bavega yenu Nzolu veganu bambatsi ka Nzolu ⁹Diyabonga badola, nisi pengi, diyabonga kapa beyi nisa matambi nisi mupangu ¹⁰Mumbara mudiansitsi aka dila futuandi¹¹Pasi divula vo diwbu dika ningana ye nu ningananu gu ndogu yika ningusu yenu tsagalaru gu ndagu ena kuanga navakayenda yenu. ¹²Vaka ningana yenu gu ndagu mbolusaru banga ndagu ¹³Ga batu banga ndagu bara giensa vegaru yawu miula.¹⁴Bihu yawu botsu babakabusi usinge mabighu menu, ne wutsi bulile yenu bandaghu bawu; ve ke burugha yenu mu bandaghu bena; vo mu bimbu biène, ghubulanu mufufundu wawu mu bioru bienu. Guiènze, ¹⁵Mayambile yenu, mu wisi u mutsundu tsengi sodooe ne gomorre baghu sosusu! Te mbili ke bila nde bimbu biène.¹⁶Labanu, mame sindighe yénu munongu umosi gha bindouba ve ghane ghara bimbungu. Bilanu. ne buyédi gha bagnoghe, ne basighme gha mabe. mbi. ¹⁷Rembililanu mu bátu ba tsengi yiye. Mu. mbara baghu yetsa yenu ghu mbughe mighaghe, ne mu bandaghu tsiawu tsi bibengunu. Ne. Baghu fuitsa yenu. ¹⁸Ne yenu dighu yénzungu ve wusu mivernere ne bivunde bi tsengi mura, muritsighe bumuégni ghu yawu, ne ghu babaghane ghitu¹⁹Ve ke yétsungu yenu, diyalabe kiere mu diamu nisi dimosi; nisi mu munongu nake yèmbilanga yénu. Mu mbara make yembila yénu make veghu yenu mu dighuère diène. ²⁰Mumbara, sághe yénu dike yembile diámbu. Te nda dinyugni di teyénu dike yembila mu yenu.²¹Bake bagha yenu ve wusu mitarusu, mu mbara yenu dine ghitu mu ma. Nonge nu yélighe; bambili bake sambenge bane banguawe, ne bateyi bake vagha nane ghu bane bawu. Bane basakebéyululu bakinde bawu, ne bake bokenga bakinde bawu. ²²Bambili bake kolenga yenu mumbari yénu dine ghitu mu má. Te wotsu uke bila ne ghitu ghingiènze mu ma kuanga ne ghu difu ake yobulu ne Nzámbi. ²³Veke ritsughungu yénu maghugha ne batu ba dímbu dimosi, yendanu ghu dimbu dimosi. Yabanu re: Muane mutu aghu rughe mu tsengi yiyi, yènu nu ghinéne mane yu yenda mu mimbu motsu, ne mu yembila musamu wemi mu tsengi yotsu yi Israël.²⁴Muyikitsi asake vioghilila mulonzi wèndi ne basèlitsi basrungula uvioghílila yvunde ghiawu, ²⁵Diya tasere: bátu baghuronda mbili muyikitsi uvioghilile mu lonzi; munongu umosi mumbara mare mulonzi wenu. Batu baghu kola. Yénu munongu umosi, nave yawu bakola me. Sa diámbu gha muyikitsi akolu gha fumu endi. Gha batsitse fumu ndághu re: Ivunde ghi bademu, (Béelzébul), ake bâtu baba ghu ndâghu endi?²⁶Kaghu, diyalabe kière ghu batu bane. Biotsu bi ghu disuèle ghu batu, Nzambi aronde re disèmbi-bio. Ase ronde re disuéghi kane re dikiéli bio ghu disuèle. ²⁷Diyalabe wome, motsu mamatse yembile yenu, ghu diviseme, yembilanu mo na gnangu Bale ne motsu matse yambulu yénu mu maru, yembila nu mo ghu muanze taghu.²⁸Diyalabe kière, ghu yawu babaka boki gnuru ghugha rungule wuboke dignugni. Te yuluanu woma nde ghu yendingb bungudu mu boke ne gnuru, ne dignugni ghu mawu yi gha tsime. ²⁹Labanu na bandeki basaka sumbi ndéki ke ne dole moisa? Mosi gha yilaghe va tsi, nufu, tèyenu yi ghu yulu ayatsi, mumbara ayatsi mambu motsu. ³⁰Nunguiedze, mayiambile yiénu rè botsu ba ba mu tsi yi va dina yiambile vava, baghu bande labe mambu mène motsu ne ghi ne ghude. ³¹Rutambe ne yulu bighu vioghe te mabighu mandi ma sake tsime.³²Mu di wuisi wu muitsu, ghu sa mutu wu ke yiabe. Nisi buidaze ghu yulu nisi muane wu yia bene. Vengu tayiandi. ³³Yiénu di rambile. Di yia vuseghene mu mbare dise yiabe dikiési dike rughe yiandi.³⁴Ayi munongu wu mosi ghu mutu wué yié mugnalu nu sise nda guàndi ne basalitsi bandi muane muane ne ghiandi isalu. Nu yiambili mukiélitsi ndaghu rè: "Tanule misu." ³⁵Bilanu musighi mumbare dise yiabe suisi wuke tnugue fumu ndaghu. Ane diniangue di rughe ne tsisighe. Va ghane ³⁶mulosi wu mutu aghu bile ke ghu ghare mbubiandi.³⁷Wuke ronde tayièndi vo nguèndi uvioghilile mà, asane dironde mu má. Ne wuke ronde muanendi wu mughiétu, vo wu dibaghèle wu vioghilile mà, asane dironde mu má. ³⁸Wusake nangule kurusu andi, nu lande me, asane dironde mu mà. ³⁹Wotsu uke deghise mognu wandi, ake tsiémusa wo. Te wotsu uke tsiémusa wo mu má, ake dèghisa wo.⁴⁰Wotsu uke singe ménu, ana singe me, ne uke singe má , ana singa yandi wu sindighe me. ⁴¹Wuke singe mubighitsi, mu mbara ayi mubighitsi, ake dila musènde wu mubighitsi, wuke singenge wu sungeme, mu mbara ayi wu sungema, ake dila musênda wu mutu wusungeme.⁴²Wotsu uke neghe pèsi ivave, nisi kopu mambe ma mosu mawu nú; ghu muane wu mosi, mumbara ayi muyikitsi wami, nughiènze mayèmbile yénu asake tsiémuse musènde wandi.

Chapter 11

¹Va mane Sésu wu véghe basalitsi bandi mighandu, ane yènde ghu ye lonzene ghu yeyambile musamu wu Nzambi ghumimbi mawu. ²Sà Baptiste va bilandi ghu tsughu, ayulungu mambu motsu ma vaghenge Christi, a sindighe bapeghi ne bayikitsi bandi, ³Ne atombe re: Yure wuke sughe, vore divingelende wumosi?⁴A yaghule ne ave re: Yénde yambilianu sà motsu ma guéne labénu ne uyulu. ⁵Babane pafu baghène labe, bikate baghuène telme, benge makiédi baghuène ghungughe, ba bane madibe baghuène yulu, babafu baghuène kundughe, ne batu babane aghuéne yulu musamu wu mugni. ⁶Ne digni ghu mutu, wu masake vare ma séndughi.⁷Va burughenge babale mburine, Sésu a bandule wuyambile ne piti mu kondi yi sà re: yenu ditsié lande ghi ghu dighangi. Mulubi wughuine pupe ne divugha? ⁸Ane yénu ditsié lande ghi? Mutu ne biduari biliema? Batu ba bane biduari bilioma baketsaghelighu bandughu ba bifumu ba tséngi. Te yénu.⁹Ditsie la bende ghi? Mubighitsi? Hè, mayambilénu, yandi a vioghilile mubighitsi. ¹⁰Re disine ghu rende re: Biminanu mame sindighe kime va wusuaghu, wuke baliléyu nzile va mawusu maghu.¹¹Mayambilénu, nungiénze va ghane ghare botsu ba ba buru ne mughietu, ghu sandi wu rungele wu bile ivunde ghi sá mubatisi. Te mutu wugha ghobusu ghu bu funu bu Nzambi re nunde ghiandi. ¹²Musingi batsufu ba sá mubatisi, kuange ne ne mugní, bufumu bu Nzambi, batu ba bake gningeni ke ba ba ne ngudi.¹³Mumbare bi gighitsi ne mighíele ba yambile ngune ghu dikiési disa. ¹⁴Gha yénu dibile ne ghitu, re yandi Elie, yandi re utse barughe. ¹⁵Wune maru ma wuyulu, ayulu.¹⁶Mabaghesaru di kughu dine mugni nde negni? Bakegha bane babaghuene tambe vambure yi kikase, ba ba matsaghele ne ba va mindunge va ghane gharawu, ¹⁷Ne baghuène yambile re: yétu ditse fulile yu di bike, ne yénu disa ghine. Yétu ditse yambilile yénu mambumapaghe yenu dise bile ne dingiebe¹⁸Sà arughe, ase ange dipè ne ase nuange malamu, bavangere, ane dému. ¹⁹Muane mutu arughe, ayange ne anuange ne bava re: Labenu ane nzingine mu nuitsi, mbatsi bénge wutole lépu ne ba ba ne mabi! Te mabu mandi make ma imuanze.²⁰Ne vane Sésu aye yambile ne batu ba babile ghu mimbu ma vaghandi bi muile, mumbare base tombe kokolu. ²¹Wubi ghuyu, whorazin! Wubi ghuyu, Bethsaïda! Mbéndere bimuile bine bivaghunde ghu tyr ne Sidu, na vaghu bimuile biéne ghu mbughénu, mbé yawu ba mane utombe kokolu mbe ba bonge ba péngine dibufu. ²²Te, wuisi wu mutsundu, mimbu mi Tyr ne Sidu baghu tsunduse ke ne dingièbe.²³Neyu, Capernaüm, yiya ndére bambatsi ba ghu yimbiléyu re ike make ghuyulua? Hé, ighu ghulumuse ngune ghu Hades; mumbare mbéndere bimuile bine bivaghu nde ghu sodome mbe yawu batombe kokolu ne mbé bake va mburène ngu ne nemugni. Tè mayambilénu diambu dighu bile dilenge ghu mutambe wu sodome wuisi wu mutsundu. Tè yénu disa me sise wu mabi. ²⁴Nzambi a ghu vèghe mbèle batu botsu bi bive babake tsagheli ghu sodome, tèyu, yighu véghu mbèle yimbili wisi wu disuku sulu.²⁵Dikiési dine, Sésu ayambile re: Digni ghu yu tate, fumu yi yulu ne tsi, mumbare isuèghe matase mavioghilile, ne ilubese mò batu ba base nénge ne bane ba biléngi. ²⁶Hè, tate, ne ngu naronde yu. ²⁷Mambu motsu mane ma véghu mò ne tate, ghu sandi mutu wu yatsi muane venghu tayi ne ghu sandi mutu wu yatsi tayi véngi muane, he mutu wuke ronde muane wu lonze.²⁸yitsanu ghu me, yenu botsu ba bane ne argnuru vo vdene mbili mambu, make vèghe yé́nu polu. ²⁹Bonganu mu fune wanai, mumbare mande ne murime wu sunde ne yénu di ghu dile polu. ³⁰Mumbare mufune wami wu sa paghe wuke ulènge.

Chapter 12

¹Mu wisi wusamidi. Sesu a vioghengue va puase nungi yi baputu. Ba yikitsi bandi bile bama tsoghe na nzala, badoke baputu, na yanganga yawu. ²Te va ba pharisiens ba labe diambu diena, ba yambile sesu re: laba bayikitsi baghu batse ghighule mughaghe wu saka vaghu wusi wu samidi.³Te susu a ba yaghule re: ne ghi yenu di sama rauga di vaghe David na batu bandi va yulu yawu nzale? ⁴Na nyinguene yawu ghu ndaghu Nzambi mu yi mape ma dilaghu. Diambu diena di wu yi, dise rungulu singusu ne yandi ne: batu ba bile nandi. Mu Nzambi, dio dike di yelimine.⁵Na gotsu yenu di ranga ma tenda Moïse, va vaghe yandi re ba vaghitsi ba malaghu ba vougulenge wisi wu samidi te base veghunge mbele. ⁶Te ma yambile yenu ma mitse ghu yenu; mayiwu ghobe vioghilile ndaghu Nzambi. Kaghu ma ma ghone lousa yenu mayi na dighobe vioghilile ma lonsu yenu ne bakaghe benu.⁷Mbe yenu di bangulenge matendumu misonu mi Nzambi. "Ma roude vaghile ba tu mu dironde sake mu vaghe malaghu. Mbe yenu ditse yulusu divindughulu di mambu mene, mbe dise veghe bayikitsi bami mbele. ⁸:Mande muane mutu na mane dignanga, mu ruma batu make rungule vagha yawu wisi wu samedi."⁹Kere vana Sesu a sisa yawu nu nyingene ghu ndaghu Nzambi awu. ¹⁰Vana vana a la mutu wu bile na dikaka dikatema. Ba pharisiens barondenge simbulenge musosu ke wu di wisi wu samidi. Na, umosi va ghane ghara yawu a yubule Sesu re: Nzambi a singise re mutu a belusu mu wusi wu samidi? Ba dile na ditase re Sesu a tse vaghe dibi, na yawu bake mustundise.¹¹A yaghule yawu re: "Ghana vana mbe va ghane ghare yenu mutu a re bile na tabe yi dombe, na yindombe ghiene ghire laghe ghu ghare dibile mu wisi wu samidi. Yenu di ghu sise ghio ke ghu ghare ghu na? Mase tasa! Yenu di ghu mu pusa mbangu mbangu, na yenu dighu silile re diambu di buedi. ¹²Nise nana dighobe di mutu di vioghilile di yindombe. Kaghu, nde diambudi sungema mu vaghe dinyi mu beluse mubetsi mu wisi wu samidi."¹⁴¹³Sesu a yambile mutu re: "Sinule dikake, vana vana dikaka dire gneva, na dire belugha gha dina dikaka. Kere ba pharisien ba vate ghu ndaghu Nsambi. Yawu bapute pangu, ba pute fundu mu laba tsenyi barungule mu boke.¹⁵Sesu a yabe re ba pharisiens ba ghone ronda mu boke. Na yandi na bayikitsi bandi ba burugha va mbure ene. Piti yiyi nena yi batu, na babetsi ba mu lande na yandi a beluse botsu. ¹⁶:Te a ve yawu mu ghagha wu buse yambile bambatsi mu yandi. ¹⁷Va vagha ya mambu mene na dighoba a supsene mabighu matende mubighitsi Esaie ma vaghe re:¹⁸"Laba musalitsi wami usole ma, wu ma ghone ronde mbili, na ma sunse ghitu mu yandi. Ma ghu sunse dinyinyi diami mu yandi, a ghu sosisa ba paiens."¹⁹A sake be tsuake. Na wu buamughu ghu sandi mutu wuke be yulu dufi diandi mu mimbamba. ²⁰A ghu ronde batu baba ghobise yandi; gha mutu a bile bebele na difu, a sake mu boke. A ghu sosise batu na disungusulu a ghu lu nse yawu. ²¹Vana, batu ba ba gha be ba juifs baghu be na ghitu mu yandi.²²Babaghile Sesu yibubu ghi bile na pa fu mbara a bila na dinyinyi didibi, na yandi a mu beluse mure a yambili na a labi. ²³Piti yibile vana yi ghibema na yi yambile re: "Mutu wu ra christi, muane fumu David wu ba vingenge?"²⁴Va yulu ba pharisiens tsangu yimuila giena ba yambile re: "Sa Nsambi, nde beelzebul, yivunde ghi ba demu wu gho ve dinyanga ghu mutu wuwu mu punse ba demu ba batu. ²⁵Te Sesu wu yaba nge matasa mawu a yambile yawure: "Bufumu bune dipasu va ghane ghare buka ka panzighi, na pasi divula vo ndaghu yine wurandu bi ghu tsime."²⁶Munongu wu mosi, gha satan a punze ba demu bandi yabena, kaghu, a ghone luane mutsingu ke na yabena. ²⁷Gha nungiensa, Satan re wu na vegheme bungudu bu punze bademu, a ka bayikitsi benu, baghone punze yawu nde mu dine di nyi? Mu bungudu bu Satan? Sa mana! Kaghu a ghu ritsighe yenu re matase menu masa ma yelimina.²⁸Te gha ma punze ba demu mu Dinyunyi di NDAMBI, vana bundumbe bu NASAMBI bu mitse ghu tselu enu ²⁹Ma ghu ritsighe yenu mughi mane dignange di punse ba demu. Mutu a se rungule nyingene ghu ndaghu diba ghele dine kale ghu gha nena kate ya bakudu. Gha tunge ya mikudu kora a ghu dile ndaghu andi. ³⁰Babase ghone silile re Dinyunyi re didi ghone ve ma bungundu bu punze ba demu nde bakolitsi bami, na babase ghone ghukigha batu mure bake kalughe bayikitsi bami ba ghone panze.³¹Yenu dighone vaghere sa Dinyinyi dighone veghe me bungudu bu punze bademu. Kaghu ma yambile yenu re: botsu baba ghone dukuse bambatsi mirima, ba ba ghone senge bambatsi gha ba kalughe buyedi, na bare ghabuse kokolu yi gienza ghu NZAMBI, a ghu singe. Te a sake singile kokolu ghu yawu ba base ghone singile bambatsi kokolu, ne bonge usenge, na wu vongule Dinyunyi Disungema. ³²NZAMBI a ghu singile kokolu ghu buba ghone giele ma, ma muane mutu. Te, ma ghone lubuse yenu re NZAMBI a sake singile kokolu ghu yandi wu ke vongule Dinyunyi Disungeme nisi na ma papa nisi ghu bulongu buke rughe.³³Muiri wotsu wu munyi wu ka buri milunda miminyi, na muiri wu mubi, wuka buri milunde mimibi. Muiri umunyi wuka yabeni mu milunde miandi. ³⁴Yenu badi dibure di mbisi, batu bababi, mughi yenu dighu yambile matase mamanyi? Mbare maka pusi muna maka burughi ghu murime. ³⁵Mutu wu munyi a ka veghi busine bu mureghi wandi wu ka yakisi mambu ma buedi, na mutu wumubi a ka veghi busine bububi bu mureghi wandi wu ka yakisi mambu mabive.³⁶Na mayambile yenu re, mu wisi mutsundu batu ba ghu ve tsotsu mu mabighu mamabi ma tube nge yawu. ³⁷Mu mabighu menu, yenu dighu lunsu, mu mabighu menu, yenu dighu veghu mbele.³⁸Ba scribes bamosi, na ba pharisiens ba yambile Sesu re "Mulonsi, yetu dighone ronde laba yilimbe ghi rughe ghu yu. ³⁹Te Sesu ya ya ghule yawu re: Batu bababi badikiesi didi, na butsuari ba ronde la ilimbe te basake ritsughu nisi ghi mosi vengu ghi Jonas mubighitsi. ⁴⁰Ghana Jonas a vaghe tsufu ireru na mabati ma reru ghu ghare di Fumu di ibere re naka vaghe muane mutu tsufu ireru, na mbati ma reru ghu time mutambe.⁴¹Bisi ninive baghu telema mu bile nenu mu wisi wu mutsundusu wu NSAMBI, mumbara ba sise wu vaghe mabi va Jonas a lubuse yawu. Mamitse ghu yenu, labanu mane dighobe vioghilile Jonas, kaghu, NZAMBI a ghu disosise.⁴²Yivunde ghi tandu ghi mughietu. Ghi ghu rambughe mu wisi wu mutsundu na batu ba dikiesi diene bake veghe ya mbele mu mbare a rughe ghu tsombu bulongu mu yulu buedi su Salomon na lambanu, ghuyi mutu wumuene vioghilile Salomon.⁴³Dinyinyi didibi dighamu pule ghu ghare mutu, dika yendi ghu bitsigha bi yighangi nu wu bene mutu uke rungule ve ya polu. ⁴⁴A gha bunu, a tase re: "Maghabughi ghu ndaghu yi biengama. Va ghabugha yandi, a dese re dinyunyi di Nsambi dise ghone rume monyu wu mutu wene. Monyu mutu wuyi munongu wu mosi gha ndaghu yi ghombulu, yi kunzu ne muasi. ⁴⁵Koravana a re bonga manyunyi tsambu mamosi ma vioghilile ya bukanyi, na yawu botsu baghu tsaghele ghu mburene. Disukusulu di mutu wene di ghu bile pagha vioghilila na bile yandi ghu dibandu. Re nake bile batu ba dikiesi didibi ba batse yulu na lonsa ma.⁴⁶Va konde yambilenge sesu ghu piti, laba nguandi ne bane ba nguandi baba baghele baba bile mitela va kane, basidighe mutu mu yambile nandi. ⁴⁷A vaghe re: "Laba, nguaghu na bane banghaghu ba ghone vingile va kane na ba ronde yambile naghu."⁴⁸Te Sesu a yaghule wu yambila nandi re: "Nguami nde nyi? Na banu ba nyuami nde banyi? ⁴⁹Na songise ya goghu ghu bayikitsi bandi, "Monighanu , baba ra nguami na bana ba nguami. ⁵⁰Botsu baba ghone vaghe dironde di tata yi ghu yulu, mutu wena re muane mama wu dibaghe la na wu mu gietu, na nguami."

Chapter 13

¹Ve dukiesi, Sésu a burugheghu ndaghu i nenzengu, andi anetsaghle ghutungu dirembu di Galile. ²Piti i dughi ghu tungu andi ne yandi a yende tsaghele ghu mbungu. Ne piti itelme ghu tungu bayulu andi.³Ne Sésu a yambile banongure: Mu varitsi a vateghu ye vara. ⁴Va vare ngandi, mbi mi laghe ghu tunge nzile, bagnogni baneyi. ⁵Bambi ba mosi tsi la ghe va mbure yimamagni ne mutambe pesu. Kěke ne tsio ubènde, ⁶Va bale niangu, bivaru bine yumughe mumbare bibile ghu gha mianze.⁷Bambi ba mosi balaghe ghu ghare batsende. Batsènde baneboke bivaru. ⁸Bambi bamosi bane laghe ghu mutambe wu buedi bane veghe time milunde mimbili. ⁹Wune maru ane yulu.¹⁰Basalitsi bane yitseghu Sésu baretombe re: mughe nghuène yambile ne piti ghu ba nongu? ¹¹Sésu ane ya ghule yawu re: Yenu dine véghu bu yedi bu yulu moamu mi Nzambi sa yawu. ¹²Mumbare wune bio aghu bakondu, ghu vare ake bile ne bimbili. Tu wu sa bio, ne biotsu bi nandi bi ghu bongu.¹³Re disine maguène yambile n'awughu nongu, mumbare na si batse bemine base ghuène babe,, nasi batse yulu, basa ne iva ve ghi ghuene yuluawu. ¹⁴Re ngu ne Mirendu mi Isai mi vange re: yenu di ghu yulu ne maru, yenu dighu bemine ne misu, ne yenu di sake labe.¹⁵Re diyambile Isaï re: yenu dighuéne yulu, tu yenu dise ghuéne yululu, di ghuéne labe tu yenu dise ghuéne la bile. Mumbare murime wu mbubi yi usamognu, maru mawu matse time ghu u yulu. Bare nane ghu vare bakere sise uvaghe mabi ba kére bile ne nzalami ghu yobulawu.¹⁶Digni mu mbare misu menu ma ghuène la be, ne maru mu mbare ma ghuène yulu. ¹⁷Imuanze, ma yambilenu, mbili ba lighitsi ne bmbile ba ba sunge me baronde ulabe bivave bighuéne labenu, tu base la be, ba ronde wu yulu maghuéne yu luénu, tu base yulu.¹⁸Yu lanu nongu yimuvaritsi. ¹⁹Ghi labe mutu a ghuéne yulu musamu wu Nzambi ghu gha yulu sanu, dia buake yitse yibe musamu u kebili ghu murine. Re ngu ne bambi ba laghe ve tunde nzile.²⁰Bambi balagheghu mbure yimamaghi, re wu ke yulu musamu ne wuyake wone ignunge, ²¹Tu a sa ne mianzi mi ughuare. Gha mingile mi bulongu mi naitse a ne sendughe.²²Tsilaghe ghu batsède, re benge u bene maghi ne matase mawu make ghu bandole bake libeni musamu wu Nzimba ba sake vaghi make make rondi Nzambire bavaghi bare gha mutambe wu base batsènde. ²³Bambi ba lagha ghumutambe wu mughi, re benge wu yulu musamu, re benge wu bure milunde.²⁴Sésu a yambile nongu yimosi re: Bufumu bu yulu bure nonge ne wukanighe gha mutu wu vare bambighu nu ngi andi. ²⁵Nedi kíesi di lamenge batu, mukolitsi ane yitse vara bambi ba bive ane yendenge. ²⁶Va bende bambi, ne biriri bi buanzi bi tutughe.²⁷Musalitsi wu nge nungi ane yitse yambile re: Munengitsi isa vara bambi ba ba gni ghu nungiaghu? Ake mughi ghu biriri bi bive? ²⁸Ne ane yambile re: Isalu ghi mukolitsi. Ne basalitsi bane tombandire: ironde re diyétsula?²⁹Munengitsi ane yalaghewu re hene nzale yene utsule bivaru bibigni. ³⁰Sisanu bibangu ghi ilonge ngu ne va di ke buke. Dikien diena, maghu yambile bengeubuke re: Buru lanu kire biriri bi bive, sunzanu tsu ghu ditungi bike yoku, kere vana ghu kighanu ba putu sunzanu ghu disase diami.³¹Ne vana Sésu ane balonzawu nongu imosi re: Musamu wunde were dimbi dibonge mutu ane vare ghu nungi andi. ³²Ne dimbi diéna re time di dikieki. Tu gha dime banguaghe, dike kalughi muiri wu munène ghu nungi yotsi, bagnogni bake yitsi vaghi mufu ghu mataki.³³Sésu ane bayambile nongu yi mosi re: musamu wu Nzambi wu gha leve yi bonge mughietu, ane pute ghu bietsughu bi reru bi mbu. Mbi ngu ne va make yo.³⁴Sésu a lonze piti ne ayimbile ke ghu banongu. Ase re diambu di vaghandi ghu gha nongu. ³⁵Motsu mane ke ghu lonze ma yambile ba bighitsi: Na ghu yambile ghu banongu, maghu yambile ghubanongu biotsu bi sueghu va kunzu bu longu.³⁶Va yanze Sésu piti, yende ghu ndaghu. Babalitsi ba ghu ghulu va yandi bane tombe re: gni ghu le yeta nongu yi biriri bi bive bi bende ghu nungi. ³⁷A ya lu ghe re: u vare bi varu bi bigni re me, muane fumu. ³⁸Nungi re bulongu bu. Biraru bibigni re batu bake kielu ne Nzambi. Bane bandi. Bivaru bibive re batu babake vaghi motsu make rumu yawune diabe ghu vaghe. ³⁹Mukolitsi uvare waru ghi buanzi re diabe. Dikiesi dikitse bavaritsi ghu bake re vake duke bulongu. Bavaritsi re bianze.⁴⁰Ne vane nake tungu biriri bi bive ne bio wuyoku ghu mba wi, rengu nake duke bulongu. ⁴¹Muane Nzambi a ghu sindighe bianze biandi, ba ghu tsule biotsu bike vaghi mabi, ⁴²Ne aghu vera wu ghu mughile wu mbaghu, mbure yike bile bakondu ne wughuerisi minu. ⁴³Batu ba sungume ba ghu vede me ghaniangu ghu biendumbe bu tayiawu. Babane maru ba yulu.⁴⁴Ne bundu me bu Nzambi bure were adole ba sueghu ghunungi ne mutu ane dighise tsîo ane sueghe. Anaebase ne igniunga, ave ye simbise biotsu bíbíle nandi, ne ya usumbe nungiene. ⁴⁵Bundumbe bu Nzambi bure gha ngé maghasi aghuene bene misange mimigni. ⁴⁶Va disandi umu gni, ane yende sumbise biotsu bibilandandi ghu wusembewo.⁴⁷Bundu mbe bu Nzambi bunde uvere disinge dime lobu ghu mubu dine tole bibere ghe labe disinge dime base balo bilitsi bane lobele disinge ne sunze dio ghutungu. ⁴⁸Bare bonge bibére bibi gni ne u sunze ghu ponzi bibive bane vere.⁴⁹Vake duke bulongu ghu bile re nane. Bianze bighuitse Nzambi a ghu so sise batu ghu va dipasu di milongi ne batu bapolu. ⁵⁰Baghu veru ghu mulumi mbawu, ghu ghu bilenge ke bakondu, utso ghe ne minu ughuele.⁵¹Yenu ditsulu mambu motsua? Basalitsi bane yaghu lande re: ⁵²Hê, yetu ditsulu. Sésu a yambile re ba cribe baba kalughe basalitsi ghu bundumbe bu Nzambi bande gha mutu wune ndaghu, ane vatise bivave bi nune ne bi mone bi bu kiti buandi. ⁵³Va mane Sésu uyambile motsu mana, abonge ba salitsi bandi ne ba burughe ghu itsighe ghine.⁵⁴Va yendandi ghu Nazareth, Sésu a lonzenge ghu ndaghu Nzambi. Baba yulu nguandi baghibme ne bavaghare: ⁵⁵Wu wu mutua sa yetu. Bubu buyedi bighuéne yitse nde ghugni? Ne a ghuéne bi muile bi nde tsegni? Yandi ke muane sarpendi, Mane re nguandi ne sak, sosef, simu nesuda re bane banguandi; ⁵⁶Ne ba bule bandi baketsagheli ke ghu dimbu dietu.⁵⁷Batu ba ba bilenge vane babuse wu singe re: Sésu re Christi. Sésu ayambile re: Ghu sandi mubighitsi wuke singe ghu tsengiandi ne ghu ndaghuandi. ⁵⁸Ghuse bile bi muile bi mbili va itsighe ghine mumbare base bile ne ghitu.

Chapter 14

¹Va dikiesi dièné Herode ghi tsitsungu re Tétrarque ayulu tsangu yi Sesus ne bimuela bi vagha yandi. Ayambile ne baselitsi bandire: Mutu wuwu matasere Jean wubetisinge atse fuangughu. ²Re dibundu dighone vaghe yandi bimaghe bibine nu bungudu bu Dignugni Disungema.³Re disina di tase ngue Hirode nana. Hirode a yonga Herodias mugatsi muane nguandi Philippe mbe a ki mognu. ⁴Vana Sean a yambila yandi re: Ditse vaga dina disa dy yelimina ne mugaga wu Nzambi. Mu vaga re Hirodias a ke ronda, Hirode a sindigi Migola miamdi why ganga Sean. Bana kata yandi, bana gningise yandi ghu tsughu. ⁵Hirode a ronda ke re a boku, te a laba woma mu batu ba mussengui wuotsu, mbara itsuku giotsu gy laba Sean gha mubigitsi wu yambila mambu ma Nzambi.⁶Huisi wu diyaya di huisi wu buru Hirode, muane Herokias hu mugiétu a gina vè garegara begni ne Hirode a ronda. Van⁷a Hirode a vaga pengani ve misu me batu botsu re a ghu vègha ya biotsu bi ke vonda yandi.^⁸Vana muana a yenda ghu nguandi re a yambile re me tombi nde guiè. Nguyi yara tomba muru hu Sean Batiste. Va mane hu yambile ya ne nguyi a yenda ghu mbu Hirode re a va rè, sundzilema muru hu Sean Baptiste gu ipela ghi sagema gigi. 9 Fumu a laba pagha mu diambu dina te mu pangani yi bonge yandi ve misu me batu botsu ba yanga nandi, a ruma re nde vagianu.¹⁰A sindighe yawu gu ndagu tsugu ghu tabula Sean.¹¹Ne vana muru hu Sean Baptiste wu sunzu ghu ipela ghi sangama ne hu veghu muane mugiétu re yandi a ye vega nguandi.¹²Ve pula beyikitsi be Sean be bonga magnuru mandi bene yè vera.VAna bene ye yambile Sesu .¹³Ve mana yulu Sesu, a burugha a ne yende peka ghu mgumgu tselu yi yi veve yi galile, ve yulu batu re atse tsombugha ghu musengui wawu, ba landa Seu mu tsi mu tsi ghu tungu iveve. ¹⁴Ve gabusa Sesu missu ghu yawu a la ba piti re a yulu yawu di nguieba, re a belusa bebe by ne mebelisa ve puasi yawu.Ve sunda huisi, bahikitsi bandi ba yambila yandi re: vava vende igangi, huisi hu kende vala. Panze piti be gabungi ghu mimbu mawu ghu sumba byuyi.¹⁶Te Sesu a yambile yawu re : basa ne dingudi di uyenda gu mbure itsusu ghu bena biuyi, veganu yawu bi uyi. ¹⁷Bayikitsi be yambila yandi re: ghughu yetu dike ne birini bi ranu bi mepe, gname tsi mambu beyi tsi lambu.¹⁸ Sesu a yambile re begilanu me bio.¹⁹Ne vana Sesu a yambile piti re tsagelanu ghu bisinga, a bonga me pe ne bagnama be mamba re a simbule misu ghu yulu, a gabusa digni re a tabule me pe a ne vege bayikitsi bandi mu gabila piti yotsu. ²⁰Botsu be yi be yikura.Ne vana ba gabugha ne birini bi me pe bi sala, nebio bi basa di gumi di bonzi ne ponzi beyi.²¹ Bebe yi be bila kame batu ghu ga tale ba guietu ne bane.²²Vana vana a pekise bayikitsi bandi ghu mbungui ghu yenda gu simu mamba, ya bena asala ghu panzi piti ghu gabuga ne ghuba ndaghu bawu.²³Va mana yandi hu panze piti, ya pinzi a bara mukongughu sambile ve tsime wuisi a bileke ya pinze.²⁴ Vana mbungu yi bayikitsi yi sikme va gargare iveve be se rungule hu sungighe mu mingibe mi mamba mbara divugha dy se sungeme ghu tselu yawu.²⁵Ne vana Sesu a sunda mukongu ne ghu mamba. Ve puasi meguere me reru ne mesamnu me ypali, a sunda ghu mamba ne uyenda tselu yi mbungu. ²⁶Va laba be yikitsi aguene yende gu mamba ba tasa re dignugni. Be gibme ne woma be yama mindunge.²⁷ Ve mbawu mbawu Sesu a yambila yawu re guara nu ke me dy ya laba wuoma.³⁰Pierre a yambila yandi re fumu, gha ke yu, commande me re me dagissi yu ghu mamba. ²⁹Sesu a yambila yandi re yitse keke, Pierre a vata ghu mbungu re a yende mu mamba ne huye dagisa Sesu. ²⁸Te ve be laba pierre divugha a laba wuoma re mbe a ke laga re a yame mundunge wuo bene, fumu tse yobuly me.³¹Ne vana, Sesu a ganga Pierre ne yambile re mutu hu ne gitu gi deke, mugi y tse dute bapagha re me ghu sise re ylagy?³² Re ve peke Sesu ne Pierre ghu mbungu,divugha di sikme. ³³Ba yikitsi be sume megonungu ve husu Sesu be yambile re be hu ngietsa ike time muane zambi.³⁴Ve be sabuge yahu iveve, be pula ghu mussengui wu Genesareth. ³⁵Bisi mussengihuna ba yaba Sesu, ne vana be sindiga bekima gu mimbu motsu me me gu be tungu be bega mbili be betsi.³⁶ Bebetsi be lenda Sesu re a singi re be ganguili nesi ke dibogu di iduari giandi, bebe rungula hu ganga be beluga.

Chapter 15

¹Bane be pharisiens ne be tenditsi be yitse nge gu jerusalem gu itse laba Jesus, be ne yambile re : ²mugi beyikitsi be guene vongula migiela mi bivunda. Ne gi vène yi bese tsuka makake mahu.³Ne Jesus a yagula yawu rè à ke mugi yenu di guene vongula migiela mi Zambi ne ugobisa mienu mi sisa bivunda.⁴Zambi a vèga migiela mibeyi mimi: gobisa tayiagu ne nguagu,te hu ka logha tayiandi konane nguandi, a gu lelugu dibungu. ⁵Te yenu di ka yambili batu re: dy nonga gu yambila tayagu ne nguagu re: uyamune mbe hu me ke vegenu, me tse vegè pangni ne Zambi.⁶Va ka vagui yenu nane di tase nde ra yenu di sa ne dingudi di huyamuna bakinde benu. Vana yenu di guene tsimbu mugiele hu di gobe ne nenzu yenu ne bivunda.⁷Yenu di guene tasa re di bebegni: Esaie mu me tase ma Zambia ne me bivunde bienu a yambile ne hu guenza re: ⁸batu babe be guena yambile ka wure besa yabe me. ⁹Beguena sambile me ke zolu mbare be guene neize me tase me batu me ga bagunu ne me neize me yawu.¹⁰Vana a tsitse piti rea yambile re: yuluanu me ke yambile me:¹¹sandi ga bika gningueni gu muna hu mutu bi ka bivisi te mebigu motsu me dika vatisi mu muna re me ka bivisi.¹²Vana ba Timoteo be yitsa re be yambile Sesus re: y yatsi re ba pharisien be tse sengu mu uyulu me tse yambila yu. ¹³Vana Sesus a tule nongu re : botsu beke neizi mambu me ga me sungme a yi ga muvaritsi hu ka tsuli bibaru biotsu bi ga vara yandi.¹⁴Di ya yululu ba pharisien ba sake yamuni batu ghu yulu migiela mi nzambi ba ke bagunu ne benge bapafu beka ka yenzi benge bapafu mbara yahu botsu be gu rungula hu laga ghu bibile dimosi.¹⁵Pierre a tombe Sesus re yambile yetu na ke yendigili nongu yina.¹⁶Re Sesus a gabusile re ne vana yenudisa ke yulu¹⁷. Yenu disa ke labi rebiotsu bi ka gningeni ghu mune, bi ka viogi ghu ifundu,bika sali bina yenda gu mutalu.Bika bivisi mutu sa gha bika yi yandi.¹⁸Mbara matase motsu me bive ma ka yitsi re ghu murime :/v 19 ikongi,bukali,tsande, yiba, bitsagilitsi by buanzi bisengu.²⁰Mana motsu me ka bivisi mutu. Te huyi hu ga tsuka makake hu sa ka bivisi mutu.²¹Ne vana Sesus a burugha a yenda ghu divulediSyr ne Sodom.²²Ne vana muguietu hu cananaeenne a tsagla ghu divule diena a yitse labe Sesus.A ne yama mundunge, laba me nguieba fumu, muane David muanami hu mugiétu hu guene tsagumusu ne dignugni di bive. ²³Sesus a se yagule yandi. Beyikitsi bandi be ne lenda yandi re: punze yandi a guene yungise yetu ne mindunga.²⁴Te Sesus a yagula re: bana ba Ysraèl be nde be tsiemuga, ba sa yabe disugha di hu pula ghu yulu, re disine ditse sindugume. ²⁵Te mugietu a bè gabugha ve tsi Sesusa yambile re Fumu yamune ma.²⁶ A yagula yandi re: Disa digni re mutu a bongy mepè me bana ghu vegha mibouèze.²⁷Re mugietu a yagulandi re: dike renane fumu, te ne mibuènze ba kayi bigiegisa bi ka lagisi be fumu bawu ghu tsi tawuru. ²⁸Sesus a yagula yandi re: mugiétu di bili na tse ronde yu mu gitu giagu gi viogilila ne muane mugiétu wu beluga mu diguère diena.²⁹Sesus a buruge re a yende gusimu ivèvè ghi galilé, ane bara vè ikukune , a tsagala. ³⁰Piti yi dagisa yandi ne bikate, ne benge bapafu,nebibubu, nebebevole bilème, ne mbili be betsi bebila vana. Be yenda ve tsi bioru bi Sesus re a belusa yawu.³¹ Ne vana piti be laba keke bibubu be guene yambila, bebè vole bi lème be me beluga bikate bi guènde, bengue bepafu be labila ne velè botsu bè yimbila nzambi y Ysraél.³²Sesus a tsitse bahikisi bandi , a yambila yawu rè: Me guenè laba batu bè ke ngièbe be yi nami musingi, re basa bi ouyi . Me sa ke rungula wu gabusa yawu ne nzale, be kere vole magnuru msusu nzila. ³³Bayikitsi ba yagula yandi re: Di nde gu mbura yi ygangi re tetu di ke dila me pè me hu vega piti vè nde vani, re beke ronde. ³⁴Sesus ne hu yagula yawu re: yenu dine mepè me kwè, ya hu re tsambu ne ma pesj be gnama be mambe.³⁵ Re Sesus a ne yambila yawu re tsagelanu .³⁶A bonge mepè ne begname be mambe,ve mane yandi ugabusile zambi digni, a tabule mepe ne u vega bahikitsi bandi, gu gabila piti. ³⁷Mbara Sesus a funise biguyi ne bimaga biandi re botsu beyi bene yikure. Behikitsi be ne gukige birini bi sale, re be base ponzi tsambu. ³⁸Kame tsiyine tsi batu bèyi gu ga libne beguiétu ne bana.³⁹ Vana Sesus a panza piti re a peke gu mbungu ne hu yenda gu musengui hu maganda.

Chapter 16

¹Ba ia risi ne ba sadusi ba ruga mu manga yandire: Ilimba gi buruge gu yulu.² Te a yaguleyawu re, va ka rugi tsi sige yenu di ka bagi re wuisi ugu nyieve mumbara yulu yi ibenga.³Ne yipali yenu re bu buible ukunge ne munyi mumbara yulu yi yibenga ne yi yide. Yenu diyatsi ubagusunu bivave bi gu yulu te yenu disa yaba wu ditighe bi limbe bi dikiesi.⁴ Batu ba dikiegi didi bane ikali ne bu tsuári ba gona gena bilimba. Te ba saka ritsu gunisi gi Mosi vengu gi Jonas. Vana Sesu asisa yawu na yende yandi.⁵ba yikitsi ba sabuge simuyina ba libena bonge dipen ⁶ Sesu a yambile yawu re: dirambile deti yi ba Farisiene ba Sadusien ⁷ba yikitsi ba yambilenge yawu ne yawu re: mumbara di sa bonge dipe. ⁸Sesu a lubusu mudio ayambile re: bâtu bane gitu gi pesu be mugi yenu di gone yambile yenu ne yenu re nde mumbare yenu di tse sise dipe?⁹Yenu di se gone ditige ne ubangule di mape ma ranu ma bungule ma gumi ma ranu mabatosini ma batu ne ponzi kue yenu di base? ¹⁰Vore di mape tsambu mu magumi mamane ma ba tosini ba batu ne ponzi kue yenu di base.¹¹Yenu di se gone ditige ne ubangule di mape ma ranu ma bungule ma gumi ma ranu ma batosini ma batu ponzi kue yenu di base? ¹²Vore di mapetsambu mu magumi mamane ma batosini ba batu ne ponzi kue yenu di base?¹³Va ruge Sesu gu tsengi yi cesare de Philipe, a tombe ba yikitsi bandi re: "Bagone yambile mu muane mutu nde tsenyi? ¹⁴Ba yambile re: dikabuba gone vage re jean baptiste, bana eli ba mosi jeremi bo mubigitsi. ¹⁵Akagu yenu, dina luge me nde re nyi? ¹⁶Simon Pierre a yagule re; " yu re Christ muana nzambi imonyu."¹⁷Sesu a yagula ne a yambileyandi re: "Miange gu yu, simu muane Jonas." Mumbare saga musoni ne malungu bitse yabise yu bibi, te nde tayiami yi gu yulu. ¹⁸Ne mayambile yu re yinde dimanyi, va yulu dimanyi diene ma gu ruga ndaguami yinzambi, bi dibugu bi ndagu di fu bi saka bagunu yo.¹⁹Magu vege yu misapi mi bufumu buyulu. Motso maka kate yu gutsi, ma bu kate mo gu yulu_ne motsu maka nyiangule yu gu tsi ma gu nyiangu mo gu yulu ²⁰Sesu a kale ba yikitsi bandi mu yambile re yandi re Christ.²¹vana re ba Sesu a bande yambile gu ba yikitsi bandi re aka guende gu Jerusalem mulabe maguga ma mbili mu bi vave bi dikake di bangunze ba ba ve gits! Ba Malagune ba scribe_buedi ane boku ne wuisi umureru a gu rambuge.²² Vana Pierre a bonge yandi ne va tungu ne a betile yandi re: didine di yendi vale nagu fumu_diambudiene di ya rugile yu²³ te Sesu a gie luga na a yambile Piierre re: Burugu gu nzimami satan yi yi nde dimanyi di mbawugu ma mumbara yi se gone labe paga mu mumbma nzambi te ke ma batu_²⁵vana Sesu a yambili ba yikisi bandi re "ga mutu a ronde lande me a sise biandi biotsu a papi kurusu yandi a landime²⁴ mumbara wotsu uke ronde yobule monyu wuandi a gu tsiemuse wo ne wu ke ronde tsiemuse monyu wuandi mu me a gu be dagiese wo ²⁶mumbare tsongu nde gi gu mutu aga dile bulongu bubu buotsu teana tsiemuse monyu wuandi. Gi mutu a ke rugule vega ba yitsige gi monyu dne gi?²⁷Mumbara muane mutu ake rugagu bundumba butayandi ne bianze ne yandi bundumba butayandi ne bianze. ne yandi a gu fute mutu_ mutu nzi bi salu biandi²⁸ ma yambile yenu. Nu ngienze va yidikabudi batu va ganega re nu di sake mange difu, vengure ba ne laba muane mutu a guitse gu bu fu mu buandi.

Chapter 17

¹Tsufu isamunu yirevioghe, Sésu abonge nandi: Piere, Sack, ne sa muane guandi. Ne yawuba ghawu ve tungu ghu yulu mukongu. ²Mbalengandi yingeyima va wusuawu munongu. Umosi ne gnangu. Ne biduari biandi bigheyima munongu umosi gha yívèle.³Ne vana, Muïse ne Ili batutughile yandi, ne yawu bayembila nandi. ⁴Pière nu ulabe yawu, ayembile ne Sésu re: «Fumu! Buedi manenu botsu dibili ghughu. Ghayironde, makerunge ghughu masambe mareru: Dimosi diaghu, dimosi di Muïse, dimosi di Ili.⁵Vayambilenga yandi, na dibungi disibighile yandi, ne dufi divate ghu dibungi diyembile re: wuwu re muanemi wu dironda, yuluanu yendi». ⁶Ve yulu bayikitsi diambu dièna, baghudema bambalenge mutsi, ne balabe wome umunena ⁷Kere vane, Sésu arughe, nusunse makake mendi mu yawu, nu yembile re: rambughanu, diyalabe woma. ⁸Kervana babemina ghu yulu, te baselabe mutu vengu ne Sésu.⁹Ve ghulumughe yawu mukongu Sésu ayembile yawu re: Diayembile diambu dimelabe yenu ghu pèsi mutu kuanga ne mu dikiesi dike fuanghughu muane mutu ghu difu. ¹⁰Bayikitsi bendi batombe yendi re:«Mughi ghendi batsenditsi baka yembili re: Buédi Ili are fuangughu Marèghe?¹¹Sésu avyaghulawu, nu yembile re: Ghiènsa Nzembi alèghile re Ili aghuitse marèghe mu lonsa muitsu u fumu. ¹²Te mayembile yenu: Ili amane yitsi, te base yabsene yendi. Te baritsi yendi maghu gha, nu vaghe motsu naronda yawu. Munongu umosi, muane mutu akelaba maghugha mu makake mawu. ¹³Vane ne vane bayikitsi bayulu sunu re ayembila yawu nde mu samba-tiste.¹⁴Veghabugha bayikitsi bareru ghu bambetsi ne ghu tselu yi piti yitandeme, mutu umosi ayitse ghu Sésu, nu sume makotulu ve wusu Sésu. ¹⁵Ne, ayembile re:«Fumu! Labe muane wèmi udibaghele dighiebe, ne béluse wyendi, mu mbara a nde ne ubèle ubagnambu ne ulaba maghughe mambili, mu diâmbu di wubèle wena, makiési mamosi, akalêghi gu ghare mbawu, ne ghu ghare mambe». ¹⁶Matse baghe yendi ghu bayikitsi baghu. Te, basarungule ubéluse yendi¹⁷Sésu a yaghule yawu ne uyembile re: «Batu bane mugni, ni mirima mi wiri, ne ugni wumine: Nguna wusi ghi, masindile yenu? Baghanu me ya ghughu! ¹⁸Sésu abétile dému, nu putse yendi, na demu avate mu muane dibaghele, ne yendi abelughe mu dighuere dièna.¹⁹Ve kérevana bayitsi, baghoghule ghu Sésu ghu disuêle, ne bayambile nendi re:«Mughi yétu disarungule wupunse démuène? ²⁰Sésu ayèmbile nawhe re: Nde mumbara yénu di sane ghitu ghingiènse mu bungudu bu Nzembi. Mayembile yenu nu ghiènse! Gha yénu dine ghitu nisi ghighikiéki gha dimbi di dirupu: dirungule wuyembile ghu mukongu wuwe burughu vave; yende ghune, ne yendi akeghobi se, nuyende. ²¹Ghusa yivave ghisake rungula yénu.²²Mu kikiési di béngunu bayikitsi ghu tselu yi Galile, Sésu ayembila yawu bayikitsi re: Muane mutu ake ghabu va ghaneghare makake ma batu. ²³Ne bake boke yendi, te mu wusi umuréru ake fuangughu ghu difu." Bayikitsi bendi nuyulu nane, babile ne mugnongu umbili.²⁴Ve pule yaw ghu Capernaüm, babaghe le babakielenge mansolu ma noaghu Nsambi barugha ghu Pierre, nuyembile yendi re:«Mulonsi wénu asaka vèni lepua?» ²⁵Ayaghule re: "Hé akaveni lépu" ve gningene Pierre ghu ndaghu yi Sésu, ne ghiuyembile, yèndi re: Ghu yu simu, bivundi bitsénghi bakabongi lépu nde mu bâgni? Nde mu bâne bâwu, vo nde mu bégni?²⁶Pierre ayaghule re: "Mu bégni", ne Sésu aghabusile yendi re:«Kaghu bane basane mbèle». ²⁷Te, mubuse vâghe diâmbu dighadigni ve ghaneghare babongitsi ba lépu; yende ghu mbu (mambe) vère dilobu, ne dute yibére ghikerughe marèghe. Vaketsibule yu mune wendi, yighulaba badole, kereyana tsio mu vane lépu ne yèmi, ne yàghu.

Chapter 18

¹Vane ne vane bayikitsi ba yié la Sésu, ne bayambile re: Ghu buyumunu bu ghu yulu uke vioghilibi bambatsi nde gni? ²Sesu atsitse muane su mukieki ne mu telighé va ghane ghara wu. ³Ne ayanibile re: Nunguiènze ma yambile yénu: yenu di ghasa singue mbele mabi ménu ne di buse bile gha bane babakieki, disake dile disughe di susu mu dile mognu wu yulu.⁴Mu diambu diène, wotsu wusake dume tulu gha muane wu mukiéki wu, a wune ayi wu munene pepe ghu bufumu bu ghu yulu. ⁵Ne wotsu wuke yake muane wu mosi va ghané gharawu mu diné diami a ghone yake me. ⁶Te wotsu wuke bene re muane wu mosi va ghane gharawu wune ghitu mu me a va dibi, buédi mu wune, a katu dimagni mu dighore diandi ne avéru ghu ghare itsibe ghi mubu.⁷Maghughe ghu tsengui mu dikiési di mambu ma paghe. Ne buèdi re me mambu méne mabili. Te ma ghu ghe ghu mutu wuke rughulu ne mambu mène. ⁸Gha dikake vo ditambi diaghu gha bile disine di ka vaghi yu mabi Tabule bisigne bine ne vere bio vale naghu. Diambu di buédi mu yu nde mu dile bu fumu bu ghu yulu ghu gha mioghu te sa buédi mu bi ne muoghu mi béyi ne bioru bibéyi mu yié véru ghu mbawu yi gha tsime ne bio.⁹Gha disu diaghu re diba soghi yu mu va mabi, lobule dio ne vere dio vale naghu. Le diambu didigni ghu yu nde mu guinguene ghu buyumunu bu yulu yi yiendi ne disu di ibodu, sa buédi mu véru ghu mbawu yi mubu ne mubu ne misu motsu ma dughe.¹⁰Di rambìle di kéré lendze va ghane ghare belengui muane wu mosi. Mu mbare ma yiambile yenu, ghu yulu, biandze biawu lika bitele va wusu tate wu ghu yulu. ¹¹Mumbare muane mutu a rughe mu yiobule baba tsiémughu.¹²Gha yienu botsu? Gha mutu a gha bile ne mukame batabe, ne mosi ire tsié mughe; asaka sisi tsi maghumi iwuè ne ne tambe iwué mu nè bènè yitse tsié mugha? ¹³ Ne agha daghise yio, nunguiedze ma yambile yénu, aghu labe ignungue vioghihli ghi nandi mu batabe tsi gha tsiémughu. ¹⁴Munongu wu mosi, sa dironde di tayiénu yi ghu yulu mu bene re muane wu mukiéke umosi a bungini.¹⁵Gha muane tayaghu a gha vaghile yu dibi. Ritsighe yia mbèlandi va ghane ghare inandi pidze. A gha yululuyu, itse mu dile. ¹⁶Te a gha sa yulu ma yambile yu, tsitsi muane tayi wu mosi vo ba beyi, mure bumuégni bu batu ba beyi vo bareru bughu puse imuadze.¹⁷Te agha buse dike yambile yawu, baghe diambu ghu dibundu. A gha bé buse ne make yambile dibundu, mu sunzianu ghu dikabu di babagha yabe Nzambi ne mu yakitsi ba lepu.¹⁸Nungiedze ma yambile yenu: motsu make kate yénu mu tsi yi, maghu katu ghu yulu. Ne motsu make niangule yenu mu tsi yi, maghu gniangulu ghu yulu. ¹⁹Nabé yambile yénu, gha ba beyi va ghane gharé nu bare yulusunu mu tsi yi, mu diambu dina tombe yawu, baghu véghu dio ne ayami wu ghu yulu. ²⁰Mumbare mbure ike bile ba béyi vo baréru baghukeghene mu dine diami, ma ghu bile va puasawu.²¹Va yulu vane Pière a tsange ne a tombe Sésu re: Fumu, maghu boghulenge muane tayi raboghulu ma kuè? Va yandi ake vaghilile me mabi? Kuange ne tsambua? ²²Sésu a mu yaghule re: Ra sa yambile yenu mere tsambu. Te kuangue ne maghu mitsambu, te nde kuange ke kame tsiyine ne maghumi yiwuè mama kiési.²³Bufumu bu yulu buyi munongu wu mosi gha Ivunde ghi bulongu ghi bene yabe benandi ne basalitsi bandi. ²⁴Va bande yandi, ba mu rugise musalitsi wu nuanenge yandi dighumi di tosini. ²⁵Te vase bi yandi ngu mu ghabuse dinuane, ivunde ghiandi a ronde keke re ba sumbi yandi nene ilongue ghiandi mugha tsiandi bane bandi ne biotsu bi biange nandi mu vane mughanu.²⁶Musalitsi asumile yandi maghonungu ne wu kuteme va wusuandi ne yambile re: Ivunde, ya yulu me kabu, ne maghu vane biotsu. ²⁷Va yulu vane, fumu musalitsi wuéne, mudinguiebe diandi, a mu gnangumuse ne mu yambile re yende. Yabe vane bi yi na nuane me.²⁸Va vate musalitsi wuène, a bengunu ne mbatsi mu dianzu wu muanenge yandi maghumi ma beyi. Are mu gniunge dingoyi di tulu ne mu sike dilighe ne ma yambile re: "Vane tsombiami". ²⁹Ne mbatsiandi mudiadzu assumilili yande maghonungu ghu tsiandi ne mu tombe kokolu re. Labe me dinguiebe, maghu vane dinuane dinuane diaghu diotsu.³⁰Te musalitsi wuene abuse. A yié nandi kende mu yié muvere ghu tsughu. Kuange ne vake mane yiandi wu vane dinuane diotsu ³¹Va labe bane bambatsi ba mudianzu na vioghile diambu diène, balabe paghe yi mbili. Yawu ba yende mu yié musambe ghu fumu yi yabotsu.³²Va yulu vana, fumu musalitsi wuène amu tsitse ne muyambile re: "Yu musalitsi wu mubi, masambulile yu tsombiene mumba ivondileme kokolu. ³³Mughi ne yu ise labe muane tayaghu dingiebe na va mala yu dingiebe.³⁴Fumu ghu ghare kabu yi mbili, a mu vere ghu tsughu kuange ne wuisi wu mane yandi uvane tsombi yotsu. ³⁵Le nane re na tate yi ghu yulu aghu vaghilengue yiénu gha va ghane gharénu dise singe ko kolu yi muane tayandi ne mureme wotsu wu sungeme.

Chapter 19

¹Vamâna Sésu uyâmbila nâna aburuga va Gâlila, ayenda gu tsengi yisunde gu simu yisurda. ²Bâtu bambili ba lânda yândi, vâna âbuelusa ya ghu.³Ba juarisi bagogula nava yândi mumânga yândi, Bayâmbile re: Mutu âna dinganga muburu la mugâtsi yândi mu pasi dyâmbua? ⁴Sésu agâbusila yándi re: yenu disâkârângi nakunsa Nzambi dibâgala na mugietu va dibanduâ?⁵Na âyâmbila re: kâ dibându mutu ârunga la usisa tâyândi na nguândi na ubila ka na mugâtsi yândi. Yâwu botsu babeyi bakabila nyure mosi. ⁶Yawu sa bâtu babeyi, yawu botsu ke mutu umoti. Nzambi âyâmbila re: Mugatsi na mulumi ka mutu umoti. Sa burdi mugâba.⁷Bayábula yândi re: mugi muyisa âyoûbila re: mutu ârungula ubusa mugatsi ândi? ⁸Agabusila yawu re: Muyisa âyâmbila nâna ka mu dyâmbu dimirima mienu misa minyi, va dibându vasabila nâna. ⁹Mayâmbila yanu re: wotsu ukabusa mugâtsi ândi, âsâvâga butsuâri, muyongue mugatsi ususu, akauagi butsuâri.¹⁰Bayikitsi bayâmbile Sésu re: mutu mumbara bagiétu Gâbile nâne sâ buedi muyonge. ¹¹Sésu ayambile yawu te: ba mosi ubânde va buru yâwu basaka lâmi na bagietu mumbâra bâtu bavara yâwu gâ laba yimuvangu, bamosi basakavagi nâna ka mudyâmbu dimânbu ma Nzambi. ¹²Bâtu botu basakakunsi uyulu mâmbu mena vengu baba malonsu. Wotsu urunga la uyulu âyulu.¹³Baruga na bââna babakieki nava yandi mure âkavega âywu miula na musâmbila mu yowu. ¹⁴Sésu ayambila re: Siisanu bââna babakîeki, oiyakâra yâw muruga gu ma mumbâna babaka bila gâ yawu re babakabila bâtu ba fumu yulu vakaruga yandi. ¹⁵Avega yâwu miula, aburuga vâna.¹⁶Mutu umosi âyenda nava Śesu. Ayâmbila nandi re: Mulonsi mavâgi mâmbu mamonyi nda gi mudila monyu umubu na mubu? ¹⁷agâbusila yândi re: Mugi yigonayubu la ma muvâga mâmbu mamanyi? Ukâvâgi mâmbu motsu mamauyi ka Nzambi, yigâronda udila monyu kiela migiela. Ayùbula yandi re: Migiela, mio nda gi?¹⁸Sésu âgôbusila yandi re: Yiyaboke mutu, yiyâvâga butsuâri. Yiyayiba, yiyâ butigila bambatsi mambu, gitsa tâyi ne ngùyi. ¹⁹Ronda mbâtsi agu naka rondi yu nyuru agu.²⁰Mutu wena ayâmbila yandi re: Makakieli mambu mena motsu. Mabévâga nda tsenyi? ²¹Sésu ayâmbila nândi re: yigâronda ubila mutu umuuyi yesumbisi bivâva biotsu binâgu. Vegabio gu bivasi, gu yulu yikadila bukiti, kotavâna yikoruga mubânda ma. ²²Vayulu mutu wena nana ayendanga kokana utâsa mumbâra âbila na bivâva bimbili.²³Sésu ayâmbila na bayikitsi bândi re: mayâmbila yenu re: ²⁴Sâmu ârungula nyingana mu digola distongi te mutu una bukiti pága yiviogile la munyingana gu yulu.²⁵Vayulu bayikitsi nâna bagibama. Baymubula yandi re: Babayobulu nda banyi? ²⁶Śsu ayâmbila nâwu re: Bâtu bakârâgulu dyâmbu diema. Te Nzâmbi âsâkâragulu. ²⁷Piera âyâmbila nândi re: yetu ditsasiisa bivava biotsu mulânda y? Yetu dikabila nda tsenyi?²⁸Sésu âgâbusila yawu re: Bâtu mayâmbila yenu numgiensa re: va ka ká lulu bîvâva biotsu bimosa ma muâna mutu makabila fumu yiyinena, yenu badînâ landa ma, yenu dikabila munongu umosi. Yenu dika tâ bu langa mâmbu mabandândi ba yisiriela.²⁹Wotsu ukasiisa tâyi na ngùyi na bââna bânguândi na mugatsi na bââna bândi na tsengi audi na ndâgu ândi mu ma âkavegu bivâva bimbili na monyu umubu na mubu. ³⁰Babakabili yu su batsiviogha gu mandzima hé babakibili gu mandzima batsiviogha yusu.

Chapter 20

¹Bufumu bu yulu bunde were: Nge mutambe wu vate ne ipali ghu ye bonge basalitsi ghu nungiandi yi bagninge. Bamane upute ne bara litsi ghu ve yawu badole mu wuisi. ²Ane sindaghawu ghu nungiandi yi bagninge.³A vate dighuere dimu reru ane labe bamosi ba babilenge ghu gha sale. ⁴A yambile re: yenu keke, yendanu ghu nungi, biotsu bi buedi ma ghu ve yenu. Ne vane bayende ghu ye sale.⁵Ane ba vate dighuere dimusamenu ne keke dighuere yiwe, ne a vaghe nge diambu ke dio. ⁶Diyakene dimosighu dighumi di maghuere ne dighuere dimosi a vate ne a daghisi bamosi, ane yambile yawu re: Mughi yenu ditse sale ghu ghu muse wotsu ghu gha sale? ⁷Bayaghule yandi re: Ghu sandi mutu wu bonge yetu ghu isalu. Ane yambile re: Ne yenu keke yendanu ghu nungi.⁸Ne tsisighe, nge nungi ane yambile musali tsi wandi, ⁹bave ba salitsi ne venge yawu misende muawu, ne musalitsi wu mareghe ne wu masikile. Va yitse basalitsi ba bongu ghu isalu ghu dikiesi di dighumi di maghuere ne dighuere dimosi, mutu ne mutu a dile dole mosi. ¹⁰Va yitse basalitsi ba ba bongu maregha, ba bile ne matase re baghu vioghilile bane badole, ne yawu ba dileke dole mosi mu mutu.¹¹Va mane yawu ubonge misende miawu, baye sose va mbare nge mungi. ¹²Bayambilere: Basalitsi batse boyu masike le batse sale ke dighuere dimosi, ne mane itse veghe yetu botsu ke misande ngu, yetu ditse tsoghe ne ghiusule musingi ipali.¹³Ne nge nungi aya ghule ne ayambile ne wumosi wa ghane ghara wure: Bambatsi, va sa yenu diambu di bive. Yenu disa ronde dole mosi? ¹⁴Bonganu biva bienu ne yendanu; nde ignunge ghu me mu wugheve basalitsi ba masi kile badole ngu nenu¹⁵Mase rungule wu va magni mami na ronde me? ¹⁶Vore misu menu mande ma bive mu mbare ma buedia? Ne vane wu masikile a ghu kalu ghe mareghe, ne wu maregha a ghu kalughe masikile.¹⁷Va makenge Sésu ghu serasalem, a bonge dighumi di basalitsi ne banalitsi babeyi nandi. Ghunzile, ayambile yawu re: ¹⁸dighuene make ghu serusalem, ne muane mutu a ghu ghabu ghu bivunde bimi pere ne barenditsi. ¹⁹Bave ghe ya mbele re bake bokandi ne wu ghabe yandi ghu bpayi re bake sevengeyandi, bake ghubuelenge yandi mighu ne wu ghominandi ghu kurusu. Te wuisi wu muréru aghu fuangeghe.²⁰Ne vana nguyi bane ba sedebée a rughe ne bane bandi ghu Sésu, ane kuteme ve mbara Sésu ne a mutombe diambu. ²¹Sesu ayaghu landi re: ikonde nde ghi? Ane yambile re: Vaghe re bane bami babeyi batsagheli, wumosi ghu mbaghele ne wunge ghu maghietu, ghu bufumu buaghu.²²Te Sésu yaghulere: Ase yabe maghuere tombeyu, yenu dike ngu wunu kopu yike numa? Bane yambile re: Dike ngu. ²³Ane yambile yawu re: Kopuami yenu dighu nu. Te ghu tsaghele va mabaghe mami ne maghietu saghe me wu rungule wu veghe yenu, nde bambure ba kunze tate. ²⁴Va yulu ngu dighumi di basalitsi bana mayambilenge Sésu ba kambughe ne bane anguyi ba beyi.²⁵Sésu a bave yawu ane yambile ya wure: yitse re vunde ghi bapayi ane bungudu ghu yawu, ne batu bangienze ba va yaluawu. ²⁶Sa buedi dine bile ne yine ngaghululu, wu ronde ubile wu munene va ghane gharenu, buedi ane bile musalitsi. ²⁷Wuronde wu bile ivunde va ghane gharenu, buedi ane bile musalitsi, ²⁸Ne vana muane mutu ase yitse ghure a bile ni basalitsi, te ayitse nde ghu usale, ghu veghe mognu wuandi gha ifuti ghu nzoku.²⁹Va vatenge yawu ghu sericho, ne piti ilande. ³⁰Ve labe yandi batu babeyi ne pafu ba matsaghele ghu tungu nzile; va yuhiawu re Sésu ake vioghe, ba rambughe bane yambilre: Fumu muane David yulu ngiebetu. ³¹Tu piti yi rumbise nga wu. Baba buamughenge mbili "Fumu muane David yulu ngiebetu.³²Ne va na Sésu a teleme, a bava wune ane tombawu re: yenu dironde ma vaghienu ne ghi? ³³Bane yambile yandi re: Fumu misu metu matsibughi. ³⁴Sésu ne dingieba, ane sunze mioghu ghu misu ne misu mane tsi bughe re balandia yandi.

Chapter 21

¹Ve gogula Sesus ne behikitsi bandi gu Jérusalem. Be pula ve dim u dy lugu re Bethphage ve mbara mukongu hu be oliviers. ²Sesus a sindige behikitsi bandi bè beyi gu dimbu dy mehusu. A yambila yawu re vè ke pule yenu di gu dagise taba ne muane andi bè katu, di potule di ne begilime ³ Ga mutu a tombe yenu diyagula yandi re fumu a ne nzale, ne vana a gu viose yenu.⁴Diambu dina di dugu na yambile mubitsi re:⁵ yambilanu muane mugietu hu Sion re fumu andi a ka yitsili yandi gu yulu taba ne digobe.⁶Ne vana behikitsi be send a vaga na longu yawu ne Sesus. ⁷Be bega taba ne muane , be ne disa yawu biduari biawu, vana Sesus a peka a ne tsagele ve yulu bio.⁸Mbili batu vè piti bè vera biduari biawu mu nzile, be mosi be tabula me taki me miri, bene yala mu nzile, be vagha motsu mane mu gobise Sesus.⁹Piti yi kande yandi yi yama mindunga bene yambile re: yimbila nu christ muane ivunda David, zambi a lunzi yandi hu mitse ghu dina di fumu ne vunde bu yulu. hosana ghu yulu¹⁰. vè gningna yandi ghu Jerusalem piti yi yama mindunge ne uyambile re: mugi be nguene gobise mutu huhu nane ;¹¹Piti yi landenge yandi a yagula re: Sesus mubigitsi wu guitse ghu Jérusalem , gu galilée.¹²Re vana Sesus a gningne ghu ndaghu nzambi, a punza batu botsu be sumbisanga gu ndadu zambi. A na yita be tavuru mu kiela yawu badola ne ba ndagu bè me kunde. re yambile yawu rè:¹³ be tenda: ndagu ami yi gu tsitsu nde rè, ndangu yi u sambu , te yenu di me kaluse be itse gu tam yo keke ndagu beyibitsi .¹⁴Ne vana benge bidounge ne bikate be itse ghuendagu nzambi be ne beluga.¹⁵Be vegitsi be malagu ne be tenditsi be labe bimagha bi vagha yandi. ne bane be yama mindunge ghu ndaghu zambi, di yimbile fumu, muane David. Be gielugha mu mambu motsu mane bese singe nge re Sesus re fumu.¹⁶ re be tomba ndi re : mughi yi ghu singe mane. Yi guene yulu mindunge mi bane bane. Sesus a yagule yawu re: Yenu dise yulu ghu mirendu re a singe mimbu mi bane bebe kieki ne bebe ghu mebena.¹⁷ Sesus ne behikitsi bandi bè yen da ne ghu jérusaleme ghu viose yahu dibati.¹⁸Ne megielu a gabuga gu divula, re a yulu nzale.¹⁹ A ne laba mutsungubali vè tungu nzile re vè gogula yandi ve mbara muiri a laba que magayi pinza re a yambile re: i sake be vega milunde, ne vane vane muiri hu yumuge.²⁰Huisi hu mosi, beyikitsi be gibme ve laba yahu mutsungubali re be yambile re di yendindighile nde tseni re mutsungubali wu ke yumughe vè mbawu mbawu. ²¹Sesus a yagula ya re : ne hu ngieza gha yenu di ne gitu gui ga bepagha di ghu yambile ne mukongu re burughe,nde potmi ghu iveverù re dio digudugusu. ²²Motsu me tomba yehu gu dissambi tasanu re ditse dugusu digu labane.²³Sesus a yenda ghu taghu Nzambi, ve neize nge yandi, bi vunde bi my pères ne vivunde by piti be yitsila yandi , be yambile andi rè: yine ngudi y vegu ne gni. ²⁴Sesus a yagule yawu re: me ke yenu zidu yiyi: ga yenu di yagule me , me gu yambile hu vège me ngudi yi hu dugise mambu mane.²⁶Bapteme yi Jean yi que yitsi nde gu yulu vho gu batu. Bè yambilenge keke yawu ne yawu re yawu rè ga diyagule re gu yulu a gu vage re mugi yenu di sa singe. ²⁵Te ga di vage re bapteme yi yitse gu batu, piti yi sa ke ronde mbare yi tse singe ke Jean Baptiste re mubigitsi. ²⁷Vana be yagule Sesus re: dise yaba gu guise buvunde bu Jean Baptiste. Sesus a be yagula yawu re: me sake rungule hu yambile yenu gu guitse buvunde buhu dugise mambu mane motsu.²⁸Ditsase dienu di guendigile nde tsenu gu mutu hu ne bane be beyi, a sindige muane hu mosi re yende ne mugni gu diaze gu benungi.29 Muane a yagula re: me se gender, me guere me viogha a sanze matase re a yende gu banungui.³⁰Mutu a ne yenda gu muane hu mubeyi a ne sindige gu banungi wuna a yagula yara me guende tu a se yenda.³¹Te ve puasi bane be beyi gni a rondi se murime hu tayi, be yagula re, muane ivunde, Vana Sesus a yagula yehu re batu ga benge hu tole lepu, ne benge tsande yenu re bane re bengue mebi, te di be ne ngudi yi hu viogililenu gu bundumbe bu fumu.³² Me yambile nane mbara nesi ve itse Jean :Baptiste, gu yambilenu na ke tsagulu, yenu dise yulu.Te bengue hu tole lepu ne benge migiela ne benguetsande vè yulu yawu mussambu bè singue re besise be nzila be buanzi.Ne va labe yenu beme sise me kale yenudise singe musambu hu jean.³³Yuluanu kugu yi mosi. Ve bile mutu ne munenge mbure yi mutamba yi vare yandi bivaru re a vaga murumbe, a ne buke ignigulu , a ne runge ndagu yi u kiela, a ne bonga muvaritsi. Ne vana a yenda gu mussengui hu mossi.³⁴ Ve pule diguere di u doka a sindige be salitsi gu bevaritsi gu doka .³⁵Te be varitsi be gange be salitsi bene dimbe hu mosi, bene boke hu mosi bene vera hune bikoku .³⁶Dimosi nge nungi a konde hu sindige be salitsi tsusu be viogilile bè merège ne vana be varatsi be vava wu ke ga be merège. ³⁷Ve mbare vana nge nungi a nd bè sindige muane hu ya bene gu bavaritsi yara be gu gobise muane mebene be gu vega yandi diami di kabu.³⁹Ve laba mukielitsi hu milunde muane ngue ,nungi a yambile be mbatsi re ya re hu ke bialila, ba di bokianu dike bialile³⁸, bè yenda nandi vala ne nungi bene boka.⁴⁰Be kielitsi be nungi be gu vagu nde tseni vè kitse nge nungi.⁴¹ Batu be yambile re a gu sembe be bivi bane ne kabu yimbili ne vana a gu bonga be kielitsi be mosi be nungi bebeke rungula hu vega yandi diandi dikabu di milunde ve ke yèle mio.Sesus a yambile Yawu re: yenu di same range gu migande re :dibagni di vere murungitsi di kaluga dibagni ditime. Diambu dina ditsitse ke gu mbu fumubimaga ve misu metu.⁴³Re mu dio ve yenu ditse vere me,Zambi a seka lona bu ngudi buandi gu yenu be disa ke gobise yandi, te a gu bile ne bebe ke singa yandi ne vana be gu lande motsu me ke ronda yandi. ⁴⁴hu ke laga va dimagni diena a gu muniga, te hu ke lagulu ne dibagni a gu gnigu.⁴⁵Ve yulu bi vunde bi mi pères ne be pharisiens be nongu bana, be yaba re a guzne yambilile re yahu.⁴⁶Ve yawu bebe ronde hu sikige yandi, be laba ke wuoma piti mbara batu bana ba laba Sesus ke ga mubigitsi.

Chapter 22

¹Sésu a yaghule yawune akagha nonghu: ²Bufumu bu yulu bunde ga mu samu wu mutu ukunzenge dionghe di muanandi ³Are sindighe ba dianzitsi bandi mu tsitsa botsu ba ba bile yu dionge, ta base ronde urughe.⁴Fumu abe sindigha ba salitsi basusu ghu batu: "Labanu ma matse lambe bibodu biami, matse boke ba gniame bami ba vônge ne biotsu bima dughu. Rugharu ghu diyayi di dionge.⁵Te batu bene base singe mbile. Bane batu ba yende ke ghu ba nungi bawu basusu ba ghabughu mu ye simbisenge bi vava biawu. ⁶Ba susu ba dimbe a ba dianzitsi ba Fumu, ba ritsighe yawu maghughe ne ba boke yawu. ⁷Va yuhe fumu mambu wène à laba kabu; a sindighe di badi diandi muye boke batu bene na a yokise mimbu mawu.⁸Va mane ba gole a fumu wu boke batu ne wuyoke mimbu mawu fumu tsengi ayambile ne basalitsi bandi ba susu re: Dikiesi di mayayi ma dionge dima pule te ba matse tsitsa mu rugha ba sandi ba sungenie. ⁹Kere vana fumu are yambile ba dianzitsi bandi rè: Yendanu mu mimbambe miotso na tsitsanu pasi batu mure ba rughi ghu mayayi ma dionge. ¹⁰Yawu bare yenda ghu mumbambe, na ba gukiga batu botsu ba deghisa yawu, ne bababi, na babany. Kere vana ndaghu yi kaghunghu dionga yi base ne batu.¹¹Te va fumu a gningene mulabe ba yandi atsitse, a labe mutu wuse bile ne Idiari ghi di yayi. ¹²Fumu a tombe yande re: "Waï, itse va nde tséngi mugningene ghughu ghu ghane Idinari ghi diyayi? Ne, mutu obi ne tsiu mumbare ase bile ne dibighu di uyambile.¹³Va yulu vane, fume a yambile basalitsi bandi re, katanu mioghu ne bioru bi mutu wu ne veranu yandi ghu diviseme, ghune reghu matsange ne ughuérise minu. ¹⁴Mbili batsitsu te pesu ba solu.¹⁵Va yule vane, bafaresi ba yende mu yié kate bangu mu bene rambe Sésu mu mabighu ma yabène. ¹⁶Ba sindighilile yawu ba yikitsi bawu, nene ba érodi. Bayambile Sésu re: «Mulonguitsi, yetu diyatsi re yika yambili Imuadze ne re ika londzi nzile Nzambi me imuandze, ne iska yulu maka tasi batu basusu, ne yi sa isandi ne dipasu va ghane ghare batu ¹⁷Kaghu yambile yétu, yika tase nde tsègni? Diambu di yielimine mu fute balépu ghu sésara buédi vo sa buédi?¹⁸Te Sésu a yabenge re baka beni vaghile ya dibi. Yawu ba vinguilenge re a yambile mabighu make rungule mu veghe mbele va wusu bivunde biba suifu vo ne bisi Rome. Te a yambile yawu re: «Bagni ma mine, mughi yénu dighone mange me? ¹⁹Yenu de ghone bene re mapusi dibighu dike doumbule yénu mu dile disughe dit vegheme mbèle. Ritsighanu me dole yika futu lèpu. Ba ritsighe yandi dole mosi.²⁰Sésu a yambile re: «Igholini ghine nde ghi gni ne dine di mudole? ²¹Bayambile yande re: Nde bi Sésar.» Ne Sésu ayambile yawu re: «Kaghu veghanu Sésar bivave biandi, ne ni Nzambi bi bili bi Nzambi.» ²²Va yulu yawu nane, yawu baghibeme. Yawu basise yandi ne bane yènde.²³Wiusi wuène, basadisi ba baka yambili re ghu sa moniu ghu nzime difu. ²⁴Barughe ghu Sese ne mu tombe gnivuyiyi: Rolonzitsi muïse arènde ma bighu me: Gha mutu afu ghu gha bure muane, muane ngandi ane digniange di yonge mu kuili mu mu veghe itsuku. Muane uke buru mu dionge diena, aghu baghunu gha muane wu buru ne wufu, mure wutse fu a bile ne itsuku.²⁵Bane banguyi ba bi tsambu. Umareghe a yonge ne afu ghu gha dile muane. A sise mu ghatsiande ne mughié ghiandi. ²⁶Va yulu vane udukelene ne tsémi avaghe munongu wumosi, ne wumuréru kuanga ne wutsambu. ²⁷Va mane yawu ufu, mu ghiétu ne yane ane fu. ²⁸Yambile yétu, wuisi wu fuangughu, va ghane ghare batsambu, aghu yongu nde ne gni mumbare a bile mughatsi wu yawu botsu?²⁹Te Sésu a yaghule yawu re: «Yenu disandi mu nzile, rumbare yenu diska ditighie mirendu, ne bungudu bu Nzambi. ³⁰Mumbare vake fuangughu batu, ghusake be bile monge, te batu botsu gha bianze bi Nzambi gu yulu.³¹Te mudiambu dike fuanughu babafu, yenu kaghu dise range di yambulu yene ne Nzambia, ³²Rare Nzambi yi Abnam, Nzambi yi Isak ne Nzambi yi Sacobe? Nzambi asa Nzambi yi babafu te nde yi batu ba mongiu» ³³Va yulu piti mane motsu, yawu botsu baghibeme mu mambu ma lonzengue yandi.³⁴Va yulu bafarisi, re atse rumbise basadisi, ba yende ghu bengunu. ³⁵Wu mosi va ghane gbarawu, ivunde ghi mighaghe a dume nzidu yi, mu bene mu tsukighe, ³⁶Mulonzitsi, mughiele wu munene nde wugni ghu ghare righaghe?³⁷Sésu a yaghule yandi re: Ighu rondenge fumu Nzambia ghu , ne ruri me wuaghu wotsi, ne digniugni diaghu diotsu ne ditase diaghu diotsu. ³⁸Wune re mughaghe wu munene ne wu mareghe va ghane ghare mighaghe miotsu.³⁹Ne le ne mughaghe umubeyi, wu baghunu wu mareghe, ronde mbatsi na va ika rondi ibenaghu. ⁴⁰Digha ghobise mighaghe mi béyi nina dina ghobise mighaghe ne mabighu ma Nzambi ne babighitsi.⁴¹Va bile ba farisi mbure mosi, Sésu a veghe yawu gnivu, ⁴²Nu yambile re: «Muane Davide.»⁴³Sésu a yambile yawu re, tséngi kaghu Davide ubasu ne digniugni disugeme atsitseu yandi re fumu, va yambile yandi re: ⁴⁴Fumu atse yambile ghu fumuami, tsaghele va mabaghele mami, kuange ne va make sunze bakolitsi baghu vatsi matambi maghu.⁴⁵Gha davide aka tsitsi kristi,«Fumu, tségni yandi ayimuanadi? ⁴⁶Ghusa mutu uke ghabusili yandi dibighu. Ne, bande wiusi wuène ghuse bo bi mutu ubo rungule tombe ya bagnivu.

Chapter 23

¹Sésu âyâmbile na batipi na bayikitsi ²bândi re: Baten ditsi na ba fuâ risi ra biviinga bi Muise ³vâgânu nakâ lousi yâwu te diyâbila gâ yâwu, mumbâra bakalousi bedi te bâsâkâvâgi mâmbu mena.⁴Bayi gâ baba kâbâgisi bambatsi mi funa mitsira te basâkâru nguli nângula nisi pesu. ⁵Baka vagi mâmbu motsu ka mugobusu na bâtu bâkâduari biduâri bitendu mâmbu na Nzambi na biduâri bituari.⁶Bakâsâli bitsiga bibinyi mutsâgala mu dikiesi difu eti. Bakâsâli bitsiga bibinyi mu bandâgu tsibibengunu. ⁷Bakârondi uyubulu na bâtu va tima kâna. Bakârondi ugobusu na bâtu.⁸Mure baka tsit sungu re: Mulonsi. Oiyâbila na nsâla mugobusu na bâtu mutsitsu re: Mulonsi, yenu dina mu lonsi ka umosi. Yenu botsu ka bââna bangúyi. ⁹Mu tsi yiyi diyâtsitsa mutu re: Tâta, mumbâra yenu dina tâyi ka mosi. Ka yândi uyi gu yulu. ¹⁰Diyabila na nsàla mutsitsungu re: yivunda, mumbâra yenu dina yivunda ka gimosi, ra kristi.¹¹Ukabila mutu umunena va gânagârenu âka bila gâ mudyânsitsi wenu. ¹²Wotsu ukamâkisa manyuru âka sundusu. Wotsu ugamâkisa munyuru âkagobusu.¹³Maguga gu yenu badikâ tendi mâmbu na ba fuârisi. Yenu bandyi bamina. Yenu dikâkâri bâtu munyingana gu yulu. Yenu bena disâkanyingani, yenu disakasingisi babaronda nyingana. ¹⁴Muguga gu yenu badika tendi mâmbu na bafuârisi. Yenu banyi bamina. Yenu dikatsingi musambila mugobusu na bâtu. Mu mâmbu mena yenu dikasosusu mbili. ¹⁵Maguga gu yenu bedika tendi mâmbu na batuârisi, yenu banyi bamina. Yenu dikâyendi mu tsengi yotsu mulonsa mukâlusa bâtu. Vakakâ luganga yâwu, yâwu bakabevioghi li la ubi, yawu bakayenda gu mbâwu yigâtsima.¹⁶Maguga gu yenu, yenu diyi gâ banga pâfu. Mumbára yenu dikâyensi bambâtsi, yenu dikâlousi re: Gâmutu ârabindugu pesi mu ndâgu Nzambi sâ dyâmbu te âgâbindugu pesi mu lora yigu ndâgu Nzambi sâ dyâmbu te âgâbindugu pesi mu lora yigu ndâgu Nzambi. ¹⁷Yenu banda pâfu ka biduka. Iyâmbu diviogilila nda lora vo nda ndâgu Nzambi?¹⁸Yenu dikâ lonsi re: Mutu âgâbindugu pesi mu yiyokulu gimansolu sâ dyâmbu, te âgâbindugu pesi mu dyâmbu dimansolu buedi ârauâga natsayambila yandi, ¹⁹yenu banga pâfu. Dyâmbu diviogilili nda gi? Nda mansolu vo nda yiyotulu gimanso lu?²⁰ukabindugu pesi mu yiyoku lu gimansolu amabindugu pesi mu bivâva biotsu bimasunsu va yulu. ²¹Ukabindugu pesi mu ndâgu Nzambi âmabindugu pesi mu ukatsagali mu ndâgu ena. ²²Ukabindugu pesi gu yulu âmabindu gu pesi mu bufumu bu Nzambi na mu fumu ena.²³Ma guga gu yenu badikâ tendi mâmbu na batuârisi, yenu banyi bamina, mumbâra yenu dikâpeyi di ima nisi bi nungu, yenu disakakieli bandongi tsiotsu. Yenu dikasiisi bandongi tsingiensa. Yenu dikatâbuli mâmbu buedi, yenu disakalabi batu dingieba, yenu disâ batu babanyi. ²⁴Buedi muvâga mâmbu motsu. Yenu banga pâfu badikâyendi, bambatsi, yenu disakamini munsegu te yenu dikanmini sâmu.²⁵Maguga gu yenu ba dikateudi mâmbu na bafuarisi, yenu banyi bamina, mumbâra yenu dikâgungi kopu na yipela ka mu yulu. Gu gâra guka bambindu na mâmbu mamabi. ²⁶Bafuârisi, yenu banga pâfu, gungânu va marega gu gâra kopu na gu gâra yipela mure mu yulu mukarela buedi.²⁷Magaga gu yenu, badikatendi mâmbu na bafuârisi, yenu banyi bamina. Mumbâra yenu diyi gâ basongu tsikunsu buedi va yu lu te gu gâra guka bivisi ma bivova bigabinyi. ²⁸Na yemi gândi diyi munongu umosi. Bâtu bakâtasi re: yenu bâte babanyi te mu mirima mirnu yenu dikabanyi bamina na yenu disâ na mâmbu mamanyi.²⁹Maguga ga yenu badikatzudi mâmbu na bafuârisi. Yenu banyi bamina. Yenu dikâbuti ba songu tsibababiganga mâmbu nukunsa buedi va yulu. Yâwu babila bâtu basungama yeni ba nyi bamina. ³⁰Yenu digonayá́mbila re: Bababoka bababiganga mâmbu nda batayi betu sâ yetu. Yetu mbe dibila dikiesi dibila balâyi betu mbe disabila nâwu muboka yâwu. ³¹Mâmbu makâvâgi yenu, bâtu botsu bayâtsi re: yenu ra bandândi babâtu bababoka bababiganga mâmbu³²Vâgangânu navâganga batâyi benu nisi yenu ditsaviôgibila uvâga mâmbu mamabi. ³³Yenu dika gâ banyoga. Yenu bambisi. Yenu dikarina mbâwu yigatsima nda tsenyi?³⁴Ra dibându makasindigila yenu milonsi na bâtu banga buedi na babaka tendanga mâmbu yenu dikaboka bamosi. Yenu dika dimba bamosi bangânsi gu bandâgu tsibibengunu. Yenu dikaritsi ganga yâw maguga mu bimbu biotsu. ³⁵Yenu dikavegu mbela mumbâra yenu dikaboka yâwu ka nsolu ma lûngu mabâtu bena makabila va yulu miuru mienu ubânda na ma lingu ma Abela kuà̀nga na ma lú́ngu masakâri yimuâna bârâki uboku vagânagâre yiyokulu gimansolu na ndâgu Nzambi. ³⁶Mayâmbila yenu nungiensa re: Yenu dikavegu mbela mu mâmbu mena botsu.³⁷Yenu bisi sersalema dikoka bababiguaga mâmbu. Na yenu dikǎ̂nongi babakâsindugu gu yenu mamanyi Makiesi mambili matsarondanga ugukiga yenu gâ koku nakâgukigi yândi bââna bâmdi gu asi ma pâpi mândi. Te yenu disaronda. ³⁸Yenu dika sââ la yenu pinsa mu ndângu Nzambi. ³⁹Mayanbila yenu re: Yenu disâkabélâba ma kuânga nava yenu dikasângila ma vakaruga ma mu bungulu bu Nzambi.

Chapter 24

¹Sésu nuvate ghu Ndaghu Nzambi, ayende. Bayikitsi bendi baghoghule ghu yendi, nutoghule munongu na rungu ndaghu Nzambi. ²Te ayagule yawu re: Labanu marungise motsu mame? Nughiènze mayèmbile yénu; ghusake sale dimagni mu dimagni disake pènzighe.³Ve tsaghèle yèndi ve yulu mukongu wu ba Olivé, bayikitsi bayitse ghu yandi ghu disuèle nutombe yendi re: yembile yétu dikiesi dike pule mambu mène; ne bilimbe bi muitsu waghu, ne mambu make lonze re: tse ngi yimeduke? ⁴Sésu ayaghule yawu re; rèmbililanu, dikére dungumusu ne bátu. ⁵Mumbara bambili bake rugha mu ndughami nu mème re: Mare Christi, ne mbili bátu bake dungumusu.⁶Yénu dighu lungu batsangu tsi miluani miminène, te diyalabe wome mu mbara mambu mène make labene; te sake nene bile disukusulu. ⁷Mumbara tséngi na tséngi na tséngi bake teleghène bu fumu ne bufumu bake luane. Ghuke bile banzale tsitsinè̀ne, ne mutambe wu ke regheme. ⁸Te biotsu bine kebile ke dibandu di maghughe ma munongu umosi gha mughiétu ne misongu mi wubure.⁹Ne bake ritsigha yénu maghughe, nu bokayénu malongu motsu bake kola yénu mu diambu di ndughami. ¹⁰Bambili bake sambule ghitu ghiawu. Bake sambenenge, nu kolenenyawe ne yawu ge. ¹¹Mbili babighitsi bawufure baghu teleme, ne baghufura mbili ne wu dungimisa yawu.¹²Ne mumbara dibi dighuraghe, ne dironde di mbili bátu dighu ghabughe manzime. ¹³Te wotsu uke sindile kuanga ne ghu disukusulu, ake yobulu. ¹⁴Ne musanu umugni wu ghu lonzu mu tsengi yotsu, mulonze bumuégni ghu malongu motsu, kérevana kebile re disukusulu.¹⁵Re dibandu, ve ke labe yénu mukolitsi ame tèleme, ya wu mubighitsi Daniel ayèmbile va ke tèleme yandi ghu ghare ndaghu Nzambi (Wotsi una bange, agnighughulu.) ¹⁶Botsu babake kiéghulu ghu Judée, bake rina mu mikongu. ¹⁷Ne wuke kiéghulu ghu yulu muaznu Ndaghu asake sunde ghu ndaghu mu bonge bivave. ¹⁸Ne wuke kiéghulu ghu nungièndi, asake ghabughu ghu ndaghuéndi mu bonga yilinge¹⁹Maghughe ghu baghiètu babake daghusu ne mimi mu dikiési diéne, ne balake nuisenge. ²⁰Sembilenganu mure wurine wenu ghukore bile mu kikiési di mutubu, kane mu ghusi wu sabba ²¹Mu mbara maghughe make bile mbili; wuvioghilile motsu ma tsengi yiyi, bande ve dibandu di tsengi ngu menemugni. ²²Mbé́ bawusi bène tsise tabulu, mbe ghusandi mutu uke yobughe. Te mu diâmbu di babasolu, bawusi bè̀ne baghu tabulu.²³Bambili baghu yitsinge, nu yambila re: Mare Christi! Bane re: Dire babighitsi baghiènze ba Nzambi. Yawu baghuritsigha mbili bimuile ghu kusughe laghise nisi babasolu, babane ghitu mu Sésu. ²⁴Mu dikiési diène; gha mutu are yambile yènu re: labanu! Christi ande ghughu. Diyayululu mutu wêne. ²⁵Yuluanu! Matse mane yambile yé́nu.²⁶Gha ba yèmbile yé́́nu re: Labanu! Christi akende ghu tséngi yiyumughe; diyayende, kane re: Atse suème mu birini bi disuèle, diyayulu. ²⁷Mumbara muane mutu aghuitse nde munongu wumosi gha yivèle ghika tsombusi bande ghu yulu, ne ghutsi, ne mu bitsighe biotsu ²⁸Yitsighe ghikebile bafumbi, re ghio, ghike basene bagnunge.²⁹Veke vu maghughe mana, gniumbi dike tsima, tsungi yisake be tsombuse, bagnetse tsighu laghe ghu yulu, ne, bungudu bu yulu bughu tsuke. Me nupenzighe.³⁰Korevana, yilimbe ghi muane mutu ghighu tutughu ghu yulu, ne bibandu biotsu bitséngi baghubila na paghe yimbili. Baghu laba muane mutu aghuitse ghu ghare dibungi di yulu, ne bungudu, ne bundumbe du mbili. ³¹Mu dufi di pungi yiyinene, aghu sindighe bizane biandi mu ghukighe batu bandi, ne tsèlu, ne tsélu yi bulongu buotsu.³²Munongu umosi ne muiri; aghame puse maghayi, mamone; dise tsimbu re: mutubu ukoke bêbè̀le; ³³Munongu umosi, mu dikiési dikide laba mambu mène disake be tsimbu re: Muitsu wandi ghu koke bèle ne, akoke ve mure ndaghu.³⁴Ghiènze, mayambile yénu! Dikughu dinemugni disake nene ghude, mambu mène maghu labene ³⁵Yulu ne tsi bighu vioghe, te mabighu mami maghu simbe mubu ne mubu.³⁶Te, mu diambu di wusi wène, ne dighuère diène, ghu sandi mutu uyatsi, nisi bianze ghu yulu, nisi muane, te, vèngu tayi yapinze.³⁷Munongu umosi gha mu dikiési di nuè, renane nake bile mu muitsu wu SÉsu muane mutu. ³⁸Mumbare gnidu ne ghiurughe, batu ba yange, ne, bayange, ba yongungu, ne bayongisenge bane bawu baba ghiétu, ne bababaghele. Kuanga ne mu wusi ghu gningene nuè ghu mbungu. ³⁹Yawu base yabe dïambu, kuanga ne mu dikiési. Di rughe gnidu mu ghudise yawu. Munongu umosi mu muitsu wu muane mutu.⁴⁰Mu dikiési dièna, babaghele babéyi baghu bile ghu nungi; umosi aghu bongu, una, aghu sisu. ⁴¹Baghiétu babéyi baghu roenge yitsighe ghimosi; umosi aghu bongu, una aghu sisu. ⁴²Diyabile gha bange biolu, mumbara yénu diseyaba dikiési dike rughe fumuénu.⁴³Te, yabanu! Mbe ghe ndaghu ayabe dikiési dirugha muyibitsi. Mbe ase lame ghiolu, véngu wu moghe, mure mayibitsi akore gningene mu yibe ghu ndaghu. ⁴⁴Re dibandu; bilanu batsonzeme, mu mbara muane mutu aghuitsa mu dikiési di gha yabe yènu.⁴⁵Ake ndegni wuyi musèlitsi utsonzeme, ne wune buyèdi? Wu silu ne fumuèndi mu bungule yitsuku ghièndi mu makiési mayèlimine? ⁴⁶Miule ghu musalitsi wène, uke daghusu ne fumuèndi aghone vaghe nane. ⁴⁷Nughienze! Mayàmbile yénu re: Fumu aghu vêghe yandi bièndi biotsu mu kièle.⁴⁸Te, aghabile musalitsi umubi uke tèsi re: «Fumuami asake rughe ne mapape». ⁴⁹Nu bande dimbe basalitsi bamosi; nuyi, nunu ne bange malangi. ⁵⁰Fumu aghu rughe mu dikiési disake yabe yandi, ne mu wusi usake yabe yandi. ⁵¹Fumuèndi aghu kilise yandi, munongu umosi ne bagni bamine, ne ghuke bile bakondu, ne wu ghuèrisa minu.

Chapter 25

¹Buedi mu yabe re monyu wu yulu wu yi munongu wu mosi ga digumi di bipage bi bonge balambi mu yie bengusune mulumi awu. ²Va ganega ra wu, baranu, bile bi dungui ne baranu bana biyiedi. ³Va teleme bidungui, ba nangule ke balambi pindze gu ga batsuve tsi mambe ma balambi. ⁴Te biyiedi va teleme yawu, ba bongue ba tsuve tsi mambe ma paghe ne balambi ba wu.⁵Va labe yiawu re mulumi a se na palile wu tsangue, botsu baghangu ne biolu.⁶Te ne murime dibati ba yulu miabu re : « Mulumi ake tsangue yiendanu mu yié mubéngusunu ».⁷Va yulu vane bipaghe biotsu birambughu ne bene banguise balambi.⁸Bidungui ba tombe biyiédi re : « veghane yiétu mambe ba lambi tsiétu tsike tsime ».⁹Te biyiédi ba yiaghule yiawu re : « le mua nzi yinétu yi yisake be ngu mu vé ne yiénu, buédi yiendanu nde ghu babaka sumbisi mure dike sumbe ménu.¹⁰Va singuenengue yiawu mu yiésumbe mawu, mulumi a tsangue ne bababile vane ba yié yinombu nandi ne ghu ndaghu diongue ne ndaghu yibandughu.¹¹Va yulu vane, ne bine bipaghe bi tsangue ne ba yiambile re : « Fumu- Fumu tsibulile yietu ndaghu ».¹²Te a yiaghule re : « nunguièndze ma yiambile yienu, mase yiabe yienu ».¹³Billanu missighi kaghu, mumbare yiénu dise yiabe nisi wuisi vo dighuéru.¹⁴Mumbare aghu bile munongu wu mosi ghu mutu wu ghanengue yié mugnialu ghu tsengui yisusu. Ne yiandi a tsitse basalitsi bandi botsu nu ba ghabile magni mandi.¹⁵Wu mosi va ghane gharawu a véghu manine ma ranu. Ghu mususu a veghe mabeyi ne ghu wu masukise a veghu dinime dimosi. Muane muane aneghu nzi yi yiélimine ne ngane yi ka diazuli yiandi ne yiandi a teleme nu yié mugnalu wuandi.¹⁶Mbangu mbangu, wu veghu madile ma ranu a fugnule maranu va yulu.¹⁷Na wu dila madila mabéyi ghandi a konda fugnula mabeyi va yulu.¹⁸Te musalitsi udila dola mosi ayenda buka duku ghu mutamba mu suegha dola yi fumuandi.¹⁹Dikiesi di mbili divioga, Fumu a tsangua na atsigisa basalitsi bandi mutomba na kiela yawu maniva mandi.²⁰Musalitsi udila dola yiranu a ruga na yiranu va yulu vana na a yambila re : « Fumu, yi vega ma dola iranu laba na tsi rânu tsiste funyulema.²¹Fumu wandi a yambile re « buedi yu yi musalitsi umunyi yina mambu maditema. Yu yibetsi uyelimi na mu mambu mapesu, ma gu konda vega yu mambu mambili. Gu yinyunga gi fumuagu.²²Musalitsi udile dola beyi a ruga na ayambile re : « Fumu yi vega ma dola beyi, lê ma yakisa yu na beyi tsi dile ma va yulu tsi vegu ma ».²³Fumuandi a gabusile yandi re : « buedi musalitsi wu munyi yi ste vaga ka buedi na ndzi yi dile yu, ma gu vega yu bivava bimbili, nyingena gu yinyunga ghi fumuagu ».²⁴Ayambile re : « Fumu mayatsi re yu yi mutu nu wuiri yi ka tsuli biga vare yu na yika d(g)umbi biga sole yu.²⁵Ma yulu woma ma suega dolagu gu muregi. Bonga dolagu ».²⁶Te Fumuandi ayagula yandi re : « musalitsi umubi (una yikali), na mubolu. wu yi yatsi re ma ka tsuli bi ga vare me na ugukiga bi ga sale ma ».²⁷Mbe yi sunza badola tsiame gu ndagu yi ka kieli badole, va bugabu gu lu buami mbe ma gu dila badola bami na ba kundiga va yulu.²⁸Dumbanu yandi badola tsi nandi ne veganu tsio gu musalitsi udila digumi di dola.²⁹Mumbare gu wune bio, ba gu konda yandi biviogilile (mbili), te gu usandi na bivava, bag u dumba nisi mua nzi yinandi.³⁰Veranu mudianzitsi wu gane tsongu gu divisema di gu kana gu ba kondu na mirapu.³¹Va ka ruga muana mutu gu buyumu nu buandi nene bianza biandi a ka tsagala va yikundu giandi gi bundumba.³²Batu botsu babulongu bagu gukama va wusu wuandi na a gu yagasena bane na bane munongu ga mukielitsi bi ndombe aka yagasini bi ndomba na ba kangi.³³A gu sunza bindombe gu kuba mabagale mandi, ba kangi gu magietu mandi.³⁴Vana, Fumu a gu yambila baba gu mabagale mandi re : « ruganu yenu ba batse vegu miule na tata, bonganu mukuagni wu yulu wu kundzulu yenu va dibandu di bulongu ».³⁵Mu mbara mayulu nzale, yenu di vega ma bi wuyi, ma yulu yi buile yenu di vega ma biunu, mabile muényi, yenu di yaka ma.³⁶Ma bile munyianga yenu di diuse ma biduari, ma bile na ubela, di buga ma ; ma bile gu tsugu, yenu di ruga gu laba ma.³⁷Ba basungama ba gu yagule re : « Fumu, dikiesi nde dinyi yetu di labe yu na nzala dine vega yu biuyi ? Vo yi fu na yibuila, di na vega yu bi unu ?³⁸Dikiesi nde dinyi yi bile muényi na yetu di na yaka yu ? Vore mugnanga, dine duise yu biduari ?³⁹Dikiesi nde digni di laba yu nu ubela vo gu tsugu yetu di ruga gu mogise yu ?⁴⁰Fumu a yagula yawu re « nungienza ma yambile yen ure biotsu gi vagila yenu ngiebe mosi va gana-gare bane ba mame, yenu di vagile bio nde ma.⁴¹Kora a gu yambile ba bag u magietu mandi re : buruguanu va mbarami bivasi bibi, yendanu gu mbawu yi mubu na mubu yi kunzulu diable mukolitsi na biandze biandi.⁴²Mumbara ma bile na nzala, yenu di sa vega ma biyi, ma fu na yibuile, yenu di sa vega ma bi unu.⁴³Mabile muenyi ne yenu, di sa sangile ma, mabile munianga yenu di sa vega ma biduari ; mabile na ubele na gu tsugu yenu disa ruga gu dode ma.⁴⁴yawu gandi ba yagule re : fumu, dikiesi nde gi yetu di laba yu na nzale, vo na yibuile, vo bumuenyu, vo muyanga, vo nubele, vo gu tsugu re yetu di sa dianzile yu ?⁴⁵Vanea akulile yawu re : « nungiendza ma yambile yenu re diotsu di yenu dibuse vagile muane umosi umukieki, yabanu re di buse vagile nde ma.⁴⁶Ba gu yenda gu mirapu mi mubu na mubu, baba sungama bag u yenda gu monyu umubu na mubu.

Chapter 26

¹Va mana sesu misambu, ayambila balanditsi bandi re :²« yenu di yatsi re gu masala tsufu ka beyi mu vaga paka, na muana mutu agu gabu mu boku »³Vana, bivunda bi bavegitsi ba malagu na bivunda bi batu botsu ba bengunu gu dikanga di Caiphe.⁴Ba tunga fundu mu uganga sesu na ubokândi.⁵Ba yambila re : « sa buedi mu boka yandi wisi wu diyayi mure batu bak ore cambuga ».⁶Sesu a bila gu Bethanie gu ndagu yi Simon nga makiedi.⁷A bilenga va taburu na mugietu umosi a ruga va mbarandi na yipunga gi muyombu umunema, a yitila yandi wo gu yulu muru.⁸Va laba balanditsi nana, ba gangu na kabu na ba yambile re : dina di bunga tsongu nda gi ?⁹Muyombu wuna mbe ba tse sumbisa wo difunu di wiri mu vega masandi ba dola tsiena.¹⁰Sesu a yabanga matasa mawu na a yambile yawu re : mugi yenu di na vega mugietu wuna mbela ? atse vaga diambu didinyi gu ma.¹¹Masandi ma gu bilanga makiesi motsu va mbarenu, te sa ma.¹²Wu yita / wu tse yitila yandi muyombu mu nyuruandi atsa vage mure gnuru ikore bola.¹³Nungienza ma yambila yenu musamu wumunyi wuna ugu lonzugu bulongu buotsu. Ba gu nyigulanga diambu di tse vaga mugietu wuna mu ubangulanga na yandi.¹⁴Mulanditsi umosi va gana gara ba digumi na ba beyi, Judas Iscariot, a yenda gu mbuga bivunda bi bavegitsi ba malagu.¹⁵Na ayambila re : yenu di gu vega ma nde ghi mura maka sumbisa/vega yenu yandi ? ba pise magumi ma reru ma bafura mu vega yandi.¹⁶Vana na vana a banda bena disuga/mavitu mu gaba yandi gu yawu.¹⁷Wisi umarega wu ma pè ma ga na bisula/guiba, balanditsi ba sesu ba gogula va mbarandi na uyambila re : yi ronda re balambili yu ilambu ghi paka nde gunyi ?¹⁸A yagula re :yendanu gu mbuga simbi na bukayi na yambilanu yandi re mulondzi yare diguere diami di koka bebela, ma ronda uyi paka (ma) na balanditsi bami gu mbuga gu.¹⁹Balanditsi ba vaga na va sesu aruma yawu, ba lamba ilambu ghi pake²⁰Va yenda wisi, atsagala va taburu, yandi na digumi na ba beyi balanditsi bandi.²¹Va yangaga yawu, a yambila re : nungienza ma yambila yenu re mutu umosi va ganagarenu a gu gabe ma.²²Ba laba paga yimbili na mutu mutu a banda mu tomba : nde ma, Fumu ?²³A yagula re : u tse sunze dikaka diandi nami gu ilambu re wu ka gaba ma.²⁴Muana mutu a gu yenda na va rendu dio mu yandi. Te maguga gu mutu uka gaba yandi. Mbe buedi kere mutu wuena a ya buru.²⁵Judas urondenga ugaba yandi ayambila yandi re : nde ma, Fumu ? Ayagule yandi re : itse yambila ka ibene.²⁶Va na yanganga yawu, sesu a bonga di pè, a sunze miule mu dio na a tabula/giesumune dio. A vega/gabila dio gu balanditsi bandi a yambila yawu re : bonganu, yanganu, yiyine re nyuruami.²⁷A bonga yi bungu, a gabusa digni na a vega yawu yare : nuanganu yo, yenu botsu.²⁸Mumbara mane/mama ra malungu mami ma inongu ghi mone, mo mayitulu mu uburula mabi.²⁹Te ma yambila yen ure ma saka be nu mamba ma bavigne/milunde mi bavigne kuanga na va wisi uka be gabuguila ma unu nenu gu bufumu bu tate.³⁰Va mana yawu uyimba, ba yenda gu mukongu wu olivier.³¹Sesu a yambila yawu re : ma gu bila gu yenu botsu na tsisiga yiyi di suga di uvavisa/ulagisa yenu na va tendu dio.³²Ma gu dimbe mukielitsi ubataba na diganda di bindomba di gu panzigue. Te va yulu urambuga wuami gu difu, ma gu regile yenu gu Galilée.³³Pierre a kulila yandi re : va bana botsu baka sisa yu, ama, masake sisi yu nisi pesu.³⁴Sesu a yambila yandi re : nungienza ma yambila yu, na dibati didi, koku na ghi nekore, yi gu runa ma maruna mareru.³⁵Pierre a yambila yandi re : nisi difu di tse rugila ma vava nagu, ma saka runa yu. Balanditsi botsu na yawu ba yambila ke munongu umosi.³⁶Vana, sesu a yenda nawu gu Gethsemanie na a yambila balanditsi band ire : tsagalanu vava dikiesi di ka ne kungama ma gu yenda sambila.³⁷A bonga Pierre na bane babeyi ba Zebedé. A banda yulu mugnongu na mangogu.³⁸A yambila yawu re : murima wami uka na rungile (mugnongu) ngu na va difu. Bilanu vava mu moga nami.³⁹Ayenda va divigu na a guduma va tsi na a sambila re : Tate ga yi ronda burula ibungu gina va mbarami konana sa gha dironda diami, te nde dironda diaghu di bili.⁴⁰Abe ruga gu ba landitsi bandi na adessa yawu biolu, ayambila Pierre re : yenu disa rugula umoga nami nisi diguera dimosi ?⁴¹Moganu na sambilanu dikore laga gu dimangu, dinyunyi dika diguara (uyelimina, ngu) te musonyi uka udeda.⁴²A be konda sisa di mubeyi balanditsi bandi na a sambila re : ibungu guigui ga gui sa rungula buruga va mbarami gu ga numa gio, dironda diagu di bili.⁴³A be konda gabuga gu yawu na a desa yawu biolu mumbara misu mawu ma tsira na ukoka.⁴⁴A be konda sisa yawu disisa di mona di mureru. A ye sambila na mabigu ka monamo.⁴⁵Sesu a gabuga gu balanditsi bandi na a yambila yawu re : ma laba ka paga mumbara yenu di biolu. Laba digwère di ke gabu muana mutu mu makaka ma bonga mabi dikoke bebele.⁴⁶Telemanu,wokanu uka gaba ma a na gogula.⁴⁷Dikiesi di yambilenga yandi, Judas, mulanditsi umosi va ganagara ba digumi na ba beyi atsombuga.Piti yiyinena yi batu baburugunga gu mbura yivunda gi ba yokitsi ba malagu na binunu bi tsengui ba pula yilonga nandi ; ba ruga na batolu na mayenga.⁴⁸Mutu uka gaba sesu a vega ilimba yândi re : u maka sambena nandi re yandi, di ganga yandi.⁴⁹Vana na vana a ruga gu sesu na a yambila re : mbolu mulondzi.⁵⁰Sesu a yambila yandi re : mbatsiami, vaga bitsa rugila yu nyavu. Kora vana ba ruga, ba sunze dikaka mu sesu na ba mu gangile.⁵¹⁵²51-La ba umosi gu gara bababila na sesu a sukula dikaka/gogu diandi. A pusa diyenga diandi na ubimba.Musalitsi wu ivunda gi ba vegitsi ba malagu na atabula yandi diaru dimosi. Vana, sesu ayambila yandi re : gabusa diyenga diagu va itsiga giandi mumbara botsu babaka diadzi diyenga bagu boku na diyenga.⁵³Yi tasa re ma saka rugula utomba tayami uka sindigila ma dikabu di bianza di ka viogilila digumi na ba beyi ?⁵⁴Te tseni mirendu mi gu rungula usupugila mika vagi re buédi mambu mena ma na pulila (labena).⁵⁵Sesu a yambila piti re : yenu muyibitsi ga amavioga di gu ruga na batolu na diyenga ? Mabilenga batsufu botsu gu ndagu nzambi na ulonzenga yenu, disa ganga ma.⁵⁶Mane motsu ma labunu mura motsu ma tende ba bigitsi make supugila. Kora balanditsi botsu ba sisa yandi na ba rina (ba tsamugila yandi).⁵⁷Ba baganga sesu bayenda nandi gu mbuga Caïphe ivunda gi ba vegitsi ba malagu gu ba tenditsi na bivunda ba bile ba gukagena.⁵⁸Pierre a landenga yawu gu nzima kuanga ne gu dikanga di muvegitsi umunema wu ma nzolu. A pula na a tsagala na bakielitsi mu laba make vioga.⁵⁹⁶⁰Bivunda bi bayokitsi ba malagu na migaga ba benenga dibigu di utapigila sesu mu uboka yandi.

⁶¹Na ba yambila re : ma na bungudi bu panza ndagu yi nzambi yi mu urunga yo mu tsufu yireru.⁶²Yivunda gi bayokitsi ba malagu a telema na ayambila yandi re : yi se gona yagula ? Babe ba gona yambila nde gi mu yu ?⁶³Sesu a bila ka nasi. Yivunda gi bayokitsi ba malagu a yambila yandi re : ma singisa yu mu yambila yetu mu dina di nzambi monyu yu ga re christ, muana wu nzambi.⁶⁴Sesu a yagula yandi re : yi tse yambila ndio yibene ; te ma yambila yu re : yu, yigu laba muana mutu atsagale va mabagale ma nzambi. A guitsa gu gara dibungi gu yulu.⁶⁵Vana, ivunda gi ba tenditsi ba mabigu ma nzambi a kaka dingoyi diandi na a yambila re : mugi manenu di na nzale bu muenyi ? yenu di tse mana yulu na madumbe yandi bu ndumbe bu nzambi.⁶⁶Yenu di na tasa vaga nde tsenyi ? Ba yagula re :a tse ronda difu.⁶⁷Ba tulile yandi ma te gu mbalenga ; ba dimba yandi na makake mawu.⁶⁸Ba yambilenga re : sokile yetu christ, utse dimba yu nde nyi ?⁶⁹Pierre a bila matsagala gu kana va dikanga, musalitsi umosi a ruga gu yandi na a yambila re : na yu yi bile na sesu, muisi Galilée.⁷⁰Te a runa yandi va misu ma batu botsu, a yambila re : ma se yaba diambu/diki di gone yambila yu.⁷¹A yenda va mure ndagu wu ka vatu/pulu, musalitsi umosi a laba yandi na ayambila ba babila vanene re : mutu wuwu na yandi a bila na sesu yi Nazareth.⁷²A konda runa yandi : ma sa yaba mutu wuna.⁷³Dikiesi di pesu di vioga, ba bagangu vavena ba ruga na ba yambila pierre re : na yu yi bile va ganegare wu mumbare yi na yiyambilitsi/nuambululu giawu gi gona salula yu.⁷⁴Vana a bindugu babafu re : ma sa yaba mutu wuna. Vana na vana koku yi kore.⁷⁵Pierre a bangula mabigu ma nzambi a yambila yandi re : koku na gi kora yu yi gu runa ma maruna mareru. A laba paga, a pula na a lila mbili.

Chapter 27

¹Va ghi wuisi, bivinde biotsu bi ba veghitsi ba malaghu ne bivande bi tsengui yitsu ba pute fundu mu bene boke Sé. ²Ba yié nandi ne mu ghabe ghu dibundu di Pilate³va yulu vana, Juda wu mu ghabe a lasa re lama tsunguile yia pangu yi boku, abene singu mbèle ne yié ghabuse naghumi ma rèru ma bodole ghu ivunde ghi laveghitsi tsi malaghu ne biburu kala. ⁴Ne ayiambile re: «Ma tse va dibi mu vatise malungu ma wugha va diambu dibive. Te ba mu yaghule reÇ dine dise be monighe yiétu» dine dimonighe nde yibenaghu. ⁵Va yulu vana avere badole ghu ndaghu Nzambi ne burughe vane ane vate nu yié fu mu dibungu.⁶Yi vunda ghi bavegitsi ba malaguu a bonga ba dola na ayambi le re: Ga buedi mu usunza badola tsitsinagu di manyi di ka kielu badole mu mba ra yina nde futu yi malungu. ⁷Ba gaganenga mu diambu diena ne badole tsiena, ba sumbe nungi yi mukudzitsi bi bungu na ba dienga mu verenga benyi ⁸Ra disina nungiene yi ka tsitsu na gi nemunyi wu re: nungi yi malungu."⁹Motsu ma yambila mubigitsi Sé́́rémie ma supugila. Ba bonga ma gumi mareru ma badole, di funu di vega bisi Israel. ¹⁰Na ba vega tsio mu ufule di funu di nungi yi mu kunzitsi bi bungu na ba mbi yi tsi mitamba na va rumuma na fumu.¹¹Sesu a sosusu va wusu mu vernere, na muvernere a tomba yandi re. "Yu re fumu ba juif?" "Sesu a yagu la yandi re: "Yu re yumayambi la dio" ¹²Te va furugulu yandi na bivunde bi bavegitsi ba malagu ne bivunde bi tsengui a sa yagule. ¹³Pilate a yambile yandi re: "Yisa gone yulu motsu ma gona furugulu?" ¹⁴Te asa yambila diambu nisi dimosi re mu dio muvernere a ghibama.¹⁵Dikiesi di diyayi, muvernere a bila na yifu gi upuse musi tsugu umosi uka solu na piti ¹⁶Di kiesi diena, gu bile musi tsugu umosi wu yabunu na batu botsu, ndugandi Barnabas.¹⁷Va yulu vane, va dughe pili, Pilate a oveghe yiawu gnivu. Dironde nde gni re maludzi ne gni. ¹⁸Barnabas vo Sésu wu ka tsitsu re Christ? Ru bare a yiabengue re bamu ghabe mu dikolu. ¹⁹Va ne bilengue yande matsaghele ghu ndaghu righaghe, mugha tsiandi a mu sindighile dibighu di yiendighile re yia vaghe pasi diambu ghu mutu wuwune wu ghane diambu ne mutu. Ru mbare matse tsoghe mbili ne muni ghu ndosi disine yandi.²⁰Bivunde bi baveghitsi ba malaghu ne bivunde bi tsingui ba yètsi pitu mu lundze Barnebas. ²¹Wuvernere a tombe yawu: Va ghane ghare yawu babéyi yiénu dironde lundze nde gni? Ba yaghule re "Barnabass." ²²Pilate atombe yiawu: «Mu gbominianu mu kurusu.²³Ne a yiaghule yiawu rè mughi. Dibumi di sengue yiandi nde ghi? Te yawu ba bé yiase mindungue ghu gha yulu pèpe:«Mu ghominanu yandi mu kurusu» ²⁴Va yulu vana Pilate a yabe re asake rungule pase diambu ditine. Te, va raghe Nzunguili, abongue mambe ne ghungue makake mandi va misu ma piti ne wuyambile re: Ma sa disi di bokise mutu ghu gha disine. Kundzanu diambu diène yiénu bène.²⁵Batu botsu ba singue re malungu mandi ra tsoli mu yiétu ne bane bétu. ²⁶Va yulu vane ane bindze Bernabass te a fuidzise Sésu mighu ne mu mu ghabe re ake ghomunu mu kuruse.²⁷Ba ghore ba wuvernère ba yie ne Sésu va mbure mitsundu ne a ghukighe dikabu di baghore botsu. ²⁸Bare mu ghule bidawari biandi ne mu duise ilwgue ghine bipume. ²⁹Ba rarighe yipughu ghi batsende ne mu duise ghio ghu muru. Bare mu vé mupaugu mu dikake di mabaghele, va yulu vane bare musunile maghonungu mu tsi ne yambile ne dety re: «Boluaghu fumu ba Juif.»³⁰Ne ba mu tuile matè, bare tsule mulubi ne fuidze ya wu ghu yulu muru ³¹Va bamane mu sève, bare mu burule ilingue nu be mu duise bakape bandi, kére ba yie nandi mu rughomine mu kurusu.³²Va kule vate yawu, yawu ba daghise dibaghele di muisi sirène dine Simon bare yiè nandi inombu ghu gha singue yia bene. Ke mu mbare ake pape kurusu yi Sésu. ³³Ba pule va mbure yika tsitsu re Golgotha, dirindughulu: "Mbure ivadze." ³⁴Ba mu nuise malamu ma putusunu neyisule ghi ngani, te va mangue yiandi mo, a buse wu nu:³⁵Va yawu ba mane mu ghomine mu kurusu, ba ghabene biduari biandi nu vaghengue Ighalu. ³⁶Yawu ba tsaghele nu monighengue na vioghilingue mambu. ³⁷Ghu yulu ndundziandi barende di sine di boku yandi: "Awu re Sésu fumu ba Juifs."³⁸Ba yibitsi ba beyi ba ghomunu nandi, wu mosi ghu mabaghele mandi a wuna, ghu maghietu mandi ³⁹Ba barioghengue ne mu sengue batsukimise miuru miawu ⁴⁰Ne wu yiambilengue re "Yu nguè wu yambilengue rè mbé yi ghu rungule padze ndaghu Nzambi ne mu bé télighe yio mu tsufu iréru, yiobule yibenaghu! Time gha yinde muane Nzambi, sunde mu kurusu."⁴¹Munongu wumasi, yivundi ghi ba véghitsi ba malaghu a mu sèvengue yiane barenditsi ba mabighu ma Nzambi ne bi buru kale, ne bayambilengue re: ⁴²Yandi a yiobule basusu, te ase na rungule yiobule yia bene. A gha bile fumu ba Israël, asundi mu kurusu di bi ne ghitu mu yiandi.⁴³Ane ghitu mu Nzambi: Buedi Nzambi a yiobuli yandi gha aronde. Mu mbare a yambile "Mande moriane Nzambi" ⁴⁴De va ghane ghare ru yi bi tsi wu mosi bababi nandi ba ghomunu mu kurusu, nandi a yiambile ne Sésu monongu wu.⁴⁵Banda di gueradi musa munu kuanga na va di gueradi yi wue divisama di sunda mu mutamba wotsu. ⁴⁶Bebela na diguera di yiwue, Sesu a buamuga pepa na ayambile re: Elie, Elie lama sabachthani? Divindugulu re. Nzambiami, Nzambiami, mughi yi ma timbiga ma?" ⁴⁷Va bana batu ba ba bila va vena, bayuu na yambila yandi, yawu bakalulerei "A gona tsitsa nde Elie."⁴⁸Mbangu mbangu, mutu umosi va gana. Garawu ayenda ba mbangu mu bonga di buyi na a loba dio gu gara ma lamu ma nganyi a tsokiga dio mu mulubi na a vega yandi dio mu unu. ⁴⁹Bâna ba yambila re: Sisa yandi; di la bíanu ga Elie a gu ruga mu uyobula yandi. ⁵⁰Sesu a be konda rapa du fi gu yulê na a sunza mufu.⁵¹Tsanda (ngubu) yi ndagu Nzambi yi kakugu vagana-gara, banda gu yulu ngu na gutsi, mureghi wu regama, na ma lima ma pasiga ⁵²Ba songu ba tsibuluna mbili bi bindi bi batu ba babila ba sungama baba tsuigu buna ba fuangugu. ⁵³Ba pula gu basongu na na yulu ufuangugu wu Sesu, ba nyingana gu musengi umunyi na ba tsundugila batu ba mbili.⁵⁴Va yivunda ghi ba kielitsi ba basongu na ba ba bila nandi vavane ba laba na regamanga mureghi na biotsu bi vioganga, ba wu lu woma na ba yambile re: "Nungiedza wumu ka bila ra muana Nzambi." ⁵⁵Bagietu ba mbili ba ba lande nga Sesu bandagalile mukiela yandi ba bile vana nu ubemina. ⁵⁶Va puasi yawu, gu bila Marie de Magdala, Marie ma nguyi Jacque na Susefu, na nguyi yi bana ba Zebedee.⁵⁷Dikiesi di tsisiga, mutu uyi sina muisi arimathée nduga susefu, wu bile mu landitsi wu Sesu a tsombugu. ⁵⁸A gogula gu Pilate mu uvonda nyuru yi Sesu. Pilate a ruma yawu mu vega yandi yio.⁵⁹Susefu a bonga yi bindi, a pita gio ma tsanda yi mona ⁶⁰A vere yandi gu songu yi moni yi bukisa yândi mu yabene gu di lima. Va yulu vana, a tenumusa dimanyi di dinena mu dibiga songu, kere na yenda yandi. ⁶¹Marie ma Magdala na Marie mamosi ba bila vana batsagale simu na simu na songu⁶²Na nguali yina. Bile wisi umukunza, yivunda gi ba vegitsi bamalaguna ba pharisiens ba bengunu gumbuga Pilate. ⁶³Ba yambi le re: "Yivunde, yetu dina bangula va bila monyu ayambile re: "Vaka vioga tsufu yi reru ma gu rambuga." ⁶⁴Vega musuga resongu yi kielu tsufu yi reru mbe ba landítsí bandi ba gu ruga gu yi ba fumbi yu yambila batu re atse rambuga gu difu. Di bi gu dienad di masu. kisa di gu viogile di ma rega.⁶⁵Pilate a yagule yawu re: Yenu dina bakielitsi: yendanu na guaranu mukiela yio buedi. ⁶⁶Ba yenda guarisa dimavyi na ba sisa bakielitsi va songu.

Chapter 28

¹Va vioga wisi uka longi ba suif, na magielu ma wisi udibandu di tsonu, Marie ma Magdela na Marie ma mosi ba yenda gu doda songu.²Vana na vana, mutamba ureghema mbili mu mbara gianza gi zambi gi sunda (burugu gu yulu) na a bundu (musa) dimanyi na atsagala va yulu dio.³Nyuru andi yi lulanga ga diumbi na biduari biandi bi bila bi fuga ga dirâli.⁴Bakielitsi ba songu ba gangu na woma/baregama na ba bila koka ga ba fumbi.⁵Gianza ayambila bagietu re : yenu di ya laba paga mu mbara ma yatsi re yenu di gona bena sesu wu gomunu va kurusu.⁶A sandi vava a fuanguga na va yambila yandi, ruganu na beminanu yitsiga ghi bila yandi alame.⁷Yenda nyavu mu yambila balanditsi bandi re atse rambuga ghu difu na a ma regila ghu galilée. Ghuna ra ghu yenu dika laba yandi. Ma malubusa/yambila yenu.⁸Vana bagietu ba lenga buruga va songu. Ba yulu woma te ba bila na yinyunga. Ba yenda bambangu mu yenda gnigula motsu ma laba yawu.⁹Vana na vana, sesu a bengunu nawu na ayambila yawu re : polu ghu yenu. Bagietu ba yenda mu gangila yandi mu bioru na ba sambila yandi.¹⁰Kora vana sesu ayambila yawu re : yenu di ya laba woma. Yenda ghu yambila bana ba mam are ba yendi ghu Galilée. Ghu ghuna re ghu yawu baka laba ma.¹¹Va dikiesi di bagietu ba ne yendenga kika muendu, dikabu di bakielitsi/migole ba magnima ba gningana gu divula mu yambila bivunda bi baveghitsi ba manzolu mambu motsu ma vioga ghu songu.¹²Va baveghitsi ba manzolu ba yenda ghu bengunu na bivunda mu ditigha (diambu diena), ba vega badola bambili ghu migole.¹³Na ba yambila yawu re : yambilanu kere balanditsi ba sesu ba ruga na dibati mu yiba nyuruandi va bila yenu biolu.¹⁴Diambu diena ga dipula gu mbuga muverner, yetu di gu lembiga yandi mura yenu di kora kilusu.¹⁵Kora vana migola ba bonga badola na ba vaga ga na va lonzu yawu dibigu. Divuva (diambu) diena di tsamuga gu ba juif botsu kuanga na ghi na munyi wuwu.¹⁶Te digumi di balanditsi na mulanditsi umosi ba yenda gu Galiléé gu mukongu ulonzu yawu na sesu.¹⁷Va laba yawu yandi, bana, babondimina yandi te bamosi ba vaga bapaga.¹⁸Sesu a gogula va mbarawu na ayambila yawu re : dinianga diotsu di ghu yulu na mutsi mavegu dio.¹⁹Tsamuganu mu batsengi tsiotsu mu kalusa batu ba bili balanditsi ba sesu, batisanu yawu mu dina di tayi, na muana, na dinyunyi di sungama.²⁰Lonzanu yawu mu gobisa motsu ma rumana gu yenu na labanu, ma mayi nenu wisi wotsu kuanga/ngu na va disukusulu di bulongu.

Mark

Chapter 1

¹Yuluanu musamu umugni wu Sésu Christi mwane Nzambi. ²Isaï mubighitsi atènde tsangu yiyigni rē: yulu, make sindighe kimami ghu wusu waghu. A ghu ghukighe mbubi mu uvigile yu. ³A yambile batu botsu baba bile ghu tséngi dighangi re ghukumanu ghu vingili Fumu.⁴Kime yi yambile Isaï mu miréndu mièndi rē Sā. Batu ba tsitsenge yandi rē Mubatisi ubatu. Sā abile ghu tséngi yi dighangi ghu batisinge yèndi batu ne ayambile yawu rē: kalughanu, sisanu mabi ménu, kére vana Nzambi aghu boghulu yénu koke. ⁵Nzoku batu barughenge ghu tsélu yi Sidé ne ghu dimbu di Sérusalèm, mu yé yulú musamu ulonzenge Sā. Mbili batu baba yululungu yandi, batubulenge mabi mawu va missu ma batu botsu, kére vane, Sā ane batise yawu ghu mwambe uka tsitsu rë Surda. ⁶Sā abile ne iduèri ghi ne mignogni mi chamu ne mutsighi wuyibande mu dilungu, ayangenge ke mabanga ne buyi bu deghisenge yandi ghu yighangi.⁷A lonzenge nē : ne mapapa, wu uvioghilema ake rughe. Me va wusu andi masa ngu nandi. Me ma sa uyélimine mu ugnangule mikudu mi matèmbi mèndi. ⁸Ma batise yénu ne mamba, te Yandi aghu batise yénu ne Dignugni Di sungama.⁹Va dikiési dilonzenge Sã, Sésu ne yandi arughenga ghu Nazareth, dimbu di muséngi wu Galilée. Ane yènde va mbure ghi lonzenge Sã musamu, ne yandi abatusu mu Surda. ¹⁰Sésu ne upule ghu mamba a laba yulu yi dibughu. Dignugni Di Nzambi disunde mu yandi. Dignugni Di Nzambi di sunda wēre gha mbinge. ¹¹Dufi di Nzambi diburughenge ghu yulu ne diyambil rè: yu re Mwanami Wu dironda, mane ghitu muyu.¹²Va yulu vana, Dignugni di Nzambi di yènde ne Sésu ghu tséngi yidighangi. ¹³Amane ghuna maghumi mamane ma tsufu, va bile yandi ghughuna, Sata a mange yandi. Ghu biange bagnama ba musiru mu itsigha ghiène, re bianze bi Nzambi bikielenge yandi.¹⁴Va mana sunzu Sã ghu tsughu, Sésu a yende ghu Galilee ghu ye lonze musamu ugniève u Nzambi. ¹⁵Avave kere va mapule dikiesi, Nzambi a ghu ritsighe re: yandi re Fumu. Singanu mabi ménu ne singanu mo, mure vana Nzambi ake boghulile yénu mo. Bilanu ne ghitu mu tsangu yi mone.¹⁶Wisi umosi, va nangange Sésu ghu tungu mudibe wu Galilée, a laba batu babeyi, Simu ne muane nguandi Andre, ba yalange masinge mawu ghu mudibe. Badole bawu badilenge bo ke mu uyupe wawu. ¹⁷Neva Sésu a yambile yawu re: ngu na ghone lobe wénu bi bêre, Landanu me, make kalusuénu balobitsi ba batu. ¹⁸Vane-vane, ba sise masinge mawu ne wulande yandi.¹⁹Va ghoghulu yandi ghu mawusu, a laba babaghale ba beyi, Saka ne muane nguandi Sã, bane ba Sébédé. Babile yawu babeyi ghu ghare mbungu ulonde masinge mawu. ²⁰Sésu ne ulabe yawu, ane yambila nawu re: wokanu nèmi, ba sise tayi yawu ghu ghare mbungu ne baselitsi, ne ulande yandi.²¹Sésu ne bayikisi ba yende ghu dimbu di dukelne ne Capernaüm. Wisi uka loghu, bane gningene ghu ndaghu Nzambi, a bande ulonze batu babile vane. ²²Yawu botsu ba ghibema mu ilonzitsi ghiandi, alonzenge munongu umosi gha une dignange saghegha ba sribe (barenditsi ne barangitsi).²³Ghughare ndaghu Nzambi yi lonzenge Sésu, ghu bile mutu ubile ubase ne dignugni di bive, ghu ghare bungudu bu dému, mutu wèna a buamughunge. ²⁴Sésu ! yétu magnugni mamabi, disa ne diambu di uvaghe naghu, itse rughe nde ghu bunge yètwa? Ma yétsu yu, yire usungema uburughu ghu Nzambi. ²⁵Sésu a betile dignugni dibive ne u vaghe re: lèleme, vate mu mutu wu! ²⁶Dignugni dibiva ditsukimise mutu wène pèpe, yandi a yase mundunge kére ane vata mumutu wène.²⁷Baba bile vana baghibame va laba yawu nane, bavaghenenge wawu na yawu re: disamalaba didi! Saka mu ilonzetsi ghiandi ghi ne dignange time ane ne bungudu mu magnugni mamabi maghone yululu yandi. ²⁸Vana, batu ba tsamughu ne tsangu Sésu ghu tsengi yi Galilé.²⁹Va burughawu ghu ndaghu Nzambi, Sésu, Simu ne Andre, yawu botsu ne Saka ne Sā, koke bane soghema ne ghu ndaghu Simu ne Andre. ³⁰Boyi bu Simu abile malambeme mumbara a laghule ne idina ghi vioghilili. Vana ba yembile Sésu tsangu yi mbédu yiène. ³¹Sésu ayé va mbara andi, a mughangile mu ghoghu mu yamune yendi mu utelma. Vana a belughu ne a bande salili yawu³²Va tsisighi yena, va yide wisi, batu ba babéghila Sésu nzoku babétsi ne ba babile babase ne magnugni mamabi. ³³Batu botsu ba dimbu diene ba ghukme va mune ndaghu yi Simu. ³⁴Sésu a beluse bambedu ba batu bambili ane punze nzoku magnugni ghu báne. Ya vana ase singe re bademu ba yambile mu yandi, mumbara ba yabanga re, yandi re uyelmina va misu ma Nzambi.³⁵Wūne mossi, ne gha maghélu, Sésu a rambugha, a yènde ghu mbure yine swi mu yé sambile. ³⁶Simu ne baba bi nandi, ba bènandi. ³⁷Va daghise yawu yèndi, bayambile nandi re: batu botsu ghu dimbu ba ghone bêne yu.³⁸A yaghule yawu re: Buédi diyendianu ghu dimbu di wusu mure make bé yé lonze ghughune. Nga dine re disine dirugheme ghu bulongu. ³⁹Kèke bane yènde ghu Galilé. Ba gningenenge ghu bandaghu tsi Nzambi ghu lonzenge Sésu ne punzenge badému.⁴⁰Wisi umosi, mutu ubelenge makiédi, a rughe ghu Sésu. Ane kutuma nu ulende yandi yare: kokoluaghu béluseme mumbara ma yétsi re yine bungudu bu beluse, gha yi ronde. ⁴¹Sésu a ghibeme nu la ya digièba, a ghoghise ghoghu wandi ghu yandi ra asinge ne yèmbile re: matse ronde, kaghu bélughe. ⁴²Keke makiedi ma mutu wena ma belughu.⁴³Sésu ne ghi mene sise yandi, aveghe yandi mighandu miminène. ⁴⁴Yuluanu mighandu mighandusuandi ne Sésu: ya yé yambile batu matse vioghe ghunu, buedi yi yende ghu ye ritsighe magnuru maghu ghu uka veghi malaghu ghu Nzambi, yine veghe ne manzolu ma bumbanza malonze Moise.⁴⁵Mutu wena ase kiele mighandu mi veghuendi ne Sésu. Agnighule ghu botsu na bughuandi ne Sésu. Re dibandu di Sésu ase ba rungule ugningene mwisi va misu ma batu ghu dimbu dièna, re piti ise badughe va tungu wèndi. A tsaghalange koke ghu disuèle ghu vale ne dimbu. Ke nise nane batu bakonde ke murughe tselu ne tselu ghu yandi.

Chapter 2

¹Va vioghe mua batsufu, Sésu a ghabugha ghu Capernaüm batu ba yulu tsangu re Sésu amagabughe ghu ndaghu. ²Ba rughe bambangu ne yawu baghukeme va bile yandi. Va bile yawu mbili, ndaghu ibase, ghuse be bile bitsighe, nisi va mure ndaghu. Sésu a lonza yawu musamu u Nzembi.³Dikabu di babaghele, ba yitsile Sésu ne dibaghele di yikate, upapu mu yipoyi. ⁴Ba se rungule u gninguene nandi ghu Sésu, mu nzoku piti yi bile vane, ba nakeme nendi keke ghu yulu ndaghu ne yawu ba tube mune ghu muanze ghu yulu Sésu; ba sundise ikate mu yipoyi ghiandi malambeme va wusu Sésu.⁵ kere vane Sésu a laba re mutu wuwu a ne ghitu mu ubélughe. A yambile ikate re: “Muanami, mabi maghu matse singulu kokolu.⁶ Bivunde bi mighaghe mi ba sifu babi vane ma tsaghele. Batasenge. ⁷ Tséngni mutu wuwu a rungule yambile nane? A ne yikali ghi usènge ne Niambi va ghone yambile yandi nane! Nzambi ya pinze re u wune digniange mu burule mabi.⁸Sésu ghu ghare matase mandi, a mane ditighe matase motsu ma yambilenge yawu ghu fundu. A tombe yawu re: mughi yenu di ne matase mane? ⁹Ghio nde ghi ghi ke konde me uvaghe ndeghi? ke mu uvaghere mabi maghu mama singulu kokolu! vore teleme! bonge ipoyi ghiaghu! yendenge.¹⁰ Me ronde yénu di yabi re muane mutu a ne digniange mu singile batu kokolu mu mabi mawu mu tsiyi. Kere vane a yambile ikate re ¹¹Teleme bonge ipoyi ghiaghu yènde ghu ndaguaghu. ¹²Ikate a teleme, ne anangule ipoyi ghiandi va misu ma batu bostu. Ba bile yawu botsu ne igniungue, ba yimbilenge nzambi re ne ve yétu disame laba diambu di munongu wuwu.¹³Sésu a burughe ghu Kapernaüm, a re yende mutungu mudibe wu Galile, batu ba mbile ba yitse mu laba yendi, ne yandi a lonza yawu mambu ma Nzembi. ¹⁴Va viogha yendi a labe Levi muane Alfe. A bile matsaghela va itsighe ghika bongu Lépu. Sésu a yembile nandi re: “woke nemi.” A tele nu lande yendi.¹⁵Va yulu vana, sésu a yende ghu ndaghu Lévi mu yeyi. Mbili batu bonge mabi, ne babongitsi ba lépu bayi nandi bayikitsi bendi. ¹⁶Bivunde bi mighaghe mi be sifu, babe ghu dibundu de ba Farisi va labe yawu re Sésu a ghone yi ne bange mabi, ne babongitsi ba lépu, ba ye tombe bayikitsi bandi re: mughi a ghone yi ne unu ne babane mabi ne babongitsi ba lépu ?¹¹⁷Va yulu Sésu ma tombe yawu. A yaghule bivunde bi mighaghe mi ba sifu re: batu bapolu basandi ne nzale mubughitsi nde babaka béli, re babane nzale mubughitsi. Ma se rughe ghu bene babasungeme. Te ma yitse nde mu bene bange mabi.¹⁸Mu dikiési diene, ba yikitsi ba Sa-bâptiste ne dikabu di batu badibundu di ba fuarisi ba minenge kughi na ke vèghi yawu ne kale. Ba mosi va ghaneghara wu ba yènde ghu Sésu ne tombe yandi re: bayikitsi ba Sa ne ba fuarisi baka mine kughi. Mughi, bayikitsi baghu base ka mine kughi? ¹⁹Sésu a yaghule yawu re: Mutu a gha ma yonge mughietu ba mbatsi bandi baka mine kughi gha yi nawa? Dikiesi diotsu dike bi mulumi nawu basake mine kughi.²⁰Te mu wisi wu mosi bakeburululu mulumi. Mubatsufu tsiéna baghu mine kughi. Sésu a konde yambile yawu re: ²¹Ghu sandi mutu uke rungule wulonde irênde ghi tsande yi mone va yulu diséngi; mbe yi mone ighu kake yidisengi, ire ghuase raghe.²²Mutu ase rungule wu yitile malamu mu batsuve tsi toghe, mbé tsighu bulighe, ne malamu maghu yitighe, ne batsuve tsire tsiémughe. Te buédi nde mu wusunze malamu ma mone mu ba batsuve tsi mone.²³Wisi uka loghi ba sifu, Sésu yane bayikitsi bendi, ba nangenge mu banungi tsi baputu. Va yéne yenda yawu bayikitsi ba doke dikabu di baputu. ²⁴Dikabu di ba fuarisi ba labe bi vaghenge yawu, ba yembile Sésu re: Bemine! Ba me sumune mughièle wu basifu mu diambu di saba mughi ba na vaghe nane?²⁵A yaghule yawa ra: “Ne ve yénu vane disame range, mirendu mu diambu di David ne batu bandi bababile nandi va bile yawu ne ndikiesi di bile yawu na nzala? ²⁶Mu dikiesi dile Abiatar a bile ivunde ghi mupère. David a gninguene ghu ndaghu Nzembi, nu vonde mapè. Ivunde ghl Mupère a veghe yandi mape maghandusu ghu pasi batu véngu ne mipère yawu bêne. Ne David a yi dio, kere vana a vèghe botsu bababile nendi.²⁷Sésu a sighi mise yawu re: wisi wuka loghu wu solu nde mu yamune batu. saghe mu uvaghe mambu mka rondi saba. ²⁸Mu kunze yulusunu, muane mutu re fumu, ne yi saba.

Chapter 3

¹Sésu a gnigane ghu ndaghuNzambi ghu bile mutu une dikakedi katame.². Batu babeminenge Sésus mu laba gha aghubélusandi mu wisi ukaloghe. Babenenga disughe di tareghila yândi mambu.³Sésu a yambile ne mutu ghu ne dikaka di katema re: telema, sikeme va ghane ghare vava.⁴ Kore vana Sésu a tomba yawu re: nde buédi muvagha digni vo muvaghe dibi muwuisi uka longhi ba Sifua, muyobule mutu vo mubasise yândi re ake fua ? Botsu bane lingame.⁵A bémine yawu ne kabu ne ulabe yawu digièba mu mirime miawu mibi wuiri. Kere ane yambile ne mutu wune dikaka dikatame rē : sukule "ghoghu". A sukule wo, revana Sésu a bughe dikake diène.⁶ Vana Ba pharisi ba lènze pule gu ndaghu Nzambi mu yènde ghu yébéngunu na batu ba Hirode mu tunga fundu yi ubène boke yandi.⁷Sésu yane bayikitsi bândi bayèda ghu tungu dimère.⁸. Mbili batu tsi batu baburungha ghu Galillé, ghu Sudé, ghu Séru Salém ne dimbu di Sudé ghu idumé kuanga ne ghu mimbu maghu mwusu Surda ghu misengi mi dukelane ne tire ne Sidon ! piti yi nena va yulu yawu yèndi barughe va mbarandi.⁹Ane yambile ne bayikitsi bândi re, benanu ma mbungu maka nakeme mumbara batu ba tse vioghilile mbili ba kone gnigha ma. ¹⁰A belusenga batu ba mbili re mu dio babétsi baná bamu ghangenge mubène bélughu.¹¹Va manyunyi mabi ma labangayandi basume makotulu va wusuandi bane yâsenga re: yi nde mwuane Nzambi ¹²A kale yawu re: diya sambe me.¹³A make mukongu, ra tsitse batu ba sole yândi re bane yènde va mbarândi ¹⁴ Ane sole dighumi ne babaghele babéyi muwu bile nandi, ne usindeghawu mu yènda ghu lonze. Balughe yawunre Bakime ¹⁵Ane veghayawu dinyiange diwupunze ma gnugni mamabi. ¹⁶Dighumi ne baghele babeyi sole yandi rebaba : Simu ulughu Pièrre.¹⁷Sake muane Sébédé, Sã mua ne nguyiSake, wu lughungu balughe rè : "muane nzatsi". ¹⁸Ne Andere, Fuilipe, Betelémi, Matié, Toma, Sake muane Alfé, Tadé, Simu utsitsungu Sélote,¹⁹ne muane wu Side Iscariota wu ghaba yandi.²⁰Ba yende ghu ndaghu, batu ba mbili bane ghukeme, remu dio bakusughu ubila ghugha yi. ²¹Va yulu bakinde bandi nane bane yitse ghu bongèndi bane yambile re: Ande ne misuba ? ²²Barenditsi ba burughu ghu Serusalèma bayambile re: ande ne magnugni mamabi, yandi aka punze magnugni mamabi mu bungudu bu yivunda ghi dému.²³Sésu a tsitse yawu botsu ghu yandiAme yambile yawu kene nongu. TséngniSate ane ngudu yi uluana ne Sate? ²⁴ Batu bane tséngi mosi, bagha vaghana ne tséngi yène, ighu ghude. ²⁵ Koke batu ba ndaghu yimosi, bagha vaghana, yawu ne yawu, baghu yaghene basake tsinge.²⁶Gha Sate agha bile ne dipasu mu ya bène bufumu buandi busake ghare. ²⁷ Ghandi, ghu sandi mutu uke rungule gningene ghu ghare ndaghu mutu une bungudu, ne uyibe bivave biandi ghu gha mane tungandi marèghe Kere vana ne yibe.²⁸Mayambile yénu imuanze re mabi ma batu botsu maghu singu kokolu, nise uvongulu ²⁹Umuvongu wu dignugni di sungeme disake singe kokolu, te mutu wuèna a ghukobe ghu dibi di mubu ne mubu. ³⁰Sésu ayèmbile nane, mumbara a yabenga rè: ane dignugni dibuènzi³¹Nguandi ne bane ba nguandi, bakite yandi. Bane sindighe, mutu muyé tsitse yandi. ³²Batu ba mbili ba tsinge yandi bane yambile yawu re : nguaghu ne baghéghi baghu bayi ghu kane baghone bène yu.³³Sésu ane yaghule re: guèmi ne baghiéghi bami nde ghi ? ³⁴Va bémine yandi baba tsinge yandi, ayambile nawu re: beminanu baba re guami ne baghéghi bèmi. ³⁵ Wotsu uke singe mambu ma nzambi, mutu wuèna re muane guami, bule buami ne guami.

Chapter 4

¹Sésu a bande unenze va tungu mudibe, piti mbili yi dughe va tunguandi rane nakeme ghu ghare mbunguawu ne wutsaghele. Piti yotsu yi dughe va tungu mudibe. ²Anenze yawu mbili mambu kene banongu. vanenze yandi ayambile nawu re :³Yuluanu, muvaritsi apula ghuye vara. ⁴va vara yandi, dine dikabu dilagha munzile, re bagniogni ba sunda ghu yitse doke biotsu bilaghe. ⁵Dikabu dimosi, dilagha va mbure yi mamagni yigha mutambe mbili, bivaru bise tsinge ne ubende mumbara ghuse bile mutambe umbili mu mamagni mene.⁶Te va pule gnangu bivaru biotsu bi yumughu, mumbara mikange mi bivaru biena misi gnonga mbili ghu mureghi mu mamagni. ⁷Dine dikabu koka dilagha ghu ghane ghare batsende, re bise bangughu buedi mumbra bi bile mbaghe ne batsende bene.⁸Kere dina dikabu divaru ghu mureghi ubuedi, bivaru bine bi bende ne bire bangughu ne ubure milunde, bine, bighuarisi maghumi mareru bi mosi maghumi masamune, kere bina mukame. ⁹Vavena, a yambile nawu re: une maru mawu yulu, ayulu.¹⁰Va bile Sesu ya pinza, yane dighumi di bayikitsi ne bayikitsi ba beyi, bane tombe yendi divindughulu di nongu yiyine. ¹¹A yaghulawu re: mambu ma Nzambi masa disuele ghu yenu. Bane baka yulu ke ghu banongu. ¹²Redibandu nise batse bemine, basake labe, nise batse tsibulu maru basake yulu. mumbara basa kalughe ne boghulu mabi mawu.¹³Ane tombe yawu re: dise ghone yulusune nongu yena? Ake yenu dighu yulusune banongu tsegni? ¹⁴Muvaritsi ake vari mambu ma Nzambi. ¹⁵Bivaru bilaghe mutungu nzile re musamu Nzambi uka varu. Vake yulu wo, koke sate ne yitse ghu burulu wo.¹⁶Re ghu bivaru ghu mumutambe wu mamagni, vake yulu yawu musamu nzambi bare singe wo ne ignunga, yawuba sane miangu misipe mambu ma paghe. ¹⁷Re mudio, mbili baghu sambule ghitu mu mambu mene.¹⁸Bivaru bilaghe mughane ghare batsende re baba ka yulu musamu Nzambi. ¹⁹Re vane mimbondu mi bulongu, bukiti, magninge ma bivave biotsu, ghu ghane gharawu bika tsimisi musamu Nzambi. ²⁰Bivaru mu mutambu ubuedi, re batu baba ka yulu mabighu bane kiele ne yawu ubure mibi.²¹Sesu a yambile ra: Dine bungudu di u bonge lambi muye sundze ghu tsi tangia? ghu sandi, dighuènde ne yo ghu ndaghu ne ukobighe mu dikuti. ²²Mumbara ghu sake bile ghi suema ghi gha pule ghu kane, koka bighu disuele dighu yabene. ²³Wune maru mawu yulu, a yulu.²⁴Ane bakonde re: rambilanu maka yulu yenu. Dikabu dika yelighe yu, dighu yelughu mu yu, maghe konde. ²⁵Mumbara uke veghe mbili aghu kondu, usake veghe mbili aghu dumbu nzi yike bi nandi.²⁶Ane bayambile re: Bufumu bu Nzambi bunde gha muvaritsi. ²⁷Mwisi atsiende ghiolu, nisi atse lame irimbe, ne gnangu ne dibati asake yabe naka bendi ne naka bangughe ivaru. ²⁸Mutamba aka banguse ke yabene, mapange ivaru di mubeyi re batsangu ne mibi ne uvate ghu ghare ba tsangu. ²⁹Va dikiesi dike yele mibi, diyabe re ubonge budilu nu uye doke.³⁰A tombe re: ake dibaghusunu Bufumu bu Nzambi nde ne ghi ? ³¹Ake nongu ndi yigni irungile bonge yenu mu bufumu buene ? ³²Bufumu bu Nzambi bu baghusunu ne mubi wutsitsu seneve. Vake manu yandi uvaru, anbangughe, ne muri wumunene uvioghilile miri miotsu ghu nungi. Ane vatise mataki maka runge banioni mufu.³³Sésu a yambile mbili banongu mu yambile ne mbubiandi va lonzenge yandi musamu Nzambi a rungule yululu yawu. ³⁴Munenza, a yambilange nawu ke ghu banongu! Te va bile yandi ya pinze ne bayikitsi bandi uyulu, a supule yawu banongu tsiene.³⁵Wisi wene ne tsisighe, Sesu a yambile yawu re: disabughi ghu simu yine. ³⁶Sésu a peke ne ba yikitsi bandi. Ba sise piti ne ghoghule ghu time mubu. Bambungu bare bingenge yawu. ³⁷Mukunge ne vughe mu mubu. Mingiba miminena ne ghubama mu bambungu, tsiotsu tsi kusughu wubase ne mambe.³⁸Sesu abile ghu kodu mbungu malameme muru va yulu ipundeme. Ne yawu, baparmusa yandi: Fumu ise ghone laba re dighu fua ? ³⁹Sesu a rambughu, arelingise divughe, are yambile ne mubu re: rumbe! Ligme! Divughe dire vioghe, mubu ure lingme.⁴⁰Sésu a yambile ne basalitsi bandi re: mughi yénu dine wome? Yénu disa ne ghitua? ⁴¹Ba base ne woma ne ureghema. Ba yambilenge kere yawu ne yawu: wuwu mutu nde gnie? Wu ghone ghobusu nene divughe ne mingiba!

Chapter 5

¹Ba sabugha simu mudiba, ghu tséngi yibisi Gadarenien.² Va sunde Sésu mu mbungu, mutu wu basu ne dignugni di buanzi, abengusune yandi, a pule ghu magnima.³Mutu wena atsaghalanga mu ghane ghare ba songu. ⁴Ghuse bi mutu wu rungula utsighisa yandi, mwuisi bapange. Bavure tunge yandi bioru, ne bapange, nene miange, a tabulenge biotsu ke wu tabule. Ghuse bile mutu wu bile ne ngudu yi mu tsighimisi.⁵Gnangu ne dibati, a bilenge ku ghu magnime ne muyulu mikongu. A yasanga pepe, a dukungu ne mamagni ma méngu. ⁶Va laba yandi Sésu ghu vala, a nangule mbangu mu ye bengunu nandi, ne yandi asuma makotulu va wusu-andi.⁷A buamughu pepe re, Sésu Mwane Nzambi yi ghu yulu, manghu dinde ne dighi ? Ma lende yu mudine di Nzambi, yiya kiliseme. ⁸Sésu a ghabusile yandi re: dignugni dibuanzi, pule mu mutu wuwu !⁹Sesus a tombendi re: dine diaghu ndegni ? Ayaghule re: dine diami Nzoku, mumbara yetu magnugni ma buanzi disa dikembi ghu ghare mutu wuwu. ¹⁰Kore vana, magnugni mamabi malènda Sésu ghugha logha rē: ya yènza yétu ghu vala.¹¹Mu dighere dièna, dighande di bangulu bayanga ghu diliku. ¹²Vana, magnugni mabiva ma lènde Sésu rë: singe rê digningeni ghu ghara bangulu? Sésu asinge. ¹³Kere vana magnugni mena mavate mu mutu wène koka bane gningana ghughare bangulu. Dighanda dibile bèbele ne tosini beyi tsi bangulu, balikughu ghu ghare mudibe. Ne yawu balike.¹⁴Baba kielenga bangulu, ba tsamughu ne tsangu mu mimbu ne mu madeki. Batu bambili barugha mu ghibama mudio. ¹⁵Bayènde ghu Sésu, badeghisa mutu ubile ubasu ne magnugni ma badému, a ma bélughu, ne ba ghibama.¹⁶Baba kiéghulu vana, bagnighule bambatsi mambu mavioghe mu mutu wena ubila ne badému. ¹⁷Batu baba rughe ghuna ba lende Sésu re: burughu ghu tséngi yétu.¹⁸Va pèke Sésu ghu ghare mbungu mu muéndu, mutu wubianga ne magnugni mabiva va marègha, ayubule Sésu re: sïngise ma mu yènde naghu ? Te Sesus a busea mu yènde nè. ¹⁹Ghandi ane muyambile re: yende ghu mbubiaghu, yambile yawu motsu ma Nzambi atse sale mu yu. Re mutu wèna a yènde. ²⁰Na yandi a yé mugnalu mu dighumi dimimbu motsu ma tséngiawu. Are yambilange batu botsu, motsu mavaghu yandi ne Sésu. Batu bayulu mayambile yandi, na ba ghibama.²¹Va sabughe Sésu tséluyina ne bayikisi bandi mu mbungu disimu dina, piti yimbili yitsinga Sésu, babile ke mitele va mbara mudiba. ²²Ivunde ghi mosi ghi Ndaghu Nzambi, ndughandi Saürus, va labandi Sésu, aghudema va tsi bioru biandi. A lènde Sésu mbili, nu uvaghe re: mwanami wumughiètu wu ghone bèle, yandi asake tsinge nuwufu. ²³Kokolu rughe ghu ndaghuami yisunzi makake maghu mu yandi ake belughu nu wudila mognu. Koke Sésu yane bayikisi bandi bareyende nandi. ²⁴Piti yi mbili yi landa yendi, bambili ba bembulunungu nandi.²⁵Va ghana gharawu, ghu bile mughiètu wumosi wubelènga muvuva mu dighumi di bilima ne bilima bibeyi. ²⁶A roke ne bilongu bi banganga, a ghaba badole botsu ba bi nandi mu mbeduène ghu gha dibighu. Ubela ughuasanga ku ughuase. ²⁷Va yuluandi tsangu Sésu, aghoghula ghu nzimandi va yènda yèndi ghu ghara piti, nu ughangila iduare ghi Sésu.²⁸Vana, a tase rē : gha maghangile nisi ke dipepi di ilinga ghiandi maghu bélughu. ²⁹Va ghangile yiandi, muvuva wu kègni, gnuru koke yine lènge ni ya ubélughu.³⁰Vavena Sésu, a yaba rē: bungud butse vata yèndi . Na yandi ane ghièlughu ghu kuba yi piti, na tombe yandi rë: awuma ghangileme iduari ghiami nde gni ? ³¹Bayikitsi bandi ne muyaghule re: ise ghone laba piti yi ghone bembulunu naghua, ne mane yire bayambile re: uma bembelene me ndigni ? ³²Te Sésu a bemine kube ne kuba mu labe utse vaghe dio.³³Mughiétu wène ayabe diambu divioghe mu gnuruèndi, ne ayitse ne wome, ne urèghema ne ughudema va tsi va wusu Sésus kere vana ayembila imuanza ghiotsu mudiambu diubèle yèndi. ³⁴Ayambila yèndi ra: mwanemi, ghitu ghiaghu ghitse yobule yu, ghabughe ne polu, belughu.³⁵Mudighuere di yambilenge yandi, batu bare rughe ghu ndaghu yi ivunde ghi ndaghu Nzambi, ba vaghendi re: mwanaghu umughétu amafu, mughi ighone be tsitse Fumu?³⁶Va yulu yandi ma yambilanga yawu, Sésu ne uyambile ivunde ghèna re: iya reghama, sunze murime. ³⁷Are kare batu botsu mu bingandi, mukabu ne Pierre, Sake ne Sā, mwane nguyi Sake. ³⁸Bane gningane ghu ghare ndaghu yi mukielitsi madile ma Dibundu. Sésu adeghisa batu baba mbili ba yolghenenge, ba lilanga, ne uvuaseghane.³⁹Va gninganendi ghu ghare ndaghu, ayembile nawu re: Mwighi dighone yase ne ulile ? Mwana wunde ghiolu, usa wufu. ⁴⁰Yawu ba vongulu yèndi, koke ayabe redi uvetisa yawu botsu wu kana. A sale yane tayi ne nguyi mwane, kere vana baba rughe nandi. Bayabe re di ugningane ghu irini ghi bile mwane.⁴¹Abonge mwana mu dikaka, ne uyembile nendi re: Talitha Kumi divindughulu rë: numbe yi, mayèmbile yu rē: telema. ⁴²Ne mukasa keke, mwuana atelema nuwu bande muéndu, yèndi abile ne dighumi ne bilime bi beyi. Batu baghibama mbili mu diambu dièna. ⁴³A ghèndise yawu re: diya yènde ne tsanguèna. Kere ane ruma yawu mu veghe mwuane mughétu kure.

Chapter 6

¹Sésu a burughu ghu Capernaüm, a yènde ghu dimbu diburuandi, Nazareth. Bayikitsi bandi bayènde nandi. ²Wisi uka loghu, a gningane ghu ndaghu Nzambi ne alonzenge batu mambu ma Nzambi. Batu baba yulungu na lonzanga yandi, ba labanga ugni. Bayambilenge yewu-ne-yawu re: a wuwu atse dile buyédi buvaghe bimuile nde ghugni ? ³Ba yambile re: yandi sagha sarpendia ? Diyatsi guandi mari, diyatsi bane baguandi, Sake, Sos, Side ne Simu yane babule bandi babaghiètu. yawu basaka tsaghile nétua ! Bare punze Sésu.⁴Sésu ayambile yawu re: Nde yimuanze batu ne bayikitsi basusu baka ghobise me mu bitsighe bisusu sagha ghu dimbu diburu me! Nisi bakinde bétu ne batu Babaka tsaghili nétu mubandaghu basaka ghobise me. ⁵Nise na béluse yandi babétsi vana, ase barungule vaghe imuile. ⁶Aghibeme mumbara base bile ne ghitu mu yandi, ayènde mu mimbu masusu ne lonzanga mambu ma Nzambi⁷Wisi umosi Sésu a tsitse bayikitsi bandi ne ayambile yawu re: aghu sindighe yénu babéyi babéyi muyé lonze bitsighe biotsu. Avegha yawu bungudu bu punze magnugni mamabi mubatu. ⁸A yambila yawu re: Duaranu matèmbi, bonganu dipangu vake yenda yénu mugnalu. Ayambile koke re: diya bonge biyi nisi bapéngi tsiwu kièle bio, nisi badole tsi mugnalu. ⁹ Aghandise yawu muwu bonga biduari biwu vinze.¹⁰VA yulu vana, ane ba longe yawu re: vake gningene yénu ghu dimbu, gha mutu agningise yénu ghu ndaguandi gningenanu, yanganu, lamanu ghu ndagwène kuanga ne vake burughu yénu. ¹¹Ghugha bile itsighe ghigha yaku yénu, ne wuyululu yénu, ghubulanu mufufundu wu matambi ménu vake burughu yénu dimbu diène. Didine re bumuégni buvaghe re: batu badimbu diène base yake yénu.¹²Va yènde bayikitsi mu mimbu musindughua yawu, balonza batu mambu ma Nzambi. bayambila yawu re: lamanu paghe mu mabi ménu, kalulanu bitsaghilitsi biénu mure Nzambi Ake singile yawu Kokolu. ¹³Ba punza mbili magnugni mamabi mu batu, bane yotsenge mbili batsétsi me babélughu.¹⁴Kere vane Irode Antipas, ayulu motsu ma vaghange Sésu, mumbara bambili bayambilenge mò. Bamosi batasenge re: Sésu re Sā Batiste atse rambughu ghu difu, re dibandu ana bungudu bu Nzambi mu vagha bimuile. ¹⁵Bane koka batasenge re: Sésu re Mubighitsi wu kale Ili wu Nzambi a tunge ndaghi re: maghu mughabuse. Bamosi bayambilenge re: hé-hé nde mubighitsi gha babighitsi botsu bababile ve kale.¹⁶Fumu Irode Antipas, va yulu yandi na yambilenge batu, A tase ya bène re: Mutu wu ghone vaghe bimuile a kusughu bila Sā. Matse rume baghole bami muyé tabule yèndi muru, te atse fuangughu! ¹⁷Va maregha, Irode ayongha Irodias nisi na biange yandi mughatsi muane guandi Fuilippe.¹⁸Sā ayambilenge Irode Makiési motsu re: Mabighu ma Nzambi mase ghone vèghe yu dignange di uyonge mughatsi muane guaghu gha aki mognu. Irodias asimbisenge Irode mu usundnze Sã ghu tsughu ! Irode yabèna asindighe baghole ghu Sā. Bane change Sā ne muvera ghu tsughu¹⁹Te Irodias a rondenge wuvinde pinde, abènenge mutu uku muboke, te ase rungule muboke mumbara Sā abilenge ghu tsughu, Irode asuèghe ya vale ne Irodias. ²⁰Irode a vagha nane mumbara a labenge woma wu Sā, mumbare Sā abile Mutu wusungeme, uvèghe mognu wuandi ghu Nzambi. Irode a labenga koke paghe mu diambu di Sā, mumbara arondenge yulu mayambilenge yandi.²¹Vavene wisi wumosi, Iroda avaghise diyayi di diburu diandi, arughise bivunde biotsu bitséngi yi Galilé, Bivunde biotsu biba ghole, ne bi dimbu di Galilé mu yi. ²²Va pula dikiési di wuyi, muane mugiétu wu Irodias agningene ghu ghare ndaghu. Are ghine va misu ma Irode ne batu bandi. Yawu botsu bala ugni mu mughinu wène. Irode a yambile ne muane wène re: Vondeme biotsu bika rondayu, maghu vegheyu bio.²³Maghu vegheyu biotsu bike Vonde yu me, maghu vegheyu nisi yipasi ghi bufumu buami. ²⁴Numbe mughiétu a vate bambangu ne yènde yandi biangha guandi. Are mutanghule motsu mayambile Irode ghu yandi. VA yulu vana, ayubula nguandi re: Matombe Tata nde ghi ? Nguyi ane muyaghule re: Tombe yandi muru wu Sā Batiste ne bagha wo ve yulu yipèle. ²⁵Muane a ghabughe ne ghu Irode, a ayambile re: "maronde re: yirumi mutu muye ghu tabule muru wu Sā batiste ra arughi ne wò muyipèle.²⁶Funu, alabe paghe mbili, mumbare ayabenge re: Sã nde mutu wu sungeme. lrode ase be rungule wubuse, mumbara avaghe pangini ne muane. ²⁷Re Fumu aveghe dirumu ghu mutu mu yende ghu tabule muru wu Sã Batiste. Mutu wène ayende ne ghu tsughu are tabule muru wu Sā. ²⁸Are sunze wò muyipè.le are veghe numbe mughiétu, muane are yé vèghe wō ghu nguandi. ²⁹Va yulu bayikitsi ba Sā diambu dièna, Bayènde ghu yé bonghe fumbi ghi Sā ghu tsughu muyé vère yandi.³⁰Bakime ba Sésu ba ghabughu yawu botsu ne ghu Sésu. ³¹Ba mu yambile motsu mavagange yawu, ne motsu ma lonzenge yawu. Sésu a yambile yawu re: rughanu nami ne wokanu ghu vale va yitsighe ghi manenu pinze, murê manenu diloghi pésu ! Sésu avagha Nana, mumbara mbili batu ba yendenge ghu yawu. Sésu yane Bakime bandi base dilenge dikiési di wuloghe. ³²Yawu bapêke mu mbungu mu yènde ghu vâle mu yitsighe ghi yawu pinze.³³Nise nane, mbili balabe na yende yawu. Bayabe re: re Sésu yane bayikitsi bandi bayabe ghu yèndenge yawu. Vane baréghilile yawu batsombughu marèghe ve yitsighe giène. ³⁴Va Sunde yawu mu mbungu, Sésu a dêghise Piti yobène, ne yandi ayulu dighièbe diawu, mumbara ba bile koke gha mandombe ma ghane fumu. Kerevane balonza yawu mambu ma Nzambi.³⁵Ne tsisighe bayikitsi ba Sésu baghoghule va mbarendi nu yambile re: mimbu masa bēbele, ne Wisi wusake tsinghe ne wuyide. ³⁶Yenze piti mure bayendi mu mimbu muyé ghu sumbe bighuyi.³⁷Sésu ayaghule yawu re: Ee vèghanu yawu biguyi yénu bène. Ba mu yughule re: yétu disake rungule wusumbe mapê mu Ubuntu piti yiyi. Dirungule wusumbe papē ne nzi badole tsitsi mu bungule mbili piti yiya? ³⁸"Sésu ayaghule Yawu re: yénu dine mapê makue ? Yèndanu muyé labe! ne bayènde mu yélabe. va yabe yawu diranghu di mapê, bayambile yandi rē: Ghuyi mapê maranu ne bibère bibéyi bonganu.³⁹A ruma ba yikitsi bandi mu tsighise yawu va yulu bisingue. ⁴⁰Ne yawu tsaghele batsughu batsughu. ghu bile batsughu ba maghumi maranu, tsina tsibile kame Batu. ⁴¹Sésu a bonge, birini bi mapê ne bibère bibéyi. Asimbule misu ghu yulu ne yandi aghabuse digni ghu Nzambi mu yawu. Kérevana, a tabule mapē birini-birini, ne avèghe bayikitsi bandi mu ghabile batu.⁴²Mutu-Mutu a yangage diandi dikabu ne uyukure . ⁴³Bayikitsi baghukighe dighumi ne Ponzi béyi tsi mapē, ne bibère bisalulu. ⁴⁴Ghu bile tosine iranu tsibatu babayi papē ne bibère. Base tale baghiétu ne bāne.⁴⁵Veyulu vane, Sésu ayambile bayikitsi bandi re: nakemanu mu mbungu , réghilanu ghu bétsaïda, bèbele ne mubu ghu Galile. A sale vana, mu gabuse batu mu mimbu mawu. ⁴⁶Va mane yandi wu yaghene ne Piti, Sésu a yende ghu yulu mu kongu mu yénu sembile. ⁴⁷Ve yide Wisi, mbungu yi bayikitsi ba Sésu yi bile ve time mubu. Sésu asale yapinze ghu simu mubu.⁴⁸Sésu aLabe rè: bayikitsi bandi basegona rungule uyenze mbungu mumbare mukunge utèleme ghu mambe.Ve maghiélu ma Wuisi, ghu biangenge kike diviseme, Sésu ayende ghu yawu mutèle mu yulu mambe, ne a kusughu uvioghe yawu. ⁴⁹Ve labe yawu Sésu aghuitse mu yulu mambe, batase re: nde mukuyi, ne ba buamughu mindunghe. ⁵⁰Mumbara ve labe yawu yandi ba ghanghu ne wôme, re Sésu a yambile yawu re: Diyalaba wôme.⁵¹Ve yulu vana Sésu anakeme ghu mbungu yibile yawu, ne mukunge wu ligheme .Yawu baghibeme mbili mu mavaghangha yandi. ⁵²Nise na funise yandi mapê ne bibère, yawu base nène yabenghe bungudu bu bianghenghe mu Sésu.⁵³Va mane sabughu yawu mubu wu galile mu mbungu, bapule ghu diambu Dulughu re: Sénésareth bare kobighe mbunguawe vâne. ⁵⁴Ve sunde yawu ghu mbungu, bisi Sénésareth ba bayabe Sésu.⁵⁵Ne vane bayendenghe nu yambilenga mu mimbu motsu re: Sésu amitse; Batu ba yendenghe ne babétsi bawu ne ghu Sésu.⁵⁶Mbure tsiotsu mu yendenghe Sésu, ne mu mimbu, ne mu madéki, Batu balatsenghe babétsi bawu mu bitsighe,ne mu timekane. bayambilenghe Sésu re: Singhise yétu mu bembulunu nisi mu diboghu Di kapâghu. Babétsi botsu baba bémbulunungu nandi, babélughungu.

Chapter 7

¹A ruma ba yikitsi bandi yera tsighisanu yawu va yulu bisingue. Re be tsaghele batsughu batsughu. ghu bile batsughu ba maghumi maranu, tsina tsi mukame wu Batu. Sésu a bongue, birini bi mapê ne bi bère bi beyi. Asimbule misu ghu yulu ne yandi akakise Nzambi mu yawu. kerevana, a tabule mapé , a ne Veghe bayikitsi bandi mu ghabile batu.²Ayambile yawu rè: yendanu ghu dimbu di va wusuenu. Vake tsombugu yenu, va dimbu diène, yenu right laba yibodu ghi tunghu. Mutu nesi imosi asa ma nēne nakeme mugio, niangulanu ne baghanu gio. ³Mutu gha ayubule yénu re: mughi yénu dina vagha nane ? yaghulanu yandi re: fumuétu ane nsale ,ne Agu Singhise yenu mu rughe ne yibodu. ⁴Bayedeghise yibod yibod yibod pharisien ga be me buruge gu mugungi, be sa ke yi ghu gha retse makaka. Re ghu mbile bana be sala ne u kiela migandi miene.Ghu gara guna, u tsuke bibunge , ne be tsuva, ne hu tsuke bi ka tsagili bi vunde.⁵Ba fuaritsi ne baténditsi ba mabighu ma Nzambi ba tombe Sesu re: mughi bayikitsi baghu ba sa ne mutsaghululu usise bivunde? mu mbara ba ghone yi ke ghu gha tsuka makaka.⁶A yagule re: Isai mu arungule wubighe mu détienu re: batu baba ba ka gobisime ke mu mine miawu, mumbara mirime miawu mi ke vala nami. ⁷Ne doghobe diawu mu me di sandi tsire. Baka lonzi mighagha mi batu mi yawu bene.⁸Yenu di na libene igume ghi Nzambi mu bingila mbangu mighiele mi sise bivunde. ⁹Ayambile re: yenu di me vera ghu gha disine igume ghi Nzambi mu kiele menu me kala. ¹⁰Mu dio Muise a yambile re: ghobise tayaghu ne nguaghu: te wu ke yambilile tayi ne nguyi mambu ma buanzi a ghu fu.¹¹Te yénu dika yambili re: gha mutu ayambile nguandi ne tayandi re, mbe bi me ke veghe yénu nde nzolu Nzambi. ¹²Te di ya singise re a yamuni yawu. ¹³Yenu di me sise iguma ghy zambi mu menu ma sise bivunde. Mbili bake vaghi mambu ke gha mo.¹⁴A ne konde utsite piti: ne ayambile yawu re: yenu botsu yuluanu dimake yambile yénu: ¹⁵Sabidi kayi bika bungui mutu. ¹⁶Nde bidine bio mu mirime bika bungi mutu.¹⁷Ve burunghu Sésu va piti, a gningene ghu ndaghu; bayikitsi ba mu tombe divindughulu di nongu . ¹⁸Re Sesu a yambile yawu re: yénu kaghu disama kundze ditighe. Ka yénu diska labi re biotsu bikaburughu ghu kane mu gningene ghu ghare biska bungi mutu. ¹⁹mumbara bisaka gningini ghu murime wuandi. Bi keyendi ghu difumu ne bio nu uvate ghu mutalu. Va yambile ya nana Sésu a gniévise bighuyi biotsu.²⁰A yambile yawu re: bi ka vati ghu gare mutu re bi ka bungi. ²¹ghu gare murime wu mutu re ghu ka puli matase me bive: tsande, yibe, ikongi. ²²Bukali, utinge, buvembe, mavitu itsaghilitsi ghi bive, nzalebiotsu ngusu. ubuke mambu ma bive, zalè, bighiélu ne bulualu. ²³Mambu mene motsu, mambu mene motsu maka burughu nde ghu mutu wu mutu²⁴Ba teleme vane ne uyende ghu muséngi wu tire ne sidon. Bagningene ghu ndaghu a se ronde rè batu ba yabi re ayi ghune. Te ase suēmene. ²⁵Ne vane vane ,mughietu wu bi ne muane wu base ne megnugni mabive a yulu re Sésu a me tsange, à ye sume mekotulu ve tsi bioru biandi. ²⁶Mugietu wène bile de musi Grec, dilongu dy Syro-phénicienne. A ne lende Sesu mu pundze digniugni di bive di bi ne muane.²⁷A re yambile re: Y sise bana be yangi, mumbara sa buedi mu bonge biye by bane ne wuveghe bane bamonde. ²⁸Te ne yandi mu yaghule re: Nungienze fumu, nisi bane ba monde ba ghu tsi iyangululu baka yi bambughu tsika laghise bane.²⁹A re yambile mugiétu re: vama yambile yu nane, yenda ne polu, muanaghu atse kobulu. ³⁰Yandi ayende nu daghise muane malabeme ghu yulu tangui,ne digniugni di buanzi di vate.³¹A yenda ghu musengy wu Tyr ne boghabughe yi Sidon tselu mubu u Ghalilé nu tabule musengi wu Dicapole. ³²Ba rughe ne ibubu ghi ne madibe bare mu lende mure a sunzili yandi makaka.³³Are cungeme nandi vale ne piti ya ve tungu, vala ne piti, va itsighe ghi di Suele ne musunze milémbu mu maru kere nu musunzile makiéngi mandi mu dilimii. ³⁴A re monighe ghu yulu ne wu veghumuse nu yambile re: "Efata" divindughulu: misu balughu. ³⁵Sesu a dibule ya maru, ne upotule dilimi re a ke yambile buedi.³⁶Are mulonge re diya yambile mutu, dibile ne sui. Nisi na kalenge yandi diambu diyulunu ghu kane. ³⁷Ba gibeme ne wuyambilenge: a me va mambu mmamagni ma pagha. Aghone béluse bongue madibe ne uyambise bibubu.

Chapter 8

¹Mu ba wisi bène, gu bile piti yi rage, re ghuse bila bighuyi. Sésus atsitse ba yikitsi bandi, re a yambile yawu re . ²Ma ne dingiebe mu piti yiyi mumbara mu tsufu ireru tsi, tse viose yawu nèmi be sane biguyi. ³Ga me ghabusa yawu ghu ba ndaghu bawu ghugha yi ba rungulu uyambugha mu nzile. Mumbara ve ghaneghara yawu ghuyi bamosi baba tserugha ghu ghavale. ⁴Bayikitsi ba yaghule yèndi re: A ke manénu dighu dèghise bighuyi nde ghugni ghu itsighe ghi yighangi ghugha ?⁵Ane tombe yawu re: manénu dine mapè makwuè? ba yaghule re tsambu. ⁶A ne yambile piti re: tsaghelanu vatsi. A bonge mapè tsambu, va manandi ughabusile Nzambi digni, ane tabule mô, nuveghe bayikitsi bandi ghu gabila piti.⁷Babi ne bibère, va mane ghabusile yandi Nzambi digni, are vegha bayikitsi bandi ne ghabile yawu. ⁸Baneyi, yukure. Ba ghukighe birini bisale, ponzi tsambu tsi base. ⁹Babi tosni tsiyine tsi batu, Sésus a ghabusawu. ¹⁰Kerevana apèke ghu mbungu yane bayikitsi bèndi, ba yènda ghu divule di Dalmanutha.¹¹Ba Fuarisi barugha, ne ubande uduma yèndi banzidu, ghu mangèndi, ba tombe ilimbe ghi ghuitse ghu yulu. ¹²Sésu a bile ne buyédi mu utasa muditighe mambu, redibandu ayagule yawu re: mwuighi batu babe baghone tombe ilibe? Nunghiènze me yambile yénu, ghu sake bile ilimbe nisi ghi mosi ghike labusu batu ba. ¹³A sise yawu, nu pèke ghu mbungu nu yènde ghu simu mudiba.¹⁴Bayikitsi ba libene ubonga mapè. Ghu salanga irini ghi mosi ghu ghare mbungu. ¹⁵A lubusawu re, dirambile Bfuarisi bane déti, Herode ande ne mutsaghulu ubive.¹⁶Bayikitsi ba tsundesenenge yawu ne yawu, mumbara disa ne mapè? ¹⁷Sésu nu yulu, ra yambile re: mughi yénu di gone yanene re ghu sa mapè, yenu disa malaba? disa mayulu? yenu dinde ne mirime mi wuiria?¹⁸Yenu dine misu, disaka labili, yenu dine maru, disa ka yulu, di sake ghangila? ¹⁹ Va tabuleme mapè maranu mu ghabile maghumi maranu ma tosni yi batu, ponzi kwuè tsiyé nenu? Ba yaghule re dighumi ne beyi.²⁰Ake va tabula ma mape tsambu va puasi magumi mamane ma batu, ghusale ponzi kwuè tsi bonge yenu, ba yaghule re: tsambu. ²¹Ane yambile re: ngu ne vana yenu disama yulua?²²Va pule yawu ghu Bethsaida. Vane ba beghile yandi dibagala dibile ne pafu, bane lende yandi mu mughangile. ²³Sésu a gangile ngo pafu mu ghoghu, ayé nandi ghu tsombu dimbu. Vane ane ghure yèndi makièngi mu misu, re a sunzile yandi makaka, ane tombe: ighuène laba ivava?²⁴A balule misu, a yaghule re, ma ghone labe batu ba baghunu ne miri mighone ghuènde. ²⁵A ghabughila, usunzilandi makaka mu misu, ya re bemine, misu mandi maréndughu, alaba biotsu nevèle. ²⁶Sésu a gabusandi ghu mbughandi a re yambilandi rè: yiya ghabugha ghu dimbu.²⁷Yawu ba begila yandi dole, re a duma yawu nzidu re: idimu ghi gona laba yenu mu gio nde ghi nyi? Ne mirendu mi mune nde mi nyi? ²⁸Ba yagula yandi re: yigolini na mirendu biotsu bi Cesar. Sesu a kalulila yawu re: Veganu bi Cesar ka bi Cesar, na bi Nzambi ka bi Nzambi. Yahu ba gibama nuuyulu va yambilenga yandi.²⁹Ane tomba yawu, ake yénu mandegni? Mu yaghula, Pierre ane yaghulandi re: Ire muyobulitsi. ³⁰Sésu ane lubusawu re diya yambilileme ghu mutu nisi wumosi³¹Yawu ba begila yandi dole, re a duma yawu nzidu re: idimu ghi gona laba yenu mu gio nde ghi nyi? Ne mirendu mi mune nde mi nyi? Ba yagula yandi re: yigolini na mirendu biotsu bi Cesar. ³²Sesu a kalulila yawu re: Veganu bi Cesar ka bi Cesar, na bi Nzambi ka bi Nzambi. Yahu ba gibama nuuyulu va yambilenga yandi.³³Te Sésu a bemine bayikitsi bandi a re betile Pierre re: yènde vale nèmi Sate! Yenu disa ke gobise mambu me Nzambi, ke ma batu. ³⁴Kére vana atsitse piti ne bayikitsi bandi ne ayambile re: gha mutu a ronde wulande me, a sisi bièndi biotsu, a bèghingi kurusuandi alandia-me.³⁵Wuke ronda ukièle mognu wuèndi a ghu tsiémusa wô, te wuke tsiémusa wó mu ma ne mu musamu wu Nzambi, a ghu dila mognu. ³⁶Tsongu ndighi ghu mutu mudile bulongu buotsu agha sumbe mognu hwuandi mu difunu di mugnuandi? ³⁷Mutu a rungule vèghe nde ghi ve itsighe ghi mognu hwuèndi?³⁸Wuke laba tsogni mu ma, ne mu mambu mèmi ve wusu batu bane mugni, bange butsuère ne bange mabi; muanu mutu a ghu labe yènde tsogn vake rughèndi ne bundumbe bu taty ne bianze.

Chapter 9

¹Sésu a yambila yawu re: ne ungienze ne ungienze ma yambila yenu ve puasieyenu ghu bana basaka fu ghu gha laba bundumbe bu Nzambi bu gwitsa ne ngudi. ²Re mu tsufu isamenu, Sesu a bonge Pierre, Sâ ne sake a yenda nawu ghu yulu mukongu. Re a kalugha va mehusu mawu. ³Mbalengandi yi kademenga, biduari biandi bi na fugha, difughu di ne ngueyi ngueyi, ne mutsukitsi a sa rungula hu fugisa nana.⁴Re vana Elie ne Muïse ba tsanga. ⁵Kere vana Pierre ne mu yambila re: mulongitsi ! singe ra dirungiliyu tulu nziye yi reru: imosi yiaghu, yi mubeyi yi Elie, na yi mu reru yi Muïse. ⁶Pierre a sa yaba di wu kalula, re bana bayikitsi ba lagha mutsi.⁷Dibungui di ne pite yawu, ra ba yulu dufi di yambile re: wuwu re muanami wu dironde yululuanu yandi. ⁸Vane ne vane ba babemine tsélu ne tsélu bese labe mutu, vengu ne Sésu .⁹Va ghulumughenge yawu mukongu, a na veghawu mughandi re motsu matse labe yénu, di ya yambile mutu, kuanga ne vake fuangughu muane mutu ghu difu. ¹⁰Ba kiele ndongiene, ne ba ghaghenenge yawu na yawu re : urambughe ghu difu ndegi.¹¹Bane tombe yandi nzidu yiyi: mughi barenditsi baka yambile re buedi Elie a rughi mereghe? ¹²Aghabusile yawu re: Elie a ghu rughe marèghe ghu kunze mambu motsu. Mughi ba vaghe ghu mirendu re: muane mutu a laba maghughe ve puasi batu ba baka koli yandi? ¹³Te mayambile yenu re Elie atse rughe, re ba veghe yandi motsu ma ronde yawu, ngu na va yambile mo ghu musamu wu Nzambi.¹⁴Va ghabughu yawu va mbure yi bile bane bayikitsi, ba daghise yawu ghu ghare piti yi yinene, be be tenditsi ba tsundenge nawu. ¹⁵Va labe yawu Sésu, piti yibile ne igniunge, ba yende ba mbaghu ghu bengusunu yandi, ba ne sambene nandi. ¹⁶A ne tomba ba yikitsi bandi re yenu di ghone tsunde nawu nde ghi?¹⁷Mutu umosi va piti a yagula yandi re: Mulonzitsi, mama beghilili yu muanami, ande ne digniugni dibive, dighone dinghone dibighe ya ne mune, re dighone yambusa yandi. ¹⁸Ne wughuérise minu. Me tse tomba ba yikitsi baghu re ba yobuli yandi, te ba sa rungule. ¹⁹A re yaghule yawu re batu bane bane mirime mi wiuri, makiési ma kuè maghu bile nenu? ma ghu rungule kiele yenu kuanga ne ghuni?²⁰Bane beghile yandi muane ketime digniugni di bive di labe Sésu di kienze Sésu di yambuse muane, a na lagha va tsi ne dikiengui di vata ghu mune wandi. ²¹Sésu a yubule tayandi re: a me tsinge nana? tayi a ne yaghule re: ne va buru yandi. ²²Digniugni di bive dika veri yandi ghu mbawu, ne ghu mambe, mu mange boke yandi. Ghayi irungule vaghile yetu ivave, laba yetu dinguiebe ne, yamune yetu.²³Sésu a ghabusile re: gha irungule, motsu make me yelimine ghu mutu wu ne ghitu. ²⁴Ne vane ne vana, tayi muana a yame mundunge re: mane ghitu, Labe me dinguieba mu murima wami wu wiri. ²⁵Va labe Sésu piti yi ghone yitse ghu yawu, a ghabuse digniugni di bive a ne yambile re: ma yambile yu re: vata mu gnuru muane ya be ghabughu.²⁶A ne yama mundunge umunene, a ne vere muane vatsi, wu ne be yambughu, kére are vate. Muana wubile keke gha fumbi ne piti bayambilenge re atse fu. ²⁷Te Sesu a ghangile ya mu ghoghu, a ne rambusa yandi re muane wu teleme.²⁸Va gningene Sesu ghu ndaghu, bayikitsi bandi ba tombe yandi ghu disuele re: mughi yetu disa rungule upunze digniugni dibive? ²⁹A ghabusile yawu re: munongu wu magniugni mame na maka punzu ke ne disambulu.³⁰Ba burughu vana, nu vioghile di Galilée Sésu ase ronde re mutu a yabi ghu bile yawu. ³¹Mbara a nenzenge bayikitsi bandi. A yambile yawu re: muane mutu a ghu yakusu mu makaka ma batu make bokise yandi. Veka fu yandi, a ghu fuangughe mu tsufu yi mu reru. ³²Te base ditighe iyambilitsi ghighine,ne base be rungule utombe.³³Ba pule ghu capernaum. Va gningene yawu ghu ndaghu, a ne tomba bayikitsi bandi re: Yénu dighone yambile nde maghi mu nzile yotsu? ³⁴ Vane babile ke ne sui mumbare ba bane uyabe wu ke bile ivunde. ³⁵A tsaghele ne atsitse dighumi ne ba beyi yawu botsu, re ne ba yambile re: ve puasi yenu wu ke ronda ubila maregha a bila menzima ma botsu ne usalile botsu.³⁶A bonga muana wu mukieki wu mosi re ne usunze yandi va ghane ghare awu. A ghangile yandi mu make mandi ne yambile re ³⁷Te wotsu uke singe muana gha wuwu mu dine diami, a sa singe gha mapidze, te ne wu tse sindigheme.³⁸Sā a ne yambile yandi re: Mulongitsi yetu ditse laba mutu apunze magniugni ma bive mu dine diaghu, ne ditse kale yandi mumbare asandi netu. ³⁹Te Sésu a yambile re: diya kal yandi mumbare ghu sa mutu uke rungule wu vaghe isalu ghighine mu dina diami ne urungule uyambilileme buandzi.⁴⁰Wusa ne ibène nétu ayi netu.⁴¹ Te uke veghe yenu kopu mambe mudisine disine di Christ. Me yambile yénu nungiènze, A sake tsiemuse musènde wandi.⁴²Te wotsu uke séndule umosi wu ne ghitu mu me va ghane gharénu, buédi re dine tunge yandi gnundu mu dighore ne muvere ghu mubu. ⁴³Gha ghoghu wuaghu wu kobisi yu, tabule wuo. ⁴⁴Mbara nonga re igningini ghu mognu wu mubu ne mubu ne ghoghu wu tabulu sa nu bila ne mioghu mibeyi nu yende ghu mbure imaghughe, ghu mbawu yi mubu ne mubu.⁴⁵Gha ghioru ghiaghu ghi laghisa yu tabula ghio, bouedi ghu yu mu gningene ghu bundumbe ⁴⁶bu fumu ne ghioru ghimosi sa wubile ne bioru bibeyi ne uveru. ghu mbure yi magughe.⁴⁷Gha disu diaghu di sendule yu,lobule dio, buedi re igningini ghu bundumbe bu fumu ne disu dimosi,sa nubile ne misu motsu mebeyi ne wu veru ghu maghughe, ⁴⁸Ghu ghiusule, ne mbawu yigha tsime.⁴⁹Mumbare mutu wuotsu a ghu bi ne ilele ghi mbawu. ⁵⁰Kiebu ivava ghighigni, te gha amatsiemuse ilele, dine, bungudu bu ghabuse ilele guiene. Bilanu kiebu mu yenu bene ne polu va puasénu.

Chapter 10

¹Va burugue Sesu va itsighe ghine, a yenda ghu musengi wu sude. ²Vale ne surde. Piti yi batu yi beyende va mbarandi. Alonza yawu ke gha va kala. Ba fuarisi baghoghule va mbarandi. ³Ba duma yandi nzidu re , mulumi a rungule punze mugatsiandi? Gnivuēne bile ke mu mangue yandi. ⁴A yagula yawu re Muise a tende nde tsegni? Ba yagula yandi re mulumi ne ghinè punze mughatsi, atende mugande uke sighimise yandi re ma mayaghene ne mughatsiami.⁵Mi rime mienu mi wuiri, re disine yandi a tende mughiele wuene. ⁶Te va dibandu, Nzambi a kunze ke dibaghele ne muguietu.⁷Re disine dibaghele a ghu sise tayiandi ne nguandi mu puteghene ne mugatsiandi. ⁸Yawu ba beyi ba keke mutu umosi. ⁹Dine re disine dika yambulu re: sa buedi mutu a yaghesene bi Nzambi a pute.¹⁰Va bile yawu ghu ghara ndaghu, bayikitsi ba Nzambi ba ghabughile tombe yandi gnivuène. ¹¹Ayaghule yawu re: wotsu ukeboke dionge ne mughatsiandi mu yonge wu susu a ghu vaghe butsuari nandi. ¹²Ne agha buse mulumiandi mu yongu ne dibaghele dimosi a ghu vaghe butsuari.¹³Batu ba baghila yandi bane bawu baba kieki mure a ka gangila yawu. Te bayikitsi ba Nzambi ba gabusa yawu. ¹⁴Va yulu Sesu nane, a yulu yawu kabu ne ayambila re. Sisanu bana barugi ghu me, yenu diya kala yawu, mumbare bufumu bu Nzambi bu yi munongu umosi gha bane babene.¹⁵Ma yambile yenu nu nguienza, wotsu usaka bonge bufumu bu Nzambi gha muane umu kieki, asaka nyingene ghune. ¹⁶Kore vana, a bonge bana mu mioghu miandi, abikighe makaka mandi mu bane mu vega yawu misangue.¹⁷Dikiesi di yenda yandi mugnalu, mutu a yenda mbangu ne asume maghonungu ve wusuandi, ne ayubula yandi re: mulonzi umunyi, ma vaghi nde tsenyi mudile monyu u mubu ne mubu? ¹⁸Sesu a gabusile yandi re : mughi y me tsitse ma umunyi? Nzambi ya pinze re umunyi. ¹⁹Miguele mi Nzambi mi yambila nde tségni? Yiya vagha butsuari, yiya boke mutu,yiya yiba, yiya vagha bu mbanze bu ufure, yiya veghe mutu mbele ne ghobise tayaghu ne nguaghu.²⁰Mutu a yambile re,mulonzi ma ma vaghe mane motsu bande ghu bungiebe buami. ²¹Sesu a bemine yandi ne amu ronde. Kere vana a yambila yandi re yighone bunu diambu dimosi. Yende, ye sumbisi biotsu bi naghu,veghe badole tsiotsu ghu bivasi. Yighu dila musendaghu yulu. Kere vana rugha lande me. ²²Te va yulu vana dibagala diena a laba pagha a yende ne magnuru ma vole mumbara a bile ne bivava bi mbili.²³Sesu abemine kube ne kuba na a yambile bayikitsi bandi re: pagha gu bikiti mu gningane ghu bu fumu bu Nzambi. Nu yulu diambu diena. Bayikitsi bandi ba vole magnure. ²⁴Te Sesu a bé yambile yawu re, bana bami, pagha ghu batu bababane ghitu mu busine buawu mu gningana ghu bufumu bu Nzambi. ²⁵Ghu saka gila paga inena gu paghese mu gninguena gu mune utsongi gha ikiti ghi ke rungule ugninguene ghu bufumu bu Nzambi.²⁶Yawu botsu ba ghibeme ne ba yambile re: kaghu ake uke yobulu nde nyi, ²⁷Sesu a bemine yawu ne a kalula re ghu batu basandi ne dignangue vengu Nzambi. Mumbara mambu motsu masandi pagha va wusu Nzambi. ²⁸Pierre a yambilenge nandi re: yetu dime sise bietu biotsu mu lande yu.²⁹Sesu yare me yambile yenu nunguienza ghu sandi mutu uke sise ndaguandi, vo bana banguandi baba bagala vo ba baguietu, vo tayiandi,vo bana bandi, vo mutambe wandi mu bulongu bubu mu me ne mu musamu wu Nzambi re. ³⁰a sa dila mukama ne mukama ne mukama wu yilonga ne magni motsu make sisa yandi: bandaghu,bana ba nguyi ba ba guietu ne ba babagala, ba nguyi, ba tayi, bana,ne mitamba ne mambu ma pagha ghu bulongu buke ruga a gu dila mognu wu mubu ne mubu. ³¹Te mbili ba ma règhe ba ghu bila ba ma nzime, ne mbili ba manzime ba ghu kalughui ba ma wusu.³²Ba bile mu nzile mu yende gu sérusalem, Sesu a yendenge va mawusu mawu. Bayikitsi ba Nzambi ba regheme ne ba lande yandi ne wome. Sésu a tsitse ba yikitsi botsu ba digumi ne ba beyi ne va tungu ne a bande wu lonze yawu mambu motsu ma ke rughile yandi ghu mawusu. ³³Labanu dighone maka ne ghu sérusalem, muane mutu a ghu ghabu ne bivunde bi ba veghitsi ba malaghu, ne dikabu di ba renditsi ba mabighu. Ba singighile yandi mbele yi difu na ba ghu gabe yandi ghu batu ba bagha singe Sésu a. ³⁴Ba ghu detenge yandi,ba ghu tulile yandi mate, ba ghu fuinze yandi mighu ne baghu boke yandi. Te va yulu tsufu yireru aghu rambughu.³⁵Sake ne Sa bane ba sébédé ba ghoghule va mbarandi ne ba yambila yandi re: Mulonzi, di ronde re yi vagili yétu pasi yi vava. ³⁶A yagula yawu re: yenu dironde mavagilile yénu nde ghi? ³⁷Bayagule yandi re: singise yétu mu tsaghele naghu ghu bufumu buaghu , umosi ghu mabaghele maghu, hune ghu maghiétu maghu.³⁸Te Sesu a kalula yawu re: yénu dise yaba bi ghone vonde yénu, yénu di ghu rungule unu bika nu ma, vore usindile ubatusu ganake batusu me? ³⁹Ba yagule re: yétu dike ngu mu vaghe. Sesu a yagula yawu re: ibungu ghi ke nu me yénu dirungula unu ghio, ubatusu wu ka batusu me yenu dirungule wu sindila? ⁴⁰Te diambu di utsaghele ghu mabaghele vo ghu maghietu mami sa dignange diami. Ne babake veghu ke batu baba suegulu dio.⁴¹Va yulu digumi di bahikitsi nane, ba yulu Piere ne Sake kabu yinene. ⁴²Sésu a tsitsa yawu va mbarandi ne ayambile yawu re: yenu diyatsi re babagha bivunde bi bulongu bine magnange, bivunde bi mosi bi ka tsarili yawu.⁴³Te disaka bile nane va ghanegharenu. Wotsu uka ronde bile umunene va puasiénu, a né bile musalitsi wuenu. ⁴⁴Ne wotsu uronde bila marèghe va puasiénu a né bile muvighe wu botsu. ⁴⁵Mumbara muane mutu a se rughe mu salulu te nde mu salile ne mu veghe mognu wuandi re nzolu yi batu botsu.⁴⁶Ba pule ghu Serico. Va burughu yane ba yikitsi bandi na piti yi batu gu Seriko. Mutu umosi u ndughe Bartimé muane wu Timé, ngo divonde ne ba pafu a bile utsagala va tungu nzile. ⁴⁷Ve yuluyandi re Sésu yi Nasareth a ka vioghe mu nzilandi, a banda ubuamughu re Sesu muane David, labe me dinghiebe. ⁴⁸Bambili ba kubisa yandi ne yandi a gwuase ubuamughu,muana David labeme dinghieba.⁴⁹Sésu a sikeme ne atsitsise yandi. Ba tsitsa ngo bapafu ne ba yambile yandi re: guarisa nyuru, telema, a gone tsitse yu. ⁵⁰A vere dingoyi diandi didinene ne atandeme dikabi ne ghu Sésu.⁵¹Sesu a yagula yandi re: ironde ma vaghilile yu nde ghi? Ngo bapafu a yagule re: fumu me ka rondi re malabi. ⁵²Sésu ayambile yandi re: yendenge ghitu ghiaghu ghi mayobule yu. Vane vane misu ma balughu ne a lande yandi mu nzile.

Chapter 11

¹Va pula yawu bèbele na Sérusalem, va mbare dimbu di Bathfagé ne Bétani, ghu tsélu yi mukongu wu tsitsunghu re Olivier, Sésu a sindigha bayikitsi bandi ba béyi. ²Ane ayambila yawu re yèndanu ghu dimbu dighu wusuénu. Vake tsombughu yénu ve dimbu yénu, yénu di ghu laba l'âne yi tungu, gnangulanu, rughanu ne yò. ³Gha mutu are yubule yénu re: mughi yénu dighone vagha nana? di yaghule yandi re Fumu ane nzale yò kera vana aghu singise yénu murughe ne yò.⁴Ba yènde dèghise ditungi di l'âne ditungulu va kana, bèbele ne mune ndughu ⁵Bane batu bababile vana ba tombe yawu re: "mughi yénu dighone gnangule ditungi di l'âne?" ⁶Baghabuseli yawu ke ne va yambila Sésu, kere vana ba singisa yawu mu yènda ne ditungi di l'âne.⁷Bayitsi ba Sésu ba béyi, barughe ne ditungi diène wu Sésu, basunza mangoyi mawu va yulu dio mure Sésu ake nakeme. ⁸Mbili batu bayalenga batsande bawu mu nzila ne bayalenga ma ghièle ma tabulu munzila. ⁹Baba yèndenge va mawusu, ne babalandenge yandi ghu nzime ba buamughenga re: Hosana. ¹⁰Dighitsi bufumu bu kaghétu David! Hosana dighitsi Nzambi !¹¹Sésu va pula yandi ghu Sérusalem, ane gningene ghu ndaghu Nzambi, a kunza bémina bitsighe biotsu ¹²Kore vana are yènda ne bayikitsi bandi ghu Bethani. Ne nzime gualiyina! arape nzale.¹³Ane labe ghu vala mufigier une mbili maghayi a ghoghule va mbara wo alabe ke maghayi mambili; ghuse bile milunde mumbara dikiési di milunda mbé disa mapule ¹⁴Ayambile ne mwuiri re: mutu nisi umosi asake bayii milunde miawu. Bayikitsi bandi bayulu na yambile yandi.¹⁵Va pula yawu ve Serusalem! Sésu a gningane ghu ndaghu Nzambi ane punze botsu babasumbisange ne babasumbenge ghune. Ayite bataburu nise tsi babasumbisenge makunde. ¹⁶Asingise nisi mutu umosi musumbise pasi ivave ghu ndaghu Nzambi¹⁷Ra disina ma yambile yénu re: "bistsu bi ke tomba yemu Gu gara disambulu yabamu re yénu dimadila bio ne gu rawdi wuke dumba bio." ¹⁸Ga yénu di ma télema gu sambila buodi mu nugila Kokolu gu wotsu wu duku su yu murima (i vaga yu dibi) mure tayagi yigu yupu aka bogulile yu magu mabi ¹⁹Te va yitsa bogulile ba mbatsi ta yagm gu yulu a saka singile yu KoKo lu mu magu muabi.²⁰Va yèndenge yawu ne yipali, balaba mwuiri ubafigue wu yumughu ngu ne ghu mikange. ²¹Pière a bangule mabighu mayambile Sésu kere are yambile re: Fumu, bémine mwuiri wu loghe yu umayumughu.²²Sésu a Kalule yawu re: bilanu ne ghitu mu Nzambi. ²³Nungiènze gha mutu agha yambile ne mukonghu wuwu re: Nzambi ananguli yu, avéri yu ghu mubu. ne agha yambile dio ghu gha vagha bapagha mu murime wandi. Buédi are bile ne ghitu, diambu diène dighu bile. Nzambi aghu vaghe dio.²⁴Ra disina mayambile yénu re: biotsu bike tomba yénu ghu ghara disambulu yabanu re yénu dimadila bio, ne yénu dighu dile biotsu. ²⁵Gha yénu dimatelème mu sambila, buédi mu singile Kokolu ghu batu botsu. ²⁶te gha yénu disa singhile bambatsi Kokolu, tayénu yi ghu yulu asake singile yénu KoKolu mu mabi ménu.²⁷Bane baghabughu ghu Sérusalem. Va nangange Sésu gu ndaghu Nzambi; bivunde bi mipère, bibaténditsi ne bine bivunda, barugha ghu yandi. ²⁸Bayambile yandi re: yighone vaghe mambu mame nde ne dignange digni? yambile yétu koke wuvèghe ghu dio ?²⁹Sésu ayaghule yawu re: make dume yénu nzidu koke, yénu gha diyaghule me, meghandi maghu yambile yénu ghu ghone rughe dignange dighone vagha ma mambu mène motsu. ³⁰Batému yi Sā yi burughu nde ghu yulu vô ghu batu? Yaghulanu me!³¹Yawu ne yawu bayambilènge re: digha yambile re: yi rugha ghu yulu a ghu yaghula manemu re: Mughi yénu dise bile ne ghitu mu yandi? ³²Te gha diyaghule re: yi rughe ghu batu, yawu balabenge wóme piti, mumbare piti yi yabenghe re: Sésu nde mubighitsi. ³³Ba yaghule Sésu re: yétu dise yabe; Sésu ne yandi ayaghule yawu re: Ne ma ghandi masake yambile yénu wuvèghe ma dignange muvaghe mambu mène.

Chapter 12

¹Sésu a yambilenga nawu ghu banongu re: mutu a vara nungi yike bure milunde, ane vaghe murumba. A kunza yipinde ghi milunda. A runga ndaghu yi yinena ghu ghara nungièna, a gningise ba dokitsi ba milunde babe ke kièlenga nungi, ghu ndaguena kera vana ayenda ghu tsengui isusu. ²Mu dikiési di wudoka milunda, a sindighe musalitsi wuandi ghu bakielitsi ba nungi mu yenda bonga diandi dikabu. ³Te va pula yandi ghu nungi, bakielitsi ba dimbe yandi kuba ne ba mupunze yèndi ghugha yi vava.⁴Dikiési pésu di viogha, a sindigha musalitsi umosi. Ba dukusu wuandi ghu muru ne be sènga yandi. A konda sindigha umosi uyawu ba boka. ⁵Ba kolonge mbili basalitsi ba sindighange ngé nungi, ba dimbenge ba mosi, ne bana, ba bokungu.⁶Ngé nungi a bila ne mutu ususu nèndi, re muanandi udironda. A sindigh ne yandi. ⁷Va bakiélitsi ba laba muane wu ngué nungi aghuitse, ba yambile yawu na yawu re : nge mikuagni a mitse. Di bokianu yandi mure di ka sala ne nungi.⁸Ba ghange yandi, ne ba muboke. Ne ba vera niuruandi ghu pisi murumba. ⁹Yénu diyatsi dike vaghe ngé nungia ? A ghu rughe ghu boka botsu ba ba kièlenge nungi na aghu kunzileyo mu bakiélitsi bamone.¹⁰Yénu dise ma ranga dibighu dighu mughandu Nzambi diténdu re: dimagni divera ba rungitsi ba bandaghu re diô dikalughe dimègni dima règhe mu ghuarise ndaghu? ¹¹Re Mubu na Mubu re ukunze mambu mèna ne dio diambu didinyi ve misu metu. Bivunda bi ba Sifu bayabanga re Sésu a gona yambila ra yawu ghu gara nongu yi bakiélitsi ba nungi baba kolonge ba mbatsi. ¹²Vana ba ronda ghanga yandi. Te ba yulu woma mu piti, ba mu sisa ne ba tsamughe.¹³Bi vunda bi ba Sifu ba sindigha ghu Sesu ba Farisi na dikabu di batu ba Hirode na bivunda bi Rome. Ba ronde usoghe yandi ne mebighu make pusa ya bène mu dila milunge va wusu bivunda bi mighaghe mi Rome. ¹⁴Va pula yawu ba yambile re: Mulonzitsi wétu ayatsi re yi ka lonzi yimuanza. Di yatsi re yisaka silile mbangu mbangu make yambile batu te yika lonzi mambu ma sugama ma Nzambi. Sa yambili yétu ditasa diaghu mu dibighu didi; uveghe ba dole ba lépu yi ba Romain nde buedi vô sa buedi? Yétu dirungule uvega vô di ya vèghe. ¹⁵Sésu a yabanga deti yawu ne a yaghula yawu re: mughi yénu digone manga ma? baghilanu ma fure mosi make laba yo.¹⁶Yawu ba béghiliandi dole, re a duma yawu nzidu re: idimu ghi ghone laba yénu ghu dole ndeghi gni? Ne mirendu mi mune nde mi gni? Ba yaghula yandi re: yigholini ne miréndu biotsu bi Césare. ¹⁷Sésu a kalulile yawu re: Veghanu bi Cesar ke bi Césare, ne bi Nzambi ke bi Nzambi. Yawu ba ghibame va yambile yandi.¹⁸Ba Saduciè ba bavongule mughaghe uba Sifu uyambile ra va yulu difu ghuyi mognu ba rugha ne ghu Sésu re ba tomba yandi re: ¹⁹Mulonzi, Muïse a lonze ghu yétu ba Sifu re : dibaghala digha vagha bane a ghafu muane nguandi a rungule uyonge mukuili. Yawu gha ba bure bana, bagu téndu mu ndugha mulumiandi u fu.²⁰Te ghu bila bana tsambu baba baghale mu yitsuku ghi mosi.Tsemi a yonge mughiétu, a fu ghugha bura bane. ²¹Udukelene nèndi a bonga mughatsi usise yivunde, a sa vaga bane, nèndi a ne fu. Wu mureru ne yandi a fu munongu umosi gha baná . ²²Botsu ba tsambu ba fu umosi ne umosi ne mughatsi wawu. ²³Wisi uke fuangughu batu, mugiétu wuèna ughu veghu nde gni ? Re a bile nde mughatsi wu yawu botsu ba tsambu ?²⁴Sésu a kalula yawu re: yénu botsu disandi mu nzila, Yénu dise ghone ditighe mambu ma Nzambi maréndu ne bungudu buandi mu diambu di wu fuangughu. ²⁵Mughiétu wuna asake ba bile mughètsi nisi wuwu mosi,veghaneghara yawu botsu mumbara vake fuangughu batu ghu sake bila monge, batu botsu baghu bile gha bianze bighu yulu.²⁶Singilanu rema yambile nénu mudiambu di ufuangughu vayulu. Yénu dise ranga mughande utènde Muïse re mere Nzambi yi Abrahama, yi Isac ne Sacobe. ²⁷Nzambi nde yi baba mognu sagha yi ba bafu: yénu di tse tsimbu .²⁸Mutu wu lonzenga mighièle mi ba Sifu a yulu na yambilenga yawu. Ase tsimbughu re Sésu a yaghule bu édi nzidu yi ba Saducéen. Yandi a ghoghula ve Mbare Sésu ne a tombe yandi re: va ghanaghara mighièle miotsu uvioghilile wumunène nde wuigni ? ²⁹Sésu a yaghule re: mughièla uvioghilila miotsu re wuwu: Yuluanu bisi Israel, Fumuétu Nzambi ande dikike. ³⁰Ronda Nzambiaghu ne murime umosi, ne matase motsu ne bungudu buotsu. ³¹Umubéyi re: ronde mbatsiaghu gha naka rondiyu gnuruaghu. Ghu sèndi uka be vioghilile mibéyi mine.³²Mutu a yambile Sésu re mulonzi itse yaghule ke buédi Nzambi ake ya pinza, ghu sandi Nzambi imosi gha yèndi, ne yitse ba yambile re: rondanu Nzambiénu ne murima wuénu wotso, ne matase ménu motsu ne bungudu buénu buotsu. ³³Yitse konde re: ronde mbatsiaghu naka rondiyu yi bène, vake vagheyu mambu mane motsu, diambu didigni ghu Nzambi, ne dio divioghilile manzolu makaveghi yu. ³⁴Sésu a yulusuawu re mutu wuwu ane buyédi bungiènza, ne a yambile yandi re kaghu yi koke bêbêle ne bufumu bu Nzambi. Mutu nisi umosi ase barungule udumèandi ba nzidu ghu mange yandi.³⁵Va wusu vana, Sésu a lonzenge ghu ndaghu Nzambi re: batu ba ghuène lonze migièla mi ba Sifu re Christi ke pasi mutu ghu dibure di David, ba sandi ghu nzila yi buèdi. ³⁶Dignugni di Sungame di yambise David ya bène, mu gnuru yi Christi re: Nzambi a yambile mu Fumuami re: Tsaghala va mabagale mèmi vava ma ghu ghobise yu uvioghile batu botsu kuanga na vaka ghudisame ba kolitsi baghu. ³⁷Nisi David yabène ak tsitse Christi Fumuami kaghu Christi a sa rungule bile dibure di David, yandi ande uvioghilile David. Mbili batu ba bilenga na yinyunga mu yulu va lonzenga yandi mambu ma Nzambi.³⁸Va dikiési dilonza Sésu batu a yambile yawu re: dirambilanu, yénu dikere vagha gha batu ba baghone lonza mighièle mi ba Sifu ba ronda ukumusu ne batu. Kere bane duare bilinge bibile muritsighe batu re yawu batu ba ngiènze. ³⁹Bake rondi re batu bayubulungi yawu ne dighobe va piti, ba ronda tsaghala mu bikudu bi mundumbe bi mawusu mu ba ndaghu tsi Nzambi, ba ronde tsaghale ke mubikudu bi mawusu, bika tsagali baba mindumbe. ⁴⁰Bakalimine bandaghu na bivave bi bakuili. Ba ghone tasa re bayi babagni mumbara ba ghone vagha masambulu mamale va misu ma batu. Nungiènza Nzambi a ghu kilise yawu mbili.⁴¹Dikiési ne uviogha, Sésu aghu tsagale ghu ndaghu yi Nzambi, va wusu ba péngi ba manzolu. Va bila yandi matsaghale vana, a béninga nave bikiti basunzenge mbili badole. ⁴²Ghandi ne disandi di mukuili a sunza dole tsi fure béyi.⁴³Sésu a ghukighe bayikitsi bandi va mbarandi ane yambile yawu yimuanze re: mindumbe mine mbili badole. ⁴⁴Te bame veghe ke mua dikabu di pésu, te mughiétu wuwu, disandi a tse vegha badole tsiandi tsiotsu tsi bile nandi.

Chapter 13

¹Va vate Sésu ghu ndagbu Nzambi; Muyikitsi wuandi wu mosi asimine re: "Fumu monighe ma magni mame munongu urungile!" ²Ayaghule re: "Yénu dighone monighe bandaghu tsitsinène tsina? Ghu sake sale dimagni nisi dimosi re disa sèndughu."³Va bia yawu matsaghale ghu mukongu wu ba olivier simu ne simu ndaghe Nzambi, Pièrre, Sake, Sã ne André ba mutombe ghu disuèle re : ⁴"Yambile yétu dikiési dike laghe mambu mane motsu. Ake bilimbe bike bi nde ghi ?⁵Ne Sésu a yaghule yawu re: Dirambile, mutu a kere soghe yénu. ⁶Mbili batu baghitse ne baghu yambile re : "Mare Christi" baghu yènze mbili batu vale ne Nzambi.⁷Vake yulu yénu miluani ne misamu mi mitsingu. Di ya gho yulu kière. Mambu mèna maghu bile, te sake nène bile disukusulu. Mumbare tsengi yi mosi yighu luane ne tséngi mosi. ⁸Bitsuku ne bitsu bighu luane. Mutambe wughu règheme bitsighe bi mbile, ne nzale yi yighu sunde. Va ghu bile ke dibandu gha misongu mi ubure:⁹Yénu di yélile, mumbare dighu télughu va wusu bivunde bi tzéngui. Ne yénu dighu dimbu mu mabundu ménu. Yénu dighu yénzu va mawusu mi mighaghe ne bafumu mu kiéluami. ¹⁰Te motsu mana ne ve néyitse, musamu wu mugni ughu lonzu mu malongu motsu.¹¹Vake labe yénu mambu mabive ve mbure igha bile mò ne kale wuyatsi miréndu a yulu. Ba bake bile ghu Sidé barine ghu mikongu. ¹²Buédi re wuke kiéghulu ghu yulu ndaghu aya basunde mu bène bivave. ¹³Babake kiéghulu ghu ba nungi ba ya ba gholu make ghu dimbu mu be bene bougue Ikutu.¹⁴Vake labe yénu mambu mabive ve mbure igha bile mò ne kale wuyatsi miréndu a yulu. Ba bake bile ghu Sidé barine ghu mikongu. ¹⁵Buédi re wuke kiéghulu ghu yulu ndaghu aya basunde mu bène bivave. ¹⁶Babake kiéghulu ghu ba nungi ba ya ba gholu make ghu dimbu mu ba bène bonge Ikutu.¹⁷Wubi ghu baghiétu babake bine mimi ne baba nuise wisi wuène. ¹⁸Sambilanu mure mambu mena makere bile dikiési dika bi mosu. ¹⁹Mumbare ghu ghu bile mambu mapaghe ma gha nène labénu ne va bawte bulongu. ²⁰Mbé Nzambi ase tabule batsufu mbéghu sa mutu ughuyobulu. Te mubane basole yandi batsufu bana atabule tsiò.²¹Ne vane béminanu, labanu Christi, ke nane re béminanu arawu! yénu diya bile ne ghitu muyandi. ²²Mumbara bakristi ne babighitsi bane ne ufure baghuitse. Baghu vaghe mbili bimuile ne mambu make siminenge batu, baghu dungimisebatu, ne babe solu ne Nzambi. ²³Yénu dighuare mu mubare matse mane uyambile yénungiènze.²⁴Va yulu mambu mane motsu, Gnangu isake ba kundze bale. Tsungi yi sake veghe muètse.²⁵ Bagniétsi tsighu sakughu ghu tsi, ne bungudu bu yulu bughu panzighe.²⁶ Va yule vane, yiawu baghu labe Muane mutu ane sunde ghu ghare dibungi. Ne ngudu yiyinène, nene buyimbu. ²⁷Ne yandi aghu ghukighe botsu baba solu bakube botsu ba bulongu, ghu duke mutambe kuanga ne ghu duke yulu.²⁸Bangulanu nongu yi figuier. Digha mala mataki ma matomba ne ma mabande fule di yabe nge re mangele yi ma ghi. ²⁹Vake labe yénu mambu mane motsu, yabanu re a kèke bèbêle. Ake va mune ndaghu.³⁰Nungiènze, mayambile nénu re botsu baba mutsiyi di sake ghude gha mambu mane gha masa tsombughe. ³¹Mutambe ne yulu bighu vioghe te musamu wami wusake vioghe. ³²Mu di wuisi wu muitsu, ghu sa mutu wu ke yabe. Nisi Bianze ghu yulu nisi muane wu ya bène. véngu tayandi.³³Yénu di rambile. Di ya vuseghene mumbare dise yabe dikiési dike rughe yandi. ³⁴Ayi munongu wumosi gha mutu wu yé mugnalu nuwu sise ndaghuandi ne basalitsi bandi muane muane ne ghiandi isalu. Ane yambile mukiélitsi ndaghu re : "Tanulanu misu."³⁵Bilanu musighi mumbare dise yabe wuisi wuke tsombughe ngé ndaghu. Arungule ughabughu ne tsinghe, va ghane ghare dibati, vaka kore koku marèghe, ke nana ne yipèli. ³⁶A gha rugha ghu gha lubule akère daghise yénu biolu. ³⁷Mama ghone yambile yénu, mayambile mò ne batu botsu : Ghuaranu!"

Chapter 14

¹Mudikiési di wuisi upâcque, Ne mapē ma gha randusu ne lévure. Bivunde bi mipère ne baténditsi ba Katile Sésu pangu nu bène disughe di ughange yendi muboke. ²Bayinzeghenenge re: Sa buédi dire bile mu wusi uPâques mure batu bakére mu kambughile.³Va bile Sésu ghu Bétanie ghu ndaghu Simu nge makiédi, va bile yawu ba ghone yi, mughiétu wu mosi agningene ne Muyombu albâtre wu difunu didinene. Adibule wo, ne wuyitile ghu yulu ndungzi yi Sésu. ⁴Bane bélabe paghe nu vuasghenengue va ghane gharawu re: “Disine dimebungu muboti muyombu wuwe Nde ghi? ⁵Muyombu wune wu gha sumbusu, mbé dighu dile mbili badole mughabile masandi Ba mu bétile.⁶Sésu a yiambile yawu re: Sisanu yandi. Mughi yénu dina tsirise murime wandi? Yandi ama vaghile me nde diambu dibuédi. ⁷A yiénu, wusi wotsu dikalabeni ne masandi. Makiési motsu make bila yénu ne batsongu, divaghilinge yawu magni. Gha ma, masake bilengue nénu wisi wotsu. ⁸Atse vaghileme diambu dinguièdze. Yiandi atse palile yiotse gniuruami ne ghi wuvéru ghu songu. ⁹Nunguièdze ma yambile yénu Buédi re: makiési motsu make londzengue yénu tsangu yiyigni kuange ne va ke dughule mo bulongu buotsu, diâmbu ditse vaghe mughiétu wuwu disake tsimbunu.¹⁰Va yulu vana, Juda Yscariote muyikitsi wu bile ghu ghare dighumi ne batu ba béyi, ayènde ghu kate pangu ne bivunde bibayokitsi ba malaghu; mumbare a bènengue disughe mu ghabe yiandi ghu yiawu. ¹¹Va labe yawu re fundu yitse kate yawu itse suèkema, balabe wugni, ne uyambile re: divèghe yèndi dilèmbe di pumbu. Va yulu vane; abènengue kéke disughe ne dikiési di wu ghabe yandi.¹²Wuisi wu marèghe wu Pâque ne mape magha randusu, va boke yawu mandombe mawuyi ne bighuyi bi pâque, bayikitsi bandi batombandi re: Ironde! diviose pâque nde ghugni? Mure yike yi? ¹³Yandi a sindighe bayikitsi bandi babéyi nu yambile yawu rè: yèndanu ghu dimbu. Dighu labe mutu a pape tsuve mambe. Yiénu dimulande. ¹⁴Vake gninguene yia ghu ndaghu, di yié tombe ngo ndaghu re: Fumu yare: "Irini ghi yitse ghukighile me ghinde ghuni? Ghuna, re ghudike yi bighuyi bi pâque ne bayikitsi bâmi.“¹⁵A ghu ritsighe yénu ghu ndaghu yi yulu, irini ghighinène ne biotsu bi dughe. Ghune re ghuke suékighe yénu mumbu. ¹⁶Bayikitsi bandi ba leleme nu gninguene ghu dimbu. Ba yédaghise mambu motsu ke na suékighe yandi. Va yulu vana, basingenenge kéke nu wulambe bighuyi bi pâque.¹⁷Ne Tsisighe, abile ne bayikitsi bandi botsu; babile dighumi ne babéyi. ¹⁸Dikiési di singenenge yawu ne wuyi, Sésu a yambile nawu re: Nungièdze ma yambile yénu! ghuyi mutu wu mosi va ghane gharénu aghu ghabe me. ¹⁹Yiawu botsu babile kéke ne Nzumburu. Ne muane muane a mu tombengue ré: "Matase re: sa me?²⁰Sésu a yambile yawu re: ghuyi mutu va ghane gharénu, re wu na lobe dipē diandi gu yipèle nami. ²¹Mumbare muane mutu a ghu burughu mu tsiyi, ke na ve rende yawu mu mighande mi mabighu ma sungeme. Te muloghu ghu mutu wu ke bile ghu disine di wu ghabe muane mutu. Diambu dibuédi ghu mutu wune; mbé ase buru mu tséngi yiyi.²²Va bile yiawu bayi, Sésu abonge dipē are ghabuse digni, nu tabule dio, nu vèghe yawu,nu yambile re: Yianganu, yine re gniuru ami. ²³Va yulu vana nu bé bongue kopu mambe, va mana yandi wu ghabuse digni, nu be vèghe yawu botsu. barenu. ²⁴Are ba yiambile re: "Mame re malungu mami, ilimbe ghi dironde. Malungu mane make tsole mu yiobule bambili. ²⁵Nungièdze ma yambile yénu, ma sake bénu mambe nénu kuanga ne mu wuisi wuke bile manénu botsu ghu mbughe Nzambi.²⁶Bayimbengue mimbu ma diyayi diène. Va yulu vane, bayènde ghu yulu Mukongu wu ba Olivier. ²⁷Sésu a yiambile yawu re: “Yénu botsu dighu padzighileme. Mu diâmbu diami. Mumbare diténdu mu mabighu ma Nzambri re: Maghu boke mukiélitsi mandombe, ne mandombe maghu Tsamughu tsélu ne tsélu.²⁸Va yulu vana maghu bé rambughu; mu réghilile yénu ghu Galilé. ²⁹Pierre a mu sighimise re gha bambatsi barune yu, ma Sake rune yu.³⁰Ne Sésu aghabusile yandi re: “Nunguièdze ma yiambile yu: Ne dibati didi, coqu ne ghi ne kore, makore ma béyi, yi ghu rune marunu ma réru. ³¹Pierre a mughabusile re: “Nisi matse boku ma naghu, ma sake rune yu. Ne yawu botsu bayambile munongu umosi.³²Va burughu yawu vana, ba yènde ghu Gethsémané, Sésu a yambile ne ba yikitsi bandi: Salanu vave! make nene yènde ghu sambile. ³³Re ayènde ne Pierre, Sack ne Sā, va yulu vana are labe pãghe yimbili. ³⁴Yandi nu yambile yawu re: “Mase ghone labe buéde ghu didigniugni diâmi kuangue ne ghu difu. Sambilanu diya yié biolu.³⁵Sésu a ghoghule pésu, nu gningene ghu disambulu; nu vaghe rè: Mbé maghughe mame mane ghabughu ghu vala. ³⁶Nu yambile rè: Abba Tate! Mambu motsu make mayélimine va misu maghu, mana bène mure maghughe mana labeme vave, maburughi. Sa naronde me; véngu na donde yu.³⁷Va be ghabughe yandi, a daghise yawu ke biolu, nu be rambuse Pierre re: Simu! Yike ghiolua? Ise rungule bile musighi nisi ma dighuèru dimosia? ³⁸Bile musighi, nu Sambile yi kére laghe ve kitse dimangu. Digniugni dine bungudu, te Mubighitsi uke utsire. ³⁹Ne yandi a be ghabughu mu sambile nughabughile sighimise ke mambu mène.⁴⁰Are bé rughe nu daghise yawu ke biolu, mumbare misu mowu ma bile koke ne timbile ne ghiolu. Base bile ne dibighu di upuse. ⁴¹Va yandi a bé rughile yiawu di muréru; a be yambile yawu re: yénu kaghu dike matsaghele nu timbe biolua? Dikiési dima pule. ⁴²Yiabanu re muane nzambi ame ghabu mu mioghu mi batu bababi. têlemanu wukanu.⁴³Va singuenenge yawu nu yambila, ba labe re Sudas, wu bile ghu ghare dighumi di bayikitsi ne bayikitsi babéyi atsangue ne dibadi. Bane, ne mayènge, basusu ne batolu. Ba sindughu ne bivunde bi mipère ne baténditsi ba mambi ma nzambi, ne bivunde bi mabundu. ⁴⁴Wu ghabe yandi amane vêghe yawu ilimbe re: Vake labe yénu wu make sambene nandi, ke bile re mutu wuène. Yénu dighangue yandi, nu kundze mu kièle, va keyende yénu nandi. ⁴⁵Va tsombughu Sudas, a sungeme ke va bi Sésu ne mu yambile re: “Fumu!“ ne yandi asambene nandi. ⁴⁶Yawu ba sundile keke wu ghangue yandi.⁴⁷Vane ne vane, umosi ve ghanegharawe, avatise diyenge, nudimbe musalitsi wu muyokitsi manzolu, nutabule ya ghiaru. ⁴⁸Sésu a yambile nawu re: yénu dimitse ghu me ne biluani wère mande mubongui? ⁴⁹Nisi na vure londze ngeme wusi wotsu ghu ndaghu nzambi, yénu dise bène ghangeme. Dima vaghe dio ne mugni ke mure mambu ma bighu mu mighande mi mabighu ma nzambi make supughu. ⁵⁰Ne botsu bababile nandi, ba mu padzighile, nu rinandi.⁵¹Ghu bile mu fudu dibaghele wu landengue yandi. Abi ke ne tsande pindze yifughe mu gniuru, va yawu ba mangue ghangue yandi, ⁵²asundile que wurine muniague, nu sambule tsande.⁵³Ba yende ne Sésu ghu mbughe ivunde ghi mighaghe, ghune ghu bile ne bivunde bika londzi mabighu ma Nzambi ne babaka supulili mambu ma réndu kale ne kale. ⁵⁴Pierre a landa yawu nu sale madzime va gningene yandi ghu dikange di yivunde ghi mighagha. Ne yia nu tsaghele mu yiore mbawu ne baghole.⁵⁵Bivunde bi mipère, ne bimilondzi, ne bi mabundu ba bène batu ba wu va bumuégni bu bive mu Sésu, mure bake dile disughe mu veghe yandi mbèle mure bake mu boke. Te base dile dio. ⁵⁶Mumbare ba mbili bayambilengue ke mawufure. Bumuégni bu mambu ma pusa yawu, mase biangue ne madite, ne bafurenge mambu mène kufure.⁵⁷Bane be telmengue ke mu furighile yia mambu ne wu yambile re: ⁵⁸Di yulu na yiambile yiandi re: “Ma ghu padze ndaghu Nzambi yiye. Yirungu ne mioghu mi batu. Ne va yulu vana, ma ghu bé télighe yisusu yi gha rungu ne mioghu mi batu mu tsufu yiréru. ⁵⁹Nisi mu diambu diène, mayambilenge yawu mase béngunungu.⁶⁰yivunde ghi mipère nuteleme va ghane gharawu, yia nu tombe Sésu rè: “Yi sandi ne mukalu mu mambu motsu maghone kundu yua?⁶¹Te yandi abile ne sui, ghu gha vêghe mukalu. Ngundze milondzi a békonde tombe ya gnivu yiyi: yire Christ, muane wu véghu miula? ⁶²Sésu a yaghule re: “ Re me.“ Ne yi ghu labe muane mutu, va ke bile yandi matsagha va mabaghele ma bungudu bu nzambi ne na ke bé sunde yandi mu yulu dibungui.⁶³Va yulu yivunde ghi mipère mukalu vuèna, a sundile ke wu kake biduari bi yabène nu yambile ré: ⁶⁴“A vave dighu bébile ne nzale bimuégna? Yénu bène ditse mane yulu na ma yambile yandi. Ghu kiéluénu dironde tabule mutsundu wuwe nde tségni? Ne yawu bakalule re: vengu a boku kuboku. ⁶⁵Ne Bamutulile makiéngi, nu ubambule ya bambakule, ne wu dèta yandi, nu yambila yandi re: bighe!More and baghole bayende nandi, nu yé Dimba yandi.⁶⁶Va bile Pierre va dikangue, mu salitsi wu yivunde ghi mipère a ghoghule va mbarandi. ⁶⁷Are mu daghise va bitsighe ghi yorenge yandi mbawu. Akundze baghusunu yandi, ne mu tombe re: Ne yu itse biangenge ne Sésu muisi Nazareth, ⁶⁸te yandi a rune! nu calule re: “Mase yabe! nu yulusunu diâmbu diyina tombe me. Ne yandi a lenze wu vate ghu dikangue. Koqu nu kore.⁶⁹Va bile ya ghu kane ghuna, musalitsi nu bé mu laba, amu tsusise. Va bande yandi wu gnighule botsu babatsinge yandi re: “Time mutu wuwe abile ghu ghare batu bandi.“ ⁷⁰A be konde wu rune. Mua dikiési ne wu vioghe botsu baba bile vana babé yambile Pierre rè: “Matase ne yu yikingenge nawu mumbare inde muisi Galilé.“⁷¹Va yulu vane, abande ugningene ghu nzile yi muloghu. ya nu mane motsu, asighimisenge rè: “Ma wotsu ma rawu, mase yabe nisi mutu wu ghone tube yénu wune.“ ⁷²Time, amane yambile nane: Koqu nukore di mubéyi. Re Pierre abébangule mambu mayambulu ya ne Sésu re: Koqu Ne ghiukore mabéi, yighurune me makiési maréru. Ne yandi alile na mbili matsange.

Chapter 15

¹Va maghiélu, bivunde bi mipere ne bivunde bi mabundu ba Sifu baghukema mubene masughe ma ufurighile Sésu va wusu Muvernere wu Rome, baghole bawu ba kate yandi mikudu, bane baghèndi ghu Pilate muvernere. ²Muvernere Pilate, nu yubulu Sésu re : Yire Fumu ba Sifua ? S ésu nuwu yaghalu re itse mane yambile. ³Yivunde ghi mipere afurighili Sésu re atse vaghe mambu mamabi.⁴Pilate atombe yandi re: yisane diambu di wukalula? Yise ghone yulu mambu motsu maba ghone furighiliyu re itse vagha? ⁵Avane Sésu asbe konde yembile. Va labendi nane, Pilate a ghibema.⁶Babi ne yifu mu bilime biotsu mu dikiési di pâke, Muvernere a pusenge mutu mosi ghu tsughu. Mutu mosi wutombungu ne piti mupuse ghu tsughu. Dikiési dièna ghu bilenge mutu utsitsunge re: ⁷Barabas, a bile ghu tsughu ne batu bamosi, yawu bavaghenge mambu mamabi ne base ghobisange muvernere wu Rome. ⁸Piti yighoghule ghu Pilate mutombe re gnangumuse mutu umosi gha mu yifu ghiawu.⁹Pilate a ghabusile yawure: Dighone ronde re magnangumusili yénu mutu wu itsuku ghénu ghi ghone yambile re yendi re Ivundeghiénua ? ¹⁰Ayambile nane mumbare mu mambu maronde vaghe Ivunde ghi mupere muyandi. Ba furighile Sésu mumbara yawu ba bile ne ngusu mu yandi, ne mbili batu ba kalughu bayikitsi bandi. ¹¹Bivunda bi mipere basindighe piti muye tombe pilate ra gnangumuse Barabas ve ivinge ghi Sésu.¹²Pilate ne ghabuse yawu re: ghama gnangemuse Barabas, yénu di ronde re mavaghi nde ghi ghu Fumuénu? ¹³Re bane yase mindunge pepe, ghominanu yandi.¹⁴Pilate ne ghabusile yawu re: ndu mwighi? Atse boke nde mutuá? Yawu nu wughuase yase ghu ghayulu: Ghominanu yandi! ¹⁵Ne Pilate a ronde ughobise piti, ane puse Barabas. Re baghole bandi bane fwuinze Sésu. Kere vana Pilate ane yambile ghu baghole re: ghominanu yandi.¹⁶Baghole bare baghe Sésu ghu ghare nzimbawu, re babe gianzenge wisi wene rebane tsingendi. ¹⁷Va ghukeghene yawu bare sunze yèndi ilinge ghine dibake dibenge. Mane dwuise yandi yipughu ghi vandu yawu ne batsende ghu muru. ¹⁸Basimbene nèndi naka simbunu ne bivundu mudète yèndi, bane yambile nèndi re mboluaghu Yivunde ghi Basifu!¹⁹Bare dimbe yèndi makièsi mambili ghu muru nu mulubi, re bane tulile ya makiéngi, bare sumele yèndi maghonungu mufure ghobuse yèndi. ²⁰Va mane yawu udete yandi bane burulandi dingoyi di bènge bare dwuise ya mangoyi mandi mu beghe ya ghu dimbu muye mu ghomine mu kurusu. Mutu ulughu re Simu mwisi Sirène tayi yi Alexendre ne Rufus a bengunu nawu. ²¹A vioghenge vane va burughu yandi ghu dimbu. Baghole ba tsitse yandi muyamune Sésu munagule kurusu.²²Baghole babèghenge umosi ne umosi ghu yitsigha yi tsitsungu re Golgotha, divindughulu re yibokulu ghi batu. ²³Bayelighe veghe yandi malamu maputusune ne myre, ase singe wunu mò. Kera ba bonge biduari biandi. ²⁴Bane ghomine yandi va kurusu. Bavaghe yighalu kere vana baghabene biduari biandi yawu ne yawu.²⁵Va pule maghwere mareru, baghomine yandi. ²⁶Batènde mirendu midisine di ghomine yandi mukuruandi. Mirendu miène mi téndu re: Fumu yi Basifu. ²⁷Baghumine mibongi mibeyi nandi. ²⁸Wuna ghu mabaghala wuna ghu maghiètu.²⁹Baba bavioghenga basengenge yandi ne utséngise miuru miahu ne vaghe re: ah ! Yu utse vaghanga re maghu panze Ndaghu Nzambi nu urunge yo mu tsufu iréru, ³⁰gha yi rungulu vaghe nané, potughu yibène ne sunde ghu kurusu.³¹Bivunde bimipère yawu milonzi mimighagha miba Sifu ba sèva Sésu. Ba yambilenge yawu ne yawu re: nga wuwu re wutse yobulenge batu, ra ase rungule yobughu yabènea? ³²Yandi ayèmbilenge re: Christi nga re ma, Fumu yive yulu bisi Israel re mabène. Mbe mambu mayambila yandi mabile mayélimine, mbe atse sunda ghu kurusua. Kere vana dighu bile ne ghitu mu yandi. Batu babeyi babaghomunu va tunguandi basènge yandi.³³Mu dighère di musamunu tséngi yotsu yi yide, divisma dibile kuanga ne ve dighuère di yiwè. ³⁴Mudighuère di yiwè, Sésu a yame mundunge rè: Eloï, Eloï, Lama sabachthni ? divindughulu re : Nzambiami, Nzambiami mwuighi itse gnangumuseme ? ³⁵Va yulu batu babe sale vana na yambile yandi re Eloï, vase gnighughulu yawu buédi, bayambile re: yuluanu ! a ma tsitse Mubighitsi Eli !³⁶Umosi ve ghane gharawu alènze yènda ne ubonge dibuyi dibasu ne malamu mangagni. A tsokighe dibuyi dièna ghu kodu mulubi, ne usongise wò ghu Sésu mure ake tsutse. Dilèbilianu dike laba munongu mosi naveke sundusuandi va Kurusu ne Eli ! ³⁷Kare vane Sésu a buamughe pèpa dignugni divata ne afu. ³⁸Va dikiési dièna, dumbu di Ndaghu Nzambi dikakughu mu bibéyi bande ghu yulu kuanga ne ghutsi.³⁹Yivunde ghi baghole ghi bile vafu Sésu va kurusu, asimine re: Ngiènza mutu wuwu ke time Mwane Nzambi ! ⁴⁰Ghubile dikabu dibaghiétu dibéminenge motsu mana ghu vale. Va puasawu, ghubile Mèri yi Maghdala, ghu bile Mèri yi nguyi Sake yingièbe yane Sosé. Ne muanuwu Salomé koke. ⁴¹ Ba landange Sésu ghu yenda yandi ghu Ghalilee, bavèghe biotsu birondenge yandi. Yawu botsu bapula nendi ghu Sérusalem.⁴²Va bande yide wisi, mumbare bile re wisi wu pangile sabbat, wisi wuwu tunge mambu, Mutu ytsitsungu re Suséfu yi tsitsungu re Suséfu yi Arimanthée a ruge. ⁴³Ya mutu wughobisange yawu ghu ghare tsughu yi basifu. Ya koke avingilinge utsombughulu bu bufumu bu Nzambi. Ya ne uyènde ghu Pilate muyé tombandi magnuru ma Sésu ghugha la yandi woma. ⁴⁴Pilate a la pagha va yuluandi re Sésu asa tsinge nuwufu. Ane tsitse, ne tombe mughole wu yiyivunde re gha Sésu atse manefu.⁴⁵Va yaghulu yandi ni yivunde ghi baghola ra atse mane ufu, kere vana avèghe Suséfu fumbi. ⁴⁶Suséfu ne usumbe ikutu ghi ne vè, ane sundise yandi va kurusu. Ane pite yandi ne tsande yi fughe, ne verèndi ghu songu yibuku ghu dimagni di yi lale. Kere vane ane bèndighe dimègni va mure songu. ⁴⁷Mèri ma mwisi Maghdala ne Mèri nguyi Soses babéminenge ghu yawu basunza yandi.

Chapter 16

¹Va wusu wuisi wu sabbat, Merie ma Magdala, ne Merie ma nguyi Sake ne Salomé basumbe bisému bi uyitse sunze mu fumbi yi Sésu. ²Divioghe va maghiélu mawuisi udibandu ditsonu va sogheme yawu ghu songu.³Bayembilenge yawu ne yawu re: awuke sindighile yétu dimagni ghu songu ndigni ? ⁴VA simbule yawu misu, Balabe re, mutu atse burulu dimagni didinène.⁵Bane gningene ghu ghare songu, bane labe ngièbe dibaghele ne ilingue ghi fughe matsaghele ghu kube yimabaghele, ne yawu bane ghangu ne wome. ⁶Ayambile yawu re: Diyalabe wome. Yénu dighone bène Sésu muisi Nazareth, ufu mukurusua? Yandi atse fuangughu! Asa ghughe. Béminanu! ghu ghitsighe ghitse sunzu yandi. ⁷ Yendanu ghuyé yambile bayikitsi bandi yawu ne Pierre re atse réghilile yénu ghu Galilee. Re yénu dighu labene nèndi nave yandi ayambile yénu.⁸Bane pule bambangu ghu songu. Bareghemenge, ne baghibeme. Base yambile nisi mutu umosi mumbara babile ne woma umbili.⁹Veghamaghiélu ma wisi umarèghe utsonu, va mane fuangughu yandi, Atsombughu marègha ghu Meri mapuse yandi badému. ¹⁰Yèndi ayende, nugnighule ghu batu bandi, va bile yawu nu seleghene nuwulile. ¹¹Bayulu nendi re atse fuangughu ya nu yambile yawu re: atse laba yendi, bane kate bapaghe mumbara base bile ne ghitu.¹²Vayulu mambu mèna, abélabene ne batu babéyi, mu munongu utsusu venanga yawu vala ne dimbu. ¹³Yawu koke bayende ghu yéyambile bayikitsi baba sale, ne yawu ba kate bapaghe koke.¹⁴Veyulu vane, Sésu atsombughu ghu dighumi dibayikitsi tsibadukitsi va bile yawu matsaghala va tavuru. Ne apandule yawu mubara bakate bapaghe, mirima miawu mibile wiri mumbara base singe va yambulu yawu tsangu yiburambughulu bu Sésu. ¹⁵A konde yambile nuwu re: Yèndanu mu tséngi yotsu, lonzanga musamu umugni ghu bulongu buotsu. ¹⁶wotsu uke singe, nubonge batêmu, akeyubulu, te usake singe, aghubile ne mbele.¹⁷Labanu bilimbe bighu sunde ghu babane ghitu: Baghu punza badému, mu ndughemi, baghu yambilenge malongu mamone. ¹⁸Baghu ghanga bagnioghe ne makake mawu, gha banu mambe maghamagni, maka boki batu, basake labe diâmbu dibive. Baghu sunza mioghu miawu ghu yulu miuru mibabétsi, baghu bélughungu.¹⁹Va mane yambile Fumu nawu mambu mèna, amake ghu yulu ne utsaghele va mabaghele ma Nzambi. ²⁰Bayikitsi bendi baghabughu nu lonza musamu mu bitsighe biotsu, Fumu aguianzenge nawu, nu ritsigha bimuile mu musamu wèna.